text:
ပီႈၼွင်ႉၵူၼ်းမိူင်း ႁူမ်ႈပႃး တင်း သၢင်ႇၶႃႇၸဝ်ႈ တီႈဝဵင်းလၢႆးၶႃႈ ႁူမ်ႈၵၼ်သေၸတ်းႁဵတ်း ပၢင်ပွႆးဝၼ်းၵိူတ်ႇ ၸဝ်ႈၶူးမေႃလူင် Dr ၶမ်းမၢႆ ထမ်ႇမသႃႇမိ ဢႃႇယူႉ (49) ပီႊတဵမ် ၸတ်းႁဵတ်းတီႈ ဝဵင်းလၢႆၶႃႈ။
ဢိင်ၼိူဝ်လွင်ႈတၢင်းတီႈၼိူဝ်ၼႆႉသေ ဝၼ်းထီႉ 22.11.2013 ၼၼ်ႉ ပဵၼ်ဝၼ်းၵိူတ်ႇ ၸဝ်ႈၶူးမေႃလူင် Dr ၶမ်းမၢႆထမ်ႇမသႃႇမိ သၢင်ႇၶႃႇတႆး တူၼ်ၸဝ်ႈဢၼ်ဢဝ် ဝႃႇသႃ ၵွၼ်းဝတ်ႉဝႆႉတီႈဝတ်ႉပုတ်ထဝိႁႃႇရ တီႈမိူင်းဢိင်ႇၵလၢၼ်ႇၼႆလႄႈ ပီႈၼွင်ႉၵူၼ်းမိူင်း ႁူမ်ႈပႃး တင်း သၢင်ႇၶႃႇၸဝ်ႈ တီႈဝဵင်းလၢႆးၶႃႈ ၸတ်းႁဵတ်းပၼ် တီႈဝဵင်းလၢႆးၶႃႈ တီႈဝတ်ႉ/ ၵျွင်းႁေႃၶမ်း (ႁေႃၸဝ်ႈၾႃႉၵဝ်ႇ မိူင်းလၢႆးၶႃႈၵူႈပွၵ်ႈ)ၼၼ်ႉ ၼႆယဝ်ႉ။
ၶပ်ႉမၢႆပၢင်ပွႆး ဝၼ်းထီႉ 22.11.2013 ၼႆႉတႄႉ
1.သင်ႇၶႃႇလႄႈတၵ်ႉၵႃႇ ဝဵင်းလၢႆးၶႃႈ ဢဝ်ၵုင်ႇမုၼ်ၸဝ်ႈၶူးသေ ထႅမ်သၢင်ႈၵူႉသူဝ်ႇ ပႃႇရမီႇ ဢဝ်တင်းတႃႇၼ ၶဝ်ႈသွမ်း၊ ၵိုၵ်းႁွမ်းမွၵ်ႇ၊ ၼမ်ႉ၊ မၢၵ်ႇမႆႉၵူႈမဵဝ်းမဵဝ်း၊ တဵၼ်း ၼိုင်ႈမဵဝ်း(50)၊ ႁူမ်ႈလူၺ်ႈၶဝ်ႈမုၼ်းဝၢၼ်ႁၢင်ႈလီ 49ပီ ဝၼ်းၵိူတ်ႇ လူႇတၢၼ်းတမ်းတီႈ ပုတ်ႉထၸဝ်ႈ လႄႈ လူႇတၢၼ်း တမ်းတီသင်ႇၶႃႇၸဝ်ႈ ၸႃႇၵလဵင်ႉလူ ပီႈၼွင်ႉတင်းသဵင်ႈ။
2.ပိုတ်ႇႁူင်းတူၺ်းလိၵ်ႈ “ႁေႃၸဝ်ႈၼုမ်ႇ” တီႈၵျွင်ႈႁေႃၶမ်း လၢႆးၶႃႈ ၸဝ်ႈၸေႇတၼႃႇပပ်ႉလိၵ်ႈ ၸမ်ၵႆ ၵူႈၸိူဝ်းၸိူဝ်း မႃးလူႇတၢၼ်း ပပ်ႉလိၵ်ႈ ၵူႈၸိူဝ်း။
3.ပိုတ်ႇပၢင်ႁွင်ႈၼႄပိုၼ်းၵႅပ်ႈလႄႈ ၵၢၼ်တူင်ႉၼိုင် ၽႃႇသႃႇ-သႃႇသၼႃႇ ၼႂ်းမိူင်း ၼွၵ်ႈမိူင်း။
4.ၽိတ်ႈပၢင်းၸိူဝ်းပဵၼ် လုၵ်ႈၼွင်ႉ တပေးၸဝ်ႈၶူး မွၵ်ႇလၢတ်ႈလွင်ႈပိုၼ်းတူဝ် ၸဝ်ႈၶူးလႄႈ လွင်ႈတူင်ႉၼိုင် ၼႃႈၵၢၼ်သႃႇသၼႃႇ၊ ၼမ်ႉၸႂ် ၵူႈလွင်ႈလွင်ႈ။
5.ဢဝ်တင်းၽိင်ႈထုင်းတႆး ၼူၵ်ႉ-တူဝ်း-ၵွင်၊မွင်း၊သႅင်ႇ-မေႃၵႂၢမ်း-မေႃၵႃႈ- ပၢၼ်ၵဝ်ႇ/ပၢၼ်မႂ်ႇသေ မူၼ်ႈသိူဝ်းၵႂႃႇ ယၢမ်းၵၢင်ႈၶမ်ႈ တႃႇသွင်ၶမ်ႈ ၼႂ်းဝၼ်းထီႉ(21-22.11.2013)။
6.သင်ႇၶႃႇလႄႈတၵ်ႉၵႃႇတင်းသဵင်ႈ-ယွၼ်းသူးပၼ် ႁႂ်ႈၸဝ်ႈၶူးမေႃလူင် Dr ၶမ်းမၢႆထမ်ႇမသႃႇမိ ယူႇလီ သုင်းဝၢၼ်၊ ႁႂ်ႈမီးတူဝ်ၸႂ် သွင်ပိူင် ၵတ်းယဵၼ်သိူဝ်းသႃႇ ဢႃႇယူႉယိုၼ်းယၢဝ်း ႁႂ်ႈသိုပ်ႇႁဵတ်းၵၢၼ်ၽႃႇသႃႇ သႃႇသၼႃႇဝၢၼ်ႈမိူင်း ၸိူဝ်ႉၶိူဝ်းၵႂႃႇၶၢဝ်းႁိုင်မိူဝ်းၼႃႈသေၵမ်း ၸိူဝ်းၼႆႉ။
ၼွၵ်ႈသေၼၼ်ႉၵေႃႈ ဢၼ်ၸဝ်ႈသြႃႇၵျွင်းႁေႃၶမ်း ဢွၼ်ႁူဝ်ပိုတ်ႇ ပၢင်သွၼ်ၶွမ်း ၸုပ်ႈထီႉ(2) တီႈ ၵျွင်းႁေႃၶမ်း၊ လုၵ်ႈႁဵၼ်း တင်းသဵင်ႈ မီး (30) ၵေႃႉ၊ ၶူးပူင်သွၼ်ၼိုင်ႈၵေႃႉ ၶၢဝ်းယၢမ်းပူင်သွၼ် (250) ၸူဝ်ႈမူင်း ယဝ်ႉတူဝ်ႈလီၵႂႃႇလႄႈ ဢဝ်ၵုင်ႇမုၼ် ႁႂ်ႈပဵၼ်တီႈမၢႆတွင်းဝၼ်းၵိူတ်ႇ ၸဝ်ႈၶူးသေ ႁဵတ်းပွႆးလူင်းပၢင်သွၼ်ၶွမ်းပႃး ၼႆယဝ်ႉ။
ၸဝ်ႈတူၼ်ၶူးထမ်ႇမသႃႇမိၼႆႉ
1.ပဵၼ်ၻွၵ်းတိူဝ်ႊၼႂ်းသင်ၶၸဝ်ႈတူၼ်လဵဝ်၊ဢၼ်ယဝ်ႉၵၢၼ်ႁဵၼ်းတီႈၸၼ်ႉၸွမ် ဢွၵ်ႊၾိူတ်ႊသ် (Oxford) မိူင်းဢိင်းၵလဵတ်ႈ။
2.ပဵၼ်လုၵ်ႈၸုမ်းသုၼ်ၵၢင်ဢွၵ်ႊၾိူတ်ႊၾၢႆႇလဵပ်ႈႁဵၼ်း ပုတ်ႉထ သႃသၼႃ (Fellow, Oxford Center for Buddhist Studies)။
3.ပဵၼ်ၾၢႆႇပုတ်ႉထသႃသၼႃ ၶွင် ဢွၵ်ႊၾိူတ်ႊ (Buddhish chaplain, Oxford) ဢၼ်ပေႃးမီး လွင်ႈၵိူတ်ႇ လွင်ႈတၢႆၸၢဝ်းပုတ်ႉထ ဢွၼ်ၵၼ် ၶဝ်ႈႁႃ ပိုင်ႈဢိင်မၼ်းၸဝ်ႈ။ ၼွၵ်ႈသေၼၼ်ႉ ပဵၼ်ၽူႈၼမ်းၼႂ်း ၸၼ်ႉၸွမ် တူင်ႇဝူင်းပုတ်ႉထ သႃသၼႃ ၵူႈၸိုင်ႈမိူင်း (Executive Secretary International Association of Buddhist Universities-ESIABU) ဢၼ်ၸဝ်ႈတူၼ်ၶူးလူင်ၽရႃႉထမ်းမၵူဝ်းသႃၵျၢၼ်းမိူင်းထႆးပဵၼ်ႁူဝ်ပဝ်ႈ။
ၸဝ်ႈတူၼ်ၶူး ထမ်ႇမသႃႇမိ ပဵၼ်လုၵ်ႈလုင်းၸၢင်းၶမ်းဢေႃး-ပႃႈၸၢင်းသူၺ်ႇ၊ ၵိူတ်ႇမိူဝ်ႈဝၼ်းထိ 23/11/1964 (ၸွမ်းၼင်ႇၶၢဝ်ႇ ပၢင်လူင် ယၢမ်ႈဢွၵ်ႇ ဢွၼ်ၼႃႈၼႆႉ) တီႈဝၢၼ်ႈၼွင်ပၢင်ႇ ၸႄႈဝဵင်းလၢႆးၶႃႈ။ ယၢမ်းလဵဝ် ဢႃယုၸဝ်ႈ 49 ပီ၊ 29 ဝႃႇသႃ။ ၶိုၼ်ႈပဵၼ်သၢင်ႇ မိူဝ်ႈဢႃယုၸဝ်ႈလႆႈ 6 ၶူပ်ႇ၊ တီႈဝတ်ႉ သီရိမင်ႇၵလႃႇ ၵျွင်းဢုတ်ႇ ဝဵင်းလၢႆးၶႃႈ။ ၶိုၼ်ႈပဵၼ်ၸၢင်းတီႈ ဝတ်ႉဝေႇၸယၼ်ႇတႃႇ ဝဵင်းမေႃႇလမႅင်ႇ မိူင်းမွၼ်း။ ယၢမ်ႈႁဵၼ်းမႃး ၸဵမ်ၼႂ်းမိူင်းၼွၵ်ႈမိူင်း လၢႆလၢႆတီႈသေ ယဝ်ႉၸၼ်ႉၸွမ် (Oxford) တီႈမိူင်းဢိင်းၵလၼ်ႇ၊ ပဵၼ်ၸဝ်ႈၵွၼ်းဝတ်ႉဝႆႉတီႈမိူင်းဢိင်ႇၵလၼ်ႇ တေႃႇထိုင် ယၢမ်းလဵဝ်။ လႆႈႁၢပ်ႇၵိုတ်ႉ ၵၢၼ် သႃသၼႃတင်းၼမ်၊ မိူၼ်ၼင်ႇလႆႈႁဵတ်းၶူးသွၼ်ႁေႃးထမ်း/တြႃး ၼႄထမ်း တြႃးဝိပသ်သၼႃ လႄႈ ပပ်ႉယႂ်းႁိုၼ် ၽိုၼ်ထမ်းၵေႃႈ တႅမ်ႈဢွၵ်ႇ လၢႆလၢႆပပ်ႉ၊ ပႃးၸဵမ် တွပ်ႇၶေႃႈထၢမ် ၵဵဝ်ႇလူၺ်ႈ ပၼ်ႁႃလွင်ႈထမ်းမၼႂ်း Internet ၸိူဝ်းၼႆႉ။
ၶေႃႈမုၼ်းတီႈ - တႆးလွတ်ႈလႅဝ်း ၊ ပၢင်လူင်


c: text/html

text:
ၵူၼ်းၸၢႆးၵေႃႉၼိုင်ႈ ဢႃယု 36 ပီ ၵႂႃႇသိုဝ်ႉၶူဝ်း ၼႂ်းႁၢၼ်ႉတၢင်းၶၢႆ တီႈပွၵ်ႉ 5 ၸႄႈဝဵင်းၼမ်ႉၸၢင်ၼၼ်ႉ ယူႇတီႈ ၸဝ်ႈႁၢၼ်ႉၶၢႆၶူဝ်းၶွင်ဝႃႈပဵၼ်ငိုၼ်းပွမ်ၼႆသေ ထူဝ်းႁႃပလိၵ်ႈသေ တီႉၵူၼ်းၵေႃႉၼၼ်ႉၵႂႃႇဝႃႈၼႆ။
ဝၼ်းတီႈ 15/10/2017 ယၢမ်းၵၢင်ၶမ်ႈ မွၵ်ႈ 9 မူင်း ၸၢႆးဢွင်ႇသၢၼ်းဝိၼ်း ဢႃယု 36 ပီ ယူႇပွၵ်ႉ 1 ၵႂႃႇသိုဝ်ႉၶူဝ်း တီႈႁၢၼ်ႉၶၢႆၶွင် တီႈပွၵ်ႉ 5 ၸႄႈဝဵင်းၼမ်ႉၸၢင် ၸႄႈတွၼ်ႈလွႆလႅမ် ၸိုင်ႈတႆးပွတ်းၸၢၼ်း။ ၸဝ်ႈၶွင် ႁၢၼ်ႉၶၢႆၶူဝ်း ႁူႉဝႃႈပဵၼ်ငိုၼ်းပွမ်ၼႆသေ ထူဝ်းၸႅင်ႈပလိၵ်ႈ ၵမ်းလဵဝ်။ ယူႇတီႈ ပလိၵ်ႈလႆႈမႃး ၵူတ်ႇထတ်းတူၺ်းၼႂ်း တူဝ်ၽူႈၸၢႆး ၵေႃႉၼၼ်ႉ ထူပ်းႁၼ်ၼႂ်းထွင်းသိူဝ်ႈမၼ်းၸၢႆး ငိုၼ်းဝႂ်မိုၼ်း (10000) 7 ဝႂ် ႁူမ်ႈပႃး ငိုၼ်းဢၼ်သိုဝ်ႉၶူဝ်းၶွင်ၼၼ်ႉ 1 ဝႂ် တင်းမူတ်း ႁူမ်ႈၵၼ် 8 ဝႂ် ဝႃႈၼႆ။
ၵဵဝ်ႇၵပ်းလွင်ႈၼႆႉ ယူႇတီႈပလိၵ်ႈၸႄႈဝဵင်းၼမ်ႉၸၢင် တေသိုပ်ႇၵူတ်ႇထတ်းၵႂႃႇထႅင်ႈ ၵူၼ်းဢၼ်ၵဵဝ်ႇၶွင်ႈၸွမ်းငိုၼ်း ပွမ်ၼႆႉ တေၸၢင်ႈမီးၽႂ် တေၶႆႈငိူၼ်ႈၵႂႃႇထႅင်ႈ ဝႃႈၼႆ။
ယၢမ်းလဵဝ် ပလိၵ်ႈၸႄႈဝဵင်းၼမ်ႉၸၢင် လႆႈပိုတ်ႇလိူင်ႈၸႅင်ႈၵႂၢမ်း(ၸွႆးတြႃး) ဢွင်ႇသၢၼ်းဝိၼ်း ၸွမ်းၼင်ႇပၵ်း ပိူင်မၢႆမီႈၸိုင်ႈမိူင်းမီးၼၼ်ႉဝႆႉဝႃႈၼႆ။
ၶၢဝ်ႇ - ပၢင်လူင်

robotstxt: allowed

filter: keep


text:
မိူဝ်ႈဝၼ်းထီႉ 20.11.2013 တေႃႇထိုင်ၼႂ်းဝၼ်းထီႉ 25.11.2013 ၸုမ်း(SIIT) ဢၼ် ၸဝ်ႈၶူးသူႉၶမ်း လႄႈ ၸၢႆးမွၼ်းၶမ်း ဢွၼ်ႁူဝ်သေ လႆႈပိုတ်ႇ ပၢင်သွၼ်ၶွမ်းၵႂႃႇတီႈ ဝတ်ႉၸေႇယႃႉသူႉၶႃႉ ၸေႊဝဵင်းၼမ်ႉၶမ်း မိူင်းတႆးပွတ်ႈႁွင်ႇ ၼႂ်းၶၢဝ်းတၢင်း ႁႃႈဝၼ်းၼၼ်ႉ တူဝ်ၶူးသွၼ်လူင် ၸၢႆးမွၼ်းၶမ်း သူၼ်ၸႂ် တေႉတေႉဝႃႈဝႃႈသေ ပူင်သွၼ်ပၼ်ၵႂႃႇၼႆ ၽူႈၶဝ်ႈႁူမ်ႈႁဵၼ်းၵေႃႉၼိူင်ႈ လၢတ်ႈၼႄၼင်ႇၼႆ။
“မၼ်းၸၢႆးသိုပ်ႇလၢတ်ႈဝႃႈ ပၢင်သွၼ်ၶွမ်းၼင်ႇၼႆ တီႈဝဵင်းၼမ်ႉၶမ်းလႆႈပိုတ်ႇမႃး သၢမ်သီႇပီႊယဝ်ႉ ၼင်ႇႁဝ်း တွင်းလႆႈ ဢိင်ၼိူဝ်ပၢင် တိုဝ်းၵမ်ထမ်း ဝိပတ်ႉသၼႃႇ ဢူမုၼ်ထမ်းႁူမ်ႈသႃႇသေ ၽၢႆႇၼိုင်ႈၵေႃႈသမ်ႉ သွၼ်ပၼ်ၶွမ်း တီႈၵူၼ်းၼုမ်ႇၼၼ်ႉၼႃႇ” ၼႆမၼ်းၸၢႆးသိုပ်ႇလၢတ်ႈ။
ထိုင်မိူဝ်ႈဝၼ်းထီႉ 25.11.2013ၼၼ်ႉ ပိူဝ်ႈပဵၼ်ဝၼ်းလိုၼ်းသုတ်းလႄႈ ၸင်ႇလႆႈၸတ်းပၢင်ဢုပ်ႇ ၵုမ်ၵၼ်ၵႂႃႇ ပွတ်းဢွၼ်ႇတွၼ်ႈၼိူင်ႈ ၼႂ်းၼၼ်ႉ ၶူးသွၼ်လူင် ၸၢႆးမွၼ်းၶမ်းလၢတ်ႈဝႃႈ “လွင်ႈႁဝ်းလႆႈတႄႇပၢင်သွၼ်ၼႆႉ ယွၼ်ႉပိူဝ်ႈၵၢပ်ႈပၢၼ်ယၢမ်းလဵဝ် ၶိူင်ႈၵပ်းသိုပ်ႇၼမ်မႃး တွၼ်ႊတႃႇတေၸွႆႈ ပူၵ်းပွင် ႁႂ်ႈၶိုတ်းတၼ်း ဢၢႆႇထီႇ I .T ယဝ်ႉ” ၼႆသေ သိုပ်ႇလၢတ်ႈၼႄလွင်ႈလႆႈၶွတ်ႇၽွတ်ႈၸုမ်းၽူႈဢွၼ်ႁူဝ် ၼႂ်း ၸေႊဝဵင်း မႃးမိူဝ်ႈပီႊၵၢႆ ပူၼ်ႉမႃး ၼၼ်ႉယဝ်ႉ။
လွင်ႈၶွတ်ႇၽွတ်ႈၸုမ်းၽူႈဢွၼ်ႁူဝ်ၼၼ်ႉ ယိူင်ႈတႃႇၶႂ်ႈႁႂ်ႈမီးလွင်ႈၶိုတ်ႉတၼ်းၵၼ်ၵူႊတီႈတီႈ ၵူႊဝဵင်း ဝဵင်း ၵူႊၵေႃႉၵေႃႉၼႆယဝ်ႉ ၶိုၼ်းသိုပ်ႇၼၼ်ႉ ၸဝ်ႈၶူးသူႉၶမ်းပၼ်ၶေႃႈသွၼ်ဢွၼ်လီဝႃႈ “လွင်ႈၵၢၼ် ဢၼ်ဝႃႈၼႆႉ ၼႂ်းတႆးႁဝ်းၵတ်ႉၵူႊၵေႃႉယူႇ ၵူၺ်းၼႃႇၵတ်ႉၽႂ်ၵတ်ႉမၼ်း ဢမ်ႇသူႈၽွမ်ႉၵၼ် လွင်ႈၵၢၼ်ပဵၼ်မူႇ ၸုမ်း ဢၼ်ဝႃႈၼၼ်ႉၵေႃႈ ပေႃးႁဝ်းဢဝ်တၢင်းႁူႉ ၵေႃႉဢိတ်းၵေႃႉဢွတ်းသေ မႃးလႅၵ်ႈလၢႆႊၽေ မႅင်ႇၵၼ်ၼႆ ပဵၼ်ဢၼ် ႁူႉဝႆးၶိုတ်းၸၼ်ႉ ပဵၼ်မူႇၸုမ်းယဝ်ႉၼႆၵေႃႈႁႂ်ႈမေႃဢွမ်ႇလွမ်ႈ ၽွမ်ႉၵၼ်ၼႆယဝ်ႉ”။
လိူဝ်သေၼႆႉ ၸဝ်ႈၶူးထမ်ႇမ ဝတ်ႉၸေႇယႃႉသူႉၶႃႉၵေႃႈ ပၼ်ၶေႃႈသွၼ်ဝႃႈ “ယၢမ်းၼႆႉ ႁဝ်းဢွၼ်မႃး တီႈၼႆႉ မိူဝ်ႈၼႃႈႁႂ်ႈၽွမ်ႉၵၼ်သေၶိုင် ပွင်ႁႂ်ႈ ၶႅမ်ႉလႅပ်ႈၼၼ်ႉ ႁဝ်းလူဝ်ႇႁူမ်ႈႁွမ်းၽွမ်ႉၵၼ်ယဝ်ႉ ဢွၼ်ႇတၢင်း လႆႈတင်ႈ မႃး သေတႃႉ ပေႃးမႃးဝူၼ်ႉတူၺ်းၼႆ ႁၢမ်ႉယူႇယဵၼ်ဝႆႉ လွင်ႈတူင်ႉၼိုင် ဢေႇ ဝႆႉယဝ်ႉ ယၢမ်းၼႆႉၵႂႃႇ ႁဝ်းယႃႇပေ ဝႆႉမဝ်မၢင် ႁႂ်ႈမီးၸႂ်ၽွမ်ႉၽဵင်ႇ တူင်ႉၼိုင်ၼႆႉ ပဵၼ်ဢၼ်ၶႅမ်ႉတေႉ တေႉယူႇ” ၼႆယဝ်ႉ။
မိူဝ်ႈဝၼ်းထီႉ26.11.2013 ၼၼ်ႉ ႁပ်ႉၽူႈၶဝ်ႈၸုမ်းထႅင်ႈသေ ပိူဝ်ႈဝႃႈသမ်ႉ ပွႆးပီႊမႂ်ႇၼႃႇသေ ၽႂ်ၵေႃႉမၢင်ႉဝႆႉ မီးပၢင်ၵုမ်ၼမ်ၼႃႇဝႆႉလႄႈ တွၼ်ႊတႃႇ တေၽွတ်ႈၸုမ်းပွင်ၵၢၼ်ႁူဝ်ယွႆႈမၼ်းထႅင်ႈ ၼႂ်းၸေႊဝဵင်းၼၼ်ႉတႄႉ တေၸၢင်ပဵၼ်ဝၢႆးပွႆးပီႊမႂ်ႇတႆးၼႆယဝ်ႉ။
ၸုမ်း Shan Institute of Information Technology (SIIT) ၸုမ်းတႆးသူင်ၸႂ် ၶွမ်ႇၽိဝ်းတိူဝ်ႇ ၼႆႉ လႆႈႁူႉမႃးဝႃႈ ဢွၼ်ၶွတ်ႇၽွတ်ႈၸုမ်းၽေဝႆႉ လၢႆလၢႆၸေႊဝဵင်း ၼင်ႇတၢႆးၶိုတ်ႈလႆႈၼၼ်ႉဝႆႉယဝ်ႉၼႆသေ တေသိုပ်ႇႁႂ်ႈမီး ၽူႈၶဝ်ႈၸုမ်းၵႂႃႇ ၵူႊၸေႊဝဵင်းထႅင်ႈသေ ၵူၺ်းပႆႇပေႃး တေသိုပ်ႇတိတ်းတေႃႇ ၸူး ၽူႈသူၼ်ၸႂ် ၽၢႆႇၶွမ်းပျႃႇတိူဝ်ႊ ၼႂ်းမိူင်းဢိၵ်ႇ ၼွၵ်ႈမိူင်းယူႇၼႆယဝ်ႉ။
ပၢင်သွၼ်ၶွမ်းၼင်ႇၼႆၼႆႉ လႆႈႁူႉမႃးဝႃႈ ပူင်သွၼ်ပၼ်လၢႆလၢႆၵွႆး ဢမ်ႇလႆႈၸၢႆႇငိုၼ်းၼႆယဝ်ႉ ၸွမ်းၼင်ႇ ၽူးၶဝ်ႈၸုမ်း တီႈဝဵင်းၼမ်ႉၶမ်း ၵေႃႉၼိူင်ႈ လၢတ်ႈတႄႉ “ဢၼ်ပူင်သွၼ်ပၼ်လၢႆလၢႆၼင်ႇၼႆႉ လီ ၸူမ်းသိူဝ်း တေႉတေႉၶႃႈ ၵူၺ်းၵႃႊ သမ်ႉၺႃးၶၢဝ်းၶိုၼ်ႈႁဵၼ်းဝႆႉလႄႈ ၽူႈၶဝ်ႈၸုမ်းၵမ်ႈၽွင်ႈ ဢမ်ႇလႆႈၵႂႃႇ ၶဝ်ႈႁဵၼ်းဢဝ် ဢိၵ်ႇသမ်ႉပဵၼ်ၶၢဝ်းပၢတ်ႇၶဝ်ႈဝႆႉလႄႈ ၽူႈၶဝ်ႈၸုမ်းမၢင်ႊၵေႃႉၸိူဝ်းႁဵတ်းၵၢၼ် ၽုၵ်ႇသွမ်ႈ ၼၼ်ႉဢမ်ႇလႆႈၵႂႃႇ ၶဝ်ႈႁဵၼ်း မီးတင်းၼမ်” ၼႆယဝ်ႉ။
လိူဝ်ၼၼ်ႉ ၽူႈၶဝ်ႈႁဵၼ်းဢဝ် ၼႂ်းပီႊၼႆႉ ၸဵမ်ၸဝ်ႈသင်ႇၶႃႇလႄႈ ၵူၼ်းႁိူၼ်း ၸဵမ်ၸိူဝ်းႁဵၼ်းၵၢင်ၼႂ် လႄႈၵၢင်ဝၼ်း မီးယူႇ(30) ပၢႆၼႆယဝ်ႉ။


text:
သိူၵ်ႈပိုၼ်းၸဝ်ႈထမ်ႇမတိၼ်ႇၼ
႑. ၸိုဝ်ႈဢူႈ လုင်းထမ်းဢူ။
႒. ၸိုဝ်ႈမႄႈ ပႃႈထမ်းၶွတ်ႇ။
႓. တီႈၵိူတ်ႇ ဝၢၼ်ႈၶၢင်ၸေႊႁၵ်ႉ၊ ဢိူင်ႇမိူင်းတိင်။
႕. ပီႊၵိူတ်ႇ ၵေႃးၸႃႇ ႙႐႓ လိူၼ် ႑႒ မႂ်ႇ ႙ ၶမ်ႈ ဝၼ်းသဝ်။
႖. ၸိုဝ်ႈမိူဝ်ႈလဵၵ်ႉ ၸၢႆးၶမ်းတိုၼ်း။
ဢႃႇယုလႆႈ ႘ ၶူပ်ႇ ယူႇၵျွင်းဝၢၼ်ႈၶၢင်ၸေႊႁၵ်ႉ တမ်ႈၸဝ်ႈၵိူင်းယူၼ်း ပဵၼ်ၵပ်ႈပီႇလႆႈဝႃႇ႞ ဝူတ်ႇၽႃႉၶၢမ်ႇသၢင်ႇ ၼုင်ႈလိူင်ပဵၼ်ၸဝ်ႈပဵၼ်တိၼ်ႇ(ႁွင်ႉ)ၸဝ်ႈႁူဝ်လႄႈၸဝ်ႈတူၼ်ၶူးလူင် တၢင်ႇပၼ်ၸိုဝ်ႈဝႃႈ 'ထမ်ႇမတိၼ်ႇၼ' ၼႆယဝ်ႉ၊ ထိုင်မႃးဢႃႇယုလႆႈ ႒႐ ပီႊ တၵႃႇပေႃးမႄႈၸဝ်ႈၶူးတင်းလၢႆ ၸင်ႇၽွမ်ႉၵၼ်ယုၵ်ႉယေႃးၶေႃၶိုၼ်ႈဢဝ် ပဵၼ်တူၼ်တု 'ၶၢမ်ႇၸၢင်း' သေယူႇၵႅမ်ၵပ်းတူဝ်ၸဝ်ႈတူၼ်ၶူးလူင်ယဝ်ႉ။
ၸဝ်ႈထမ်ႇမတိၼ်ႇၼၸမ်ႉ တင်ႈဢဝ်ယၢမ်းမိူဝ်ႈၶိုၼ်ႈဝတ်ႉႁဵၼ်းမေႃၼၼ်ႉ ၵႃႈပဵၼ်တၢင်းမေႃသႅၼ်ပိူင်ထမ်းတႆး၊ ထမ်းယူၼ်း၊ လေႃးၵီႇ၊ လေႃးၵုတ်ႉတြႃႇ၊ ၵႃႇထႃႇတဵၼ်းဢၢင်း ပေႇတၢင်ႇၵႃႇလႃး ၽိုၼ်ၽႄး သိူဝ်ႇၸွမ်းဢၼ်ဢမ်ႇ ႁူႉဢမ်ႇမေႃဢမ်ႇမီး ၺၢၼ်ႇၸႅဝ်ႈလႅဝ်လႅင်ႈသွတ်ႇလၼ်ႁၼ်သဵင်ႈယဝ်ႉ။
ထိုင်မႃႊပီႊၵေႃးၸႃႇ ႙႒႑ ၽွင်းမိူဝ်ႈဢႃႇယုၸဝ်ႈလႆႈ ႑႘ ပီႊၼၼ်ႉ ၸဝ်ႈၾႃႉလူင်ၶမ်းပၢၵ်ႈၾႃႉ မိူင်းသႅင်ဝီဝဵင်း သူပ်းတၢၼ်ႇ ၸူဝ်းတင်းလုၵ်ႈငဝ်ႈမၼ်း ၶုၼၼ်ၶမ်းၵႅမ်ႈ ဝၢၼ်ႇဢဝ်ၶူဝ်းလႃႈၶႃႈသိုၵ်းတပ်ႉၸၢင်ႉပႅတ်ႇသိပ်း(႘႐) တပ်ႉမႃႉပႅတ်ႇပၢၵ်ႇ(႘႐႐)တပ်ႉမၼ်းမိူၼ်ႇ႞ ၶီႇလူင်းမိူင်းမၢၼ်ႈတၵ်းဝႃႈမိူဝ်းယွၼ်းဢဝ်ၶိုၼ်းမေးဢူႈဢၢဝ်မၼ်း ၼၢင်းၾႃႉလူင်းၶမ်းၼၼ်ႈ ဢၼ်ၸဝ်ႈဢူႈမၼ်း ၸဝ်ႈလူင်ၶမ်းသႅၼ်ၾႃႉ ဢဝ်လူင်းမိူဝ်းသၢၵ်ႈၸဝ်ႈႁေႃၶမ်း မင်းတြႃးမိူင်းဢႃႇဝၼၼ်ႉ ဝႃႈၼႆလႄႈ ၸင်ႇမိူဝ်းပၼ် တပ်ႉလိုဝ်ႈယူႇတီႈ ဢူႈၽူဝ်ႇဢူးမၢင်ႇၼႂ်းမိူင်းမၢၼ်ႈ ယၢၼ် ၵႆတိၼ်လွႆမိူင်းတႆးၼၼ်ႉတီႈ႞သေယဝ်ႉ၊ ၸင်ႇတႅမ်ႈလိၵ်ႈထႅဝ်လၢႆး ၸႂ်ႉဢဝ်ၽူႈႁၢဝ်ႈၵူၼ်းႁၢၼ်(႑႐) ၵေႃႉမိူဝ်း သူင်ႇထိုင်ၸဝ်ႈမင်းတြႃး၊ ၼႂ်းလိၵ်ႈၼၼ်ႉဝႃႈ "ၸဝ်ႈမင်းတြႃးလူင်မိူင်းဢႃႇဝ႟ မိူဝ်ႈဢွၼ်ၼႆႉ ႁဝ်းၸဝ်ႈႁေႃၶမ်း မိူင်းသႅၼ်ဝီ ၸဝ်ႈလူင်ၶမ်းပၢၵ်ႈၾႃႉ လႆႈၸႂ်ႉၵူၼ်းမႃးယွၼ်းၶိုၼ်းမေးဢူႈဢၢဝ်ႁဝ်းၼၢင်းၾႃႉလူင်ၶမ်းၼၼ်ႈ ထၢၼ်ႈတဵမ်သွင်ပွၵ်ႈသၢမ်ၽဝ်ႇယဝ်ႉ၊ ယင်းပွႆးမဝ်ႇႁႂ်ႈမဝ်ႇပၼ်မီးလႄႈ ၸင်ႇၼႆႉတၵ်းပၼ်ၵေႃႈမွၵ်ႇ၊ မဝ်ႇပၼ် ၵေႃႈလၢတ်ႈတႃႉ။
ၸင်ႇၼၼ်ႉၸဝ်ႈမင်းတြႃးမိူင်းဢႃႇဝၵေႃႈ ၸင်ႇတုမ်ၵၼ်တင်းၶုၼ်သိုင်ႇၽွင်းမိူင်းၶဝ် ယိပ်းတိုဝ်းပရိယေႇသေ ၸႂ်ႇၽူႈၸႂ်ႉၵူၼ်း ပႃးတင်းၶွင်ၾၢၵ်ႇလၢႆပိူင် မႃးၸူးၸဝ်ႈၶမ်းပၢၵ်ႈၾႃႉလဝ်ႈဝႃႈ ၸဝ်ႈမင်းတြႃးမီးၵႂၢမ်းပူင်မႃးဝႃႈ "ၼင်ႇၵႃႈလိၵ်ႈယိုၼ်ႈ ၵႂၢမ်းယွၼ်းမီး ၵႆႉသင်ႇၼၢင်းၾႃႉလူင် ၶမ်းၼၼ်ႈၵူၺ်း၊ ၼွၵ်ႈသေၼႆႉၸၢင်ႉပၢၵ်ႇ႞ မႃႉပၢၵ်ႇ႞ ငိုၼ်းပၢၵ်ႇ႞ ၶမ်းပၢၵ်ႇ႞၊ ၸိူင်ႉၼၢင်းပၢၵ်ႇ႞ တၵ်းႁႂ်ႈတၵ်းပၼ် မဝ်ႇႁၢင်ႉယဝ်ႉ၊ ပိူဝ်ႈၼႆႁဝ်းႁႃးတင်းသွင်ယႃႇတိုဝ်း တင်းၸႃႉတေႃႇၵၼ်တႃႉ" ၼႆဢေႃႈ။
ပေႃးလႆႈငိၼ်းၵႂၢမ်းယဝ်ႉ ၸဝ်ႈၾႃႉလူင်ၵေႃႈ ယုမ်ႇသေၸင်ႇၶၢမ်ႇၵိၼ်ၵႅၼ်ႇၵၼ် ဝၢင်းႁွၵ်ႇဝၢင်းလၢပ်ႇပႂ်ႇဝႆႉ ဢဝ်ၶွင် ၾၢၵ်ႇပိူၼ်ႈယူႇယဝ်ႉ။
ဝၢႆးၼၼ်ႉ ၾၢႆႇပႃႈမိူင်းမၢၼ်ႈၵေႃႈ ႁူဝ်ပိုင်း ႕ ဝၼ်း႞ ပွၵ်ႈ ၊ ႗ ဝၼ်း႞ ပွၵ်ႈဢဝ်မႃး ၸၢင်ႉ႞ တူဝ်၊ မႃႉ႞ တူဝ်သွင်တူဝ်၊ ငိုၼ်း႞ၸွႆႉ႞ၵူမ်း ၶမ်းလႄႈၸိူင်ႉၼၢင်းတေႉ ပိူဝ်ႈမၼ်းဝၵ်ႉမႃးႁႃလႆႈယၢပ်ႇ ၼင်ႇႁိုဝ်တၵ်းလႆႈဢၼ်လီမၼ်းယင်း တိုၵ်ႉသွၵ်ႈမႃးႁႃဝႆႉယူႇ လၵ်းတေႃႈယိူၼ်ႉၸႂ်လူၼႃႈၵၼ်သေၵမ်း ဢဝ်ၵႂၢမ်းလီမွၼ်ဝႆႉၼင်ႇၼႆယဝ်ႈ။
ႁဵတ်းၼၼ်ပေႃးထိုင်ႁိုင်မႃး ႒-႓ ဝၼ်း ၵွပ်ႈပိူဝ်ႈရႃႇသီႇဢုတုမိူင်းမၢၼ်ႈႁွၼ်ႉမႆႈလိူဝ်ပိူင်ၼၼ်ႉၾၢႆႇ႞၊ တၢင်းၵိၼ် တၢင်းယမ်ႉမဝ်ႇႁၢၼ်ႉၸႂ်ၼၼ်ႉတၢင်း႞ ၸဵမ်တီႈၸၢင်ႉမႃႉၶႃႈၵူၼ်းဢွၼ်ၵၼ်ၸပ်းၶႆႈတၢင်းပဵၼ် ၸၢင်ႇမႃႉလူႉတၢႆ ၶႃႈၵူၼ်းလၵ်ႉပၢႆႈၶိုၼ်းမႃးမိူင်းတႆး ႁႅင်းသိုၵ်းယူပ်ႈယွမ်းလဵၵ်ႉၵေႇမႃးတိၵ်းတိၵ်းယဝ်ႉ။
ၶုၼ်မိူင်းဢႃႇဝၵေႃႈ ပေႃးလႆႈႁူႉထိုင်ပိူင်ပဵၼ်သိုၵ်းတႆးၸိူဝ်ႉၼၼ်ႉယဝ်ႉ၊ ၸင်ႇၶွၼ်ႈႁႅင်းသိုၵ်းၶဝ်သေ ယၢမ်းမိူဝ်ႈ ၶိုၼ်းၸၢႆႉၼၢႆးယၢၼ်ၼႃႈၵႆႇၶၼ်ၼၼ်ႉ ဢွၼ်ၵၼ်မႃးလွမ်ႉဝႅတ်ႉ လမ်းတိုၵ်းသိုၵ်းတႆးထၢၼ်ႈပေႃးတႅၵ်ႇပၢႆႈယၢႆႈပင်း တိလႆႈၸဝ်ႈၶမ်းပၢၵ်ႈၾႃႉပေႃႈလုၵ်ႈ တူဝ်ၸဝ်ႈၶမ်းပၢၵ်ႈၾႃႉတေႉ တူဝ်ၸဝ်ႈမင်းတြႃးဢဝ်တၢႆသေ လုၵ်ႈၸၢႆး မၼ်းၶုၼ်ၶမ်းၵႅဝ်ႈသမ်ႉ ၼၢင်းၾႃႉလူင်းၶမ်းၼၼ်ႈဝႃႈ ၽူႈဢွၼ်ႇၼႆႉၸမ်ႉ မဝ်ႇၸႂ်ႈလုၵ်ႈမၼ်း ပဵၼ်လၢၼ်ၵဝ်ၶႃႈ ႁႂ်ႈလႆႈ ၵဵပ်းဢဝ်လဵင်ႉဝႆႉသေၵမ်းၼႆလႄႈ ၶဝမ်ႇလႆႈထိုင်တၢႆယဝ်ႉ။
ၸဝ်ႈလူင်ၶမ်းသႅၼ်ၾႃႉပၢႆႈၶိုၼ်ႈမိူင်ၶႄႇ
ပေႃးဝႃႈႁႅင်းသိုၵ်းၸိူင်ႈတႆးလူႉလႅဝ်ယၢႆႈၼင်ႇၼၼ်ယဝ်ႉ ၸဝ်ႈမင်းတြႃးၶၢၼ်းႁႂ်ႈၸွမ်သိုၵ်းလူင်ၼၼ်ႉတပူဝ်ႇ ၶီႇဢဝ်ၶူဝ်းၼီၶူဝ်းသိုၵ်းၶိုၼ်ႈမႃးၶွမ်ႇႁဵင်တဵင်တဵၵ်း တိုၵ်းတေႃးယႃႇတဝ်ၼႃႈၾႃႉမိူင်းတႆး ၵွၼ်တႂ်ႈ၊ ၵွၼ်ၵၢင်၊ ၵွၼ်ၼိူဝ် တေႃႇႁွတ်ႈမိူင်းတိင် မိူင်းမႃႉ ပေၼ်ၽိုၼ်းပဵၼ်ၾႆးလူႉလႅဝ်ၵႂႃႇသဵင်ႈယဝ်ႈ။
ယၢမ်းၼၼ်လုၵ်ႈၸၢႆးၸဝ်ႈၾႃႉလူင်ၶမ်းပၢၵ်ႈၾႃႉ ဢၼ်ၵိုတ်းဝႆႉတီႈမိူင်းသႅၼ်ဝီ ဝဵင်းသူပ်းတၢၼ်ႇ ၽူႈတၢမ်းၶုၼ် ၶမ်းၵႅဝ်ႈ ၸဝ်ႈလူင်ၶမ်းသႅၼ် ၼွင်ႉပၢႆၼွင်ႉလိုၼ်းၶုၼ်ၶမ်းၶႅင်ႇ ပီႈၼွင်ႉသွင်ၵေႃႉ ဢိၵ်ႇတင်းႁူဝ်သိုင်ႇ ၶုၼ်ၽွင်း ၶဝ်ဢွၼ်ၵၼ်ဢွၵ်ႇပၢႆႈသိုၵ်းမၢၼ်ႈၶိုၼ်ႈမိူဝ်းတႅမ်ႇသွၼ်ႈပိုင်ႈဢိင်ၶုၼ်မိူင်းၸူင်တူႈ၊ မိူင်းသႄလူင်၊ မွၵ်ႇလၢတ်ႈလွင်ႈ တၢင်းပိူင်ပဵၼ်မိူင်းတႆးၵူႈလွင်ႈလွင်ႈယဝ်ႉ။ ပေႃးႁူႉယဝ်ႉ ၶုၼ်မိူင်းၸူင်တူႈၸင်ႇဢဝ်ၵႂၢမ်းမိူဝ်းလဝ်ႈထိုင် ၸဝ်ႈဝူင်ႉ တႄႇႁေႃသႅင်မိူင်းၶႄႇယဝ်ႉ။ ၸဝ်ႈဝူင်ႉၵေႃႈလိူၵ်ႈဢဝ်ၽူႈၵတ်ႉၵူၼ်းၶွင်ႇလၢႆလၢႆမိုၼ်ႇ႞ ႁႂ်ႈဢၼ်ၸွမ်ႁၢၼ်လူင် 'ဝၢင်ႉၶျူင်' ၶီႇႁူဝ်သိုၵ်းလူင်းမႃး၊ ဢွၼ်ဢဝ်တင်း 'ၸဝ်ႈလူင်ၶမ်းသႅၼ်ၸုင်ႈ' ၸဝ်ႈ ၶုၼ်ၶမ်းၶႅင်ႇပီႇၼွင်ႉလႄႈ ၽွင်းမိူင်းၶဝ်ပွၵ်ႈမႃးမိူင်းတႆး ႁွတ်ႈထိုင်ဝၢၼ်ႈၶၢင်ၸေႊႁၵ်ႉ၊ မိူင်းတိင် ၸႂ်ႉႁႂ်ႈတႄႇ ဝဵင်းၵိုတ်းပႂ်ႇတီႈၼၼ်ႈ။ မႅၼ်ႈ ပီႊၵေႃးၸႃႇ (႙႒႑) ၵဝ်ႈပၢၵ်ႇပၢႆသၢဝ်းဢဵတ်း။ ယၢမ်းၼၼ်ႉ ဢႃႇယုၸဝ်ႈထမ်ႇ မတိၼ်ႇၼလႆႈ (႑႘) သိပ်းပႅတ်ႇပီႊ ပဵင်းၵၼ်တၢင်းၶုၼ်ၶမ်းၶႅင်ႇယဝ်ႈ။
ပေႃးယဝ်ႉ ၶုၼ်ႁၢၼ်လူင်ဝၢင်ႉၶျူင် သိုပ်ႇဢဝ်ၶူဝ်းသိုၵ်းလူင်းမိူဝ်းမိူင်းဢႃႇဝ မွၵ်ႇလၢတ်ႈၸဝ်ႈမင်းတြႃး ၸွမ်း ၼင်ႇၵႂၢမ်းၸဝ်ႈဝူင်ႉတႄႉႁေႃသႅင်ပူင်မႃးတင်းမၢၼ်ႈတင်းတႆး လၵ်းႁႂ်ႈတိုဝ်းလီတီႈၵၼ်၊ ဝၢၼ်ႈၽႂ်မိူင်းမၼ်းၶိုၼ်း ပၼ်သေၼႆလႄႈ ၸဝ်ႈမင်းတြႃးၵေႃႈ ၸူမ်းဢိူဝ်ႈၸူးၵႂၢမ်းၵူႈလွင်ႈယဝ်ႉလႄႈ ၸွမ်ႁၢၼ်လူင်ဝၢင်ႉၶျူင်ၵေႃႈၶိုၼ်း ၶိုၼ်ႈမႃးႁွတ်ႈမိူင်းတႆး ၽုင်ၶႄမႄႈမိူင်းၵွၼ်တႂ်ႈ၊ ၵွၼ်ၵၢင်၊ ၵွၼ်ၼိူဝ် ႁႂ်ႈၶိုၼ်းမႃး ယူႇသၢင်ႈထင်ၵိၼ် ၼမ်ႉလိၼ် ၽႂ်မၼ်းၼႆသေပူၼ်ႉၶိုၼ်ႈမႃးမိူင်းတိင်၊ ဝဵင်းၶၢင်ၸေႊႁၵ်ႉ ယုၵ်ႉဢဝ်ၸဝ်ႈ လူင်ၶမ်းသႅၼ်ၸုင်ႈ ၶိုၼ်းႁဵတ်းၸဝ်ႈ တီႈတင်းလၢႆယဝ်ႉ ပူၼ်ႉၶိုၼ်ႈမိူဝ်းမိူင်းၶႄႇ မႅတ်ႈမိူဝ်ႈပီႊၵေႃးၸႃႇ(႙႒႒)ၵဝ်ႈပၢၵ်ႇပၢႆသၢဝ်းသွင်ၼီႊ၊ ၶုၼ်ၶႄႇမႄး မိူင်းႁိုင်ပီႊ႞ၼႆႉ ၼႆႉဢႃႇယုၸဝ်ႈထမ်ႇမတိၼ်ႇၼ ၼပ်ႉလႆႈ (႑႙) သိပ်းၵဝ်ႈတိုတ်ႉၼႂ်း သၼ်ႇထေႇမႅၼ်ႈႁိမ်းတု (ရႁၢၼ်း) ၼၼ်ႉယဝ်ႉ။
ၼႂ်းပီႊၼႆႉၼင်ႇၵဝ်ႇ ၸဝ်ႈတူၼ်ၶူးလွင်းၵိူင်းယူၼ်းၵေႃႈလွၼ်ႇၵႂႃႇသေ ၸဝ်ႈၾႃႉလူင်ၶမ်းသႅၼ် ၸင်ႇယုၵ်ႉဢဝ် ၸဝ်ႈထမ်ႇမတိၼ်ႇၼပုတ်ႈႁၢင်ႈတၢင်ၶိင်း ၶိုင်ပွင်ၵျွင်းႁွင်ႈဝတ်ႉႁဵတ်းတူၼ်ၶူးသေယဝ်ႉ၊ တင်ႈဢဝ်ယၢမ်းၼၼ်ႉ မႃးၸဝ်ႈတူၼ်ၶူးထမ်ႇမၵေႃႈပိူဝ်ႈပဵၼ်ၽူႈဢၼ်တၢင်းႁူႉယႂ်ႇ၊ တၢင်းလၢတ်ႈလီ၊ လွင်ႈဝူၼ်ႉၶႆႈၸႂ်ၵႂၢင်ႈ၊ ထၢတ်ႈၸႂ် ႁၵ်ႉၸိူဝ်ႉၶိူဝ်းဝၢၼ်ႈမိူင်းၵေႃႈႁႅင်းလႄႈ ပဵၼ်တီႈၸဝ်ႈၾႃႉလူင်ဢိၵ်ႈလူၺ်ႈၶုၼ်လူင်ၽွင်းမိူင်းတၵႃႇတင်းလၢႆ ယုမ်ႇယမ်ၼပ်ႉထိုဝ်ႁၵ်ႉပႅင်းလူင်လၢင်ဝႆႉယဝ်ႈ။
ထိုင်မႃးၵေႃးၸႃႇ(႙႕႐) ၸဝ်ႈလူင်ၶမ်းသႅၼ်ၶဝ်ႈပူၼွၼ်းၽႄးသေ ၸဝ်ႈၼွင်ႉၶုၼ်ၶမ်းၶႅင်ႇသိုပ်ႇပုတ်ႈၶိုင်ႁၢင်ႈ ပႄႁေႃၼင်ႈသိုင်ၵိၼ်မိူင်းယဝ်ႉ။ ၸင်ႇၼႆႉ ၸဝ်ႈၶုၼ်ၶမ်းၶႅင်ႇလႄႈတင်းၸဝ်ႈတူၼ်ၶူးလူင် ထမ်ႇတိၼ်ႇၼဝႆႉႁႂ်ႈ ႁၵ်ႉၵၼ်တွၼ်းလိူဝ်မူးမိူင်းသႅၼ်ပိူင်မီးမႃး မိူဝ်းယွၼ်းလဝ်ႈထၢမ်တမ်ႈ ၸဝ်ႈတူၼ်ၶူလူင်လႂ် ၵျူဝ်ႇဝၢၼ်ႈၵိင်းမိူင်း ယၢမ်းလဵဝ်မိူဝ်းၼႃႈတၵ်းပွႆးပဵၼ်ႁိုဝ် မီးႁိုဝ်ႁၢင်ႈပွင်ၸိူင်ႉႁိုဝ် ၵႆႉမိူဝ်းၶုပ်ႉၶဝ်ႇလဝ်ႈထၢမ်ၼင်ႇၼႆၶိူဝ်းၶိူဝ်းယဝ်ႈ။
ၸဝ်ႈတူၼ်ၶးလူင်ၵေႃႈ ၸွမ်းၸႂ်ၶိုင်သၢင်ႈႁၢင်ႈပွင်မွၵ်ႇလၢတ်ႈၼေပၼ်သႅၼ်ပိူင် တင်းၵႃႈ ဒဿရာဇဓမ္မ၊ပီယဝါ စာ၊သစ္စာဝဝာ၊ ပညာသတိ၊ သမာဓိ၊ လွင်ႈၸဝ်ႈပိူင်ၶုၼ် ၾိင်ႈမိူင်းပိူင်ၾႃႉ ဗြဟ္မာ့ ဝိဟာရတြႃး မဝ်ႇၵိုတ်းမဝ်ႇ ၶၢင်ႉယဝ်ႉ။ ၸဝ်ႈၾႃႉလူင်ၵေႃႈ ထွမ်ႇၶေႃႈၸွမ်းဢဝ်ယိပ်းတိုဝ်း မဝ်ႇပွႆႇမဝ်ႇဝၢင်းသေၵၼ်လႄႈ ယၢမ်းၽွင်းၸဝ်ႈ ၶုၼ်မႃးၼႆႉၵွၼ်းမိူင်းၸမ်ႉ ၵႃႈပဵၼ်ၼႃႈၾႃႉမိူင်းတႆးတင်းလၢႆ ပၢင်ႇၸိုၼ်ႈၶိုၼ်းမႂ်ႇလီပဵၼ်ၵူႈတၵ်ႉၵူႈတီႈၽွမ်ႉ ၵၼ်ၵေႃႇတင်ႈဝိႁၢၼ်ႇၵၢၼ်ႇၵျွင်း ထွမ်ႇလိၵ်ႈသွၼ်လိၵ်ႈ လူႇလူႇတၢၼ်းတၢၼ်း ႁဵတ်းၼင်ႇၼႆယဝ်ႉ။ ၸင်ႇ ၼၼ်ႉဢၼ််ပဵၼ်ၾႃႇသႃႇ၊ သႃႇသၼႃႇမႁႃႇယၼၵိူင်းယူၼ်းႁဝ်းၵေႃႈ ၽႄႈတူဝ်ႈၼမ်လၢႆ၊ မိူၼ်ၵၼ်ၼင်ႇ ၼၼ်လိၵ်ႈတႆးႁဝ်းၵေႃႈၽွမ်ႉၵၼ်ႁဵၼ်းသွၼ်ႁိူဝ်ႈႁိူဝ်ႈႁိူင်းႁိူင်းလႅင်းပိူင်းဝႆႉတႄႉတႄႉယဝ်ႉ။
- ၸဝ်ႈတူၼ်ၶူးလူင်းထမ်ႇမတိၼ်ႇၼၵေႃႈ ၼင်ႇႁိုဝ်တၵႃႇဢုပ်ႉပႃႈပႅတ်ႇၼႃႈၾႃႉမိူင်းတႆး တၵ်းပွႆးလီပဵၼ်ယဵၼ်ႇ ငႄႈ ႁူႉႁၼ်တီႈၽိတ်းတီႈထုၵ်ႇ ၾိင်ႈၵျၢင်ႉတင်းၵမ်ဢပႅတ်ႈငရၢႆးၼၼ်ႉ မ်းၸဝ်ႈၸင်ႇၽွတ်ႈလိၵ်ႈသုတ်ႉတၼိပ်ႉ ပၢၼ်ႇၼမွၼ်ထမ်း (ႁွင်ႉ) သုတ်ႉတမွၼ်းထမ်း ပရမၢတ်ႈသုတ်ႉတၼ်ႇၶဵဝ်ႈဢုမ်ႇသႅင် ၸဵမ်ၸိူဝ်းၼႆႉၵႂႃႇလႄႈ တြႃးထမ်းၸဝ်ႈၵူႈၸိူဝ်ႉၵူႈပိူင်သူင်ႇႁွတ်ႈမဵတ်ႉတႃႇ ၾၢၵ်ႇယိုၼ်ႈပိုၼ်ထိုင် မိူင်းတႆးၸွတ်ႇတူဝ်ႈၵူႈငွၼ်ႈယဝ်ႉ။
သုတ်ႉတမွၼ်းထမ်း ၼမ်ႉၵႂၢမ်းၸဝ်ႈထမ်ႇမတိၼ်ႇၼ
ၼႆလႄပဵၼ်ၼင်ႇမိူဝ်ႈၼၼ်ႉမုၼ်သုင်ၽြႃးယွတ်းသၢမ်မိူင်းတၢင်ႇၵဝ်ႈ မိူဝ်ႈဢၼ်ယူႇတမ်ႈၼိၵျေႃႇထႃႇရုင်ႇႁၢၼ်ႉ ၵျွင်းၸဝ်ႈယၢမ်းၼၼ် ၵႅၼ်ႇၸဝ်ႈၶျွတ်ႈဢဝ်ပႅတ်ႇမိုၼ်ႇ ငိူၼ်ႈဝူင်ႉသႃႇၵျီႇဝၢင်ႇပၼ်ႁူင် ၶၢၼ်ထိုင်မိူင်းၸွမ်ၼိပ်ႉ ပၢၼ်း ၽွမ်ႉတင်းလူင်သဵင်ႈသဵင်ႈတႄႉဢိူၺ်၊ မုၼ်သုင်ၽြႃးၸင်ႇတၵ်းသဝ်းလီ ယူႇႁိုင်ၼၢၼ်းမဵတ်ႉတႃႇ မၢဝ်ႇ ၽၢၵ်ႈၵပီႇလဝၢတ်ႈဝူင်ႉၸဝ်ႈၸုမ်ႇသႃႇယႃႇပၼ်းႁူင်လႄႈ မိူဝ်ႈၼၼ်ႉမႄႈၼႃႉၵေႃးတမီႇလႃၶမ်း မိူဝ်းထိုင်ၵျွင်း လူင်ၽြႃး ထွမ်ႇၵႂၢမ်းထမ်းၸဝ်ႈလၢတ်ႈ တင်းဢၼ်ၶုၼ်ႁူင်ဝူင်ႉႁေႃၶမ်းသုၵ်ႉထေႃႇ ၶိုၼ်းဝၢႆႇၸဝ်ႈလုၵ်ႈဝူင်ႉ သၢင်ႇပေႃႇယမ်ငဝ်း တင်းၵႃႈၵူၼ်းယူႇၵပီႇလဝၢတ်ႈ ႁၢၼ်ႉမိူင်းယႂ်ႇလိူဝ်တူင် ၸဵမ်ၶုၼ်ၸဵမ်ၼၢင်းၵမ်ႉၵျွင်းလူင် တဝ်ႈဝႆႈတႄႉယဝ်ႉ။ ၽီသၢင်သတ်းၵူၼ်းၶူၼ်းၵၼ် ထွမ်ႇထမ်းသႅင်မဝ်ႇမိူဝ်ႇလႄႈ ၵႅၼ်ႇၸဝ်ႈၶျွတ်ႈဢဝ်သတ်း တဝႃႇလုမ်ႈၾႃႉယူႇလိုဝ်ႈ ပၼ်လီယဝ်ႉ၊ ၶူပ်ႇမိူဝ်ႈလိူၼ်ယူႇၾႃႉသိပ်းႁႃႈတဵမ်မူၼ်း၊ တင်းၵႃႈၵျွင်းလူင်ၽြႃးမူႇ ၽီၵူၼ်းသတ်ႉယိုင်ႈ။
ငဝ်းသႅင်သဝ်းၼိူဝ်ထၢၼ်ႈသုင် တိၼ်ႁူင်းၶမ်းပလၢင်ႇတႄႉ၊ မိူၼ်ၼင်ႇလုၵ်ႈသႅင်ၾႃႉၸွမ်တင်ႈယၢင်းယႆ၊ မၢပ်ႇ မိပ်ႇရွင်ႉတေႃႇဝူင်ႉပူင်ဢွၵ်ႇႁူင်းတၢင်း၊ လိူင်လႅင်ၶၢဝ်ၶဵဝ်ပူးလၢႆးထွင်ႇၵႂင်းၵႂင်းပၼ်ႇၵဵဝ်ႈ၊ ဢၢႆသူပ်းၽြႃးႁွမ်ၼူဝ် ႁူၺ်းႁူၺ်း ယိူင်ႈၸၼ်းၵူႈၼၢမ်ႇသႃႇ၊ ၸင်ႇတၵ်းၶႆႈလၢတ်ႈၽိုၼ်မျၢတ်ႈ သုတ်ႉတၼိပ်ႉပၢၼ်ႇၼမွၼ်းထမ်း ဝႃႈတီႈသင်ႇၶႃႇ ၾႃႉလုၵ်ႈၸဝ်ႈမွၼ်းႁူင်၊ ႁဵၼ်းလႆႈယၢၼ်သေသၢမ်မိူင်း တီႈပွႆးလူင်ဢွၵ်ႇၽၢၵ်ႈယဝ်ႉ။ ၸဵမ်တီႈ ၽီသၢင်သတ်းၵူၼ်းၵၼ်ႉႁွမ်းၵၼ်တဝ်ႈသူႇ၊ ၵႃးၽူႇၽၢၵ်ႈသေ တီႇသၢင်ႈႁွင်ႈႁိူၼ်းယူႇမႃးထိုင်လႄႈ ၽူႈလႂ်မဝ်ႇ ပၼ်ၵႃႇယႁၢင်ႈတူဝ်ၵဝ်ႇမႄးလီၸမ်ႉ၊ ဢၼ်ၼင်ႇလိုမ်ၽၢၼ် ငရၢႆးတီႈၶမ်ၶီဢမ်ႇလွတ်ႈတႄႉယဝ်ႉ၊ မိူင်းၽီတီႈ သုတ်းမၼ်းၶျၢမ်းသႃႇ၊ ဢမ်ႇႁွၼ်ႇလႆႈႁွတ်ႈတႄႉသၵ်းထႃႇ ထိုင်ပဵၼ်၊ ပေႃးၵၼ်မဝ်ႇပၼ်ၵႃႇယႁၢင်ႈတူဝ်ၵဝ်ႇ ႁဵတ်းလီ၊ ပိၵ်ႉဝႃႈ ႁဵတ်းမုၼ်ပၼ်တၢၼ်းတဵမ်ထူၼ်ႈသႅၼ်ပီႊဢမ်ႇမျၢတ်ႈ၊ ငိုၼ်းၶမ်းၵွင်ၵၼ်ဢုၼ်ၸုၼ်းၵႃႈလွႆ မိူင်းဢေႇလႃႇ၊ တင်းၼၼ်ႉဢဝ်လူႇသဵင်ႈသုမ်းၵႂႃႇ ႁၢႆလၢႆလႄႈ။ ပိူဝ်ႈၵႃႈဢမ်ႇပၼ်ၵႂႃႇယႁၢင်ႈတူဝ်ၵဝ်ႇ ႁဵတ်းလီ၊ ၽိတ်းပိူင်ႈတြႃးဝူင်ႉၸွမ်ၽီယႂ်ႇၵႂၢင်ႈတႄႉ။
တငႈဢဝ်သုတ်ႉတမွၼ်းထမ်းၼႆႉၵႂႃႇ မၼ်းၸဝ်ႈထုတ်ႇဢွၵ်ႇသင်ႇသွၼ်ၵူၼ်းဝၢၼ်ႈၵူၼ်းမိူင်းမီးဝႆႉတင်းၼမ်ယဝ်ႉ၊ ပေႃးၶႂ်ႈႁူႉသဵင်ႈသွၵ်ႈႁႃလူတူၺ်းဢဝ်တႃ့။
ၵွပ်ႈပိူဝ်ႈၼႆ မၼ်းၸဝ်ႈၼႆႉ ၵႅၼ်ႇလၵ်းၶဝ်ႈပဵၼ်တူၼ်ၸဝ်ႈငဝ်ႈၶူးမေႃလိၵ်ႈတႆး ပိုတ်ႇပၢၵ်ႈသၢႆတၢင်းပုၼ်ႈတႆးတင်း လၢႆၶိုၼ်ႈသင်ႉၶိုၼ်ႈသုင် ၽုၵႇပၼ်ၽၼ်းၸိူဝ်ႉမၼ်းမႃးယဝ်ႉ။
ယွၼ်ႉလူၺ်ႈတီႈႁဵင်းၼႆႉသေယဝ်ႉ
႑. တြႃးႁိူင်းၵေႃႈ မိူင်းတၵ်းၸိုၼ်ႈ၊
႒. လိၵ်ႈလၢႆးၶိုၼ်ႈၵေႃႈ မိူင်းတၵ်းသႂ်၊
႓. လိၵ်ႈလၢႆးႁိူဝ်ႈၵေႃႈ ၶိူဝ်းမီးဢူ၊
႔. ၶိူဝ်းမီးဢူၵေႃႈ ပိူၼ်ႈလူၼႃႈ၊
႕. ပိူၼ်ႈလၼႃႈၵေႃႈ ၶၢဝ်ႇသႃႈႁူင်ၼႆယဝ်ႉ၊ ၶုၼ်ႁေႃၶမ်းဝတေႇႁရိတ်ႉၼႆႉ ပိူဝ်ႈလႆႈပိုင်ႈဢိင်ၸဝ်မႁေႃႇသတ်ႈထႃႇလႄႈ ဢူမုၼ်ၶုၼ်မိူင်းႁိူဝ်ႈႁိူင်း-ၶၢဝ်ႇသႃႇပႅတ်ႇၼႃႈလိုမ်ၵူၼ်းၵူၺ်းမဝ်ႇ ၵႃးၵႃႈၸိူဝ်းမူးၶိူင်းသႅၼ်ပိူင် လွင်ႈယၢပ်ႇၽိုတ်ႇတင်းလၢႆးၵေႃႈယဝ်ႉတူဝ်ႈထိုင်လႅၼ် ဢွင်ႇပေႉလႆႈသဵင်ႈသဵင်ႈ ယဝ်ႉ။
မိူၼ်ၵၼ်ၼင်ႇၼၼ် ၸဝ်ႈၾႃႉလူင်ၶုၼ်ၶမ်းၶႅင်ႇၵေႃႈ ပိူဝ်ႈလႆႈပိုင်ႈဢိင်မႅၼ်ႈၸဝ်ႈတူၼ်ၶူးလူင်ထမ်ႇမတိၼ်ႇၼ လႄႈ ဝႆႉႁႂ်ႈဢူမုၼ်မိူင်းႁိူဝ်ႈႁိူင်းၶၢဝ်ႇသႃႈ ၼႃႇၾႃႉမိူင်းတႆးလီပဵၼ်လီငိမ်းတင်းၵႃႈၼွၵ်ႈၼႂ်းၵႆၵႂ်ႈ၊ ၽူႈလၵ်ႉၵူၼ်း ၸူၼ်လုၵ်ႉၽိုၼ်ႉမဝ်ႇမီးၵူၺ်းဢမ်ႇၵႃး ၶၢဝ်ႇငၢဝ်းမၼ်းၸဝ်ႈ ယင်းပွႆးလင်ႁွတ်ႈၸဝ်ႈမင်းတြႃး ဢႃႇဝႁူႉငိၼ်းဝႃႈ-ၸဝ်ႈၾႃႉလူင်ၶုၼ်ၶမ်းၶႅင်ႇၼႆႉ-
႑. လၵ်ႉၶၼႃႇႁၢင်ႈၾၢင်လႅပ်ႈလီတွၼ်းပိူၼ်ႈ။
႒. တင်းၵႃႈ ပီယဝါစာ သမ္မာဝါစာ မေႃလၢတ်ႈတွၼ်းပိူၼ်ႈ။
႓. သူပ်းလီသဵင်ဝၢၼ် ဥပမာ ဥပမေယျ ဥဒါဟရုံ မေႃၼေမေႃၶႆႈ ရသတဵမ်ထူၼ်ႈတွၼ်းပိူၼ်ႈ။
႔. လွင်ႈၸဝ်ႈပိူင်ၶႃႈ မေႃႁဵတ်းလေႃးၵဝူတ်ႈ လီလိူဝ်တွၼ်းပိူၼ်ႈ။
႕. တင်ႈၵႃႈ ဒဿဓမ္မ နာယကဂုဏ် ပိူင်လီၶုၼ်မိူင်းတိုဝ်းၵမ်းတဵဝ်ထူၼ်ႈၶႅမ်ႇလိတွၼ်းပိူၼ်ႈ။
႖. တင်ႈၵႃႈမူးမိူင်းဝၢၼ်ႈမိူင်းသႅၼ်ပိူင် လၵ်းလႅမ်လႅတ်းလႅင်ႈ မေႃၸၵ်းၽႄၶႅမ်ႉလီတွၼ်းပိူၼ်ႈ။ ၼႆလႄႈ-
ၸင်ႇႁဵတ်းမဵတ်ႇလိၵ်ႈၽိုၼ်ၢႆး ႁွတ်ႈထိုင်မိူင်းတိင်ဝဵင်းၶၢင်ၸေႊႁၵ်ႉဝႃႈ-႙႕႑ ၼီႊၸဝ်ႈလၢၼ်ၾႃႉလူင်ႁေႃ ၶမ်းငိၼ်းလီလူၺ်ႈ ပေႃးထိုင်ဝၼ်းပွႆးလိူၼ်သီႇ ၽြႃးၸဝ်ႈၵၢင်ႉမေႃႇဝၼ်းလိုၼ်းပီႈၾႃႉဢၢဝ်ၾႃႉမိူင်းဢင်းဝ တင်းၸဝ်ႈၼွင်ႉၾႃႉလၢၼ်ၾႃႉ ႁႂ်ႈလႆႈထူပ်းၵၼ်ႁၼ်ၼႃႈၼၼ်ႉ လၵ်းတေႃႈယုၵ်ႉတူဝ်ယေႃးၶိင်းႁွတ်ႈၽႅဝ် မႃးသေၵမ်း။
ၸဝ်ႈမင်းတြႃး မိူင်းဢင်းဝ
႙႕႑ ၼီႊ ပေႃးၸမ်ဝၼ်းပွႆးလိူၼ်သီႇမႃး ၸဝ်ႈၶုၼ်ၶမ်းၶႅင်ႇၵေႃႈၸင်ႇတၵ်းႁႅၼ်းဢဝ်ၶိူင်ႈမႃႉၶႃႈၵူၼ်းၵိုၵ်း တင်းၶုၼ်သိုင်ႇၽွင်းမိူင်းၶဝ် တၵ်းဝႃႈလူင်းထူပ်းၵၼ် ႁၼ်ၼႃႈၸဝ်ႈမင်းတြႃး ၼႆလႄႈ ၸင်ႇၶိုၼ်ႈမိူဝ်းၵၼ်ႇ တေႃးတၢင်ႇလဝ်ႈၸဝ်ႈတူၼ်ၶူးလူင် ထမ်ႇမတိၼ်ႇၼယဝ်ႉ၊ ၸင်ႇၼၼ်ႉ မၼ်းၸဝ်ႈၵေႃႈ-
႑. ပိူဝ်ႈၶႂ်ႈလူႇၶႂ်ႈဝႆႈၽြႃးၸဝ်ႈၵၢင်ႉမေႃႇပိူင်႞။
႒. ႁႂ်ႈပေႃးယၢမ်ႈလႆႈထူပ်းႁၼ်ၶုၼ်မၢၼ်ႈၸဝ်ႈမင်းတြႃးဢၼ်ဝႃႈၼၼ်ႉပိူင်႞။
႓. မီးၸႂ်ၶႂ်ႈႁၼ်တေႇသၼ်ႇတြၼႃႈၾႃႉမိူင်းတႆးၼၼ်ႉပိူင်႞။
မၼ်းၸဝ်ႈၸင်ႇလၢတ်ႈၼေၸဝ်ႈၾႃႉလူင်ၶုၼ်ၶမ်းၶႅင်လႄႈ ၸဝ်ႈၾႃႉလူင်ၵေႃႈပၢင်းဢဝ်မၼ်းၸဝ်ႈဢိၵ်ႇ လူၺ်ႈလုၵ်ႈသိတ်ႇ(တပေး) ႖ ၵေႃႉ ၸပ်းၸွမ်းႁွမ်းပႆလူင်းမႃႊၼႃႈတႂ်ႈမိူင်းတႆးယဝ်ႉ။
ပေႃးထိုင်ဝၼ်းပွႆးလိူၼ်သီႇမုၼ်းမႃး ၼင်ႇမွၵ်ႇလၢတ်ႈမၵ်းၶိၼ်းၵၼ်ဝႆႉၼၼ်ႉ ၸဝ်ႈမင်းတြႃး ဢိၵ်ႇတင်းၸဝ်ႈ ၶုၼ်ၶမ်းၶႅင်ႇၵေႃႈ လႆႈႁူပ်ႉထူပ်းၵၼ်တမ်ႈၸဝ်ႈၽြႃးၵၢင်ႉမေႃႇတေႉယဝ်ႉ၊ ၸင်ႇၼၼ်ႉၸဝ်ႈမင်းတြႃးၵေႃႈလႆႈ ႁၼ် ရုပနိကာယ် သဒ္ဒနိကာယ် တင်းၵႃႈ အင်္ဂါ လက္ခဏာ ၵေႃႉၸၢႆးမျၢတ်ႈတင်းလူင်ၼၼ်ႉတဵမ်ထူၼ်ႈဝႆႉတီႈ ၸဝ်ႈၶုၼ်ၶမ်းၶႅင်ႇမီးလႄႈ ငိၼ်းပဵၼ်ပီႇတိသေႃးမၼတ်ႉသဢိူဝ်ႉလႁူမ်ၸူမ်းလူင်လၢင်သေယဝ်ႉ ၸင်ႇဢဝ် လုၵ်ႈယိင်းမၼ်း ၸဝ်ႈၼၢင်း ဥမ္မဝတီ ပဒုမ္မဝတီ သွင်ၵေႃႉပီႈၼွင်ႉ ဢၢပ်ႈပၼ်ၸဝ်ႈၶုၼ်ၶမ်းၶႅင်ႇ ႁႂ်ႈပဵၼ်တူၼ်ႈ မိင်ႈလမ်းဝၼ်းၵၼ်သေ ၼႆယဝ်ႉ။ ၼွၵ်ႈၼႆႉၸင်ႇသမ်ႉပူင်ဝႃႈ မိူင်းၾၢႆႇၼႃႈၶူင်းၼၼ်ႉ ပိူဝ်ႈလႆႈၶၢမ်ႈတႃႈၵႂႃႇမႃး ယၢပ်ႇယၢၵ်ႈၸၢင်ႉမႃႉ ၶႃႈၵူၼ်းလႄႈ မဝ်ႇထႃႈၶိုၼ်းမိူဝ်း ၸၵ်းႁႂ်ႈသူၸဝ်ႈၶိုၼ်းမႃးယူႇသဝ်းမိူင်းသႅၼ်ဝီလူင် ဝဵင်းသူပ်းတၢတ်ႇၼႆႉသေတႃႉ ၼႆယဝ်ႉ။ ပေႃးဢၼ်ၶိူဝ်းၵႂၢမ်းလၢႆပိူင်ယဝ်ႉတူဝ်ႈၵေႃႈ ဝၼ်းလိူၼ်သီႇလွင်ႈၶမ်ႈ႞ ၾၢႆႇၽႂ်ၾၢႆႇမၼ်း ၶိုၼ်းပွၵ်ႈဝၢၼ်ႈၵဝ်ႇမိူင်းလင်၊ ၸဝ်ႈၶုၼ်ၶမ်းၶႅင်ႇၵေႃႈ ဝၼ်းဢွၵ်ႇၶူင်းမဝ်ႇမိူဝ်း။ ဢွၼ်ၵၼ် ၶိုၼ်းမေးတေႇဝဵင်းမိူင်းသူပ်းတၢတ်ႇ မႃးယူႇယဝ်ႉ။ ၸင်ႇၼၼ်ႉ ၸဝ်ႈတူၼ်ၶူးလူင်ထမ်ႇမတိၼ်ႇၼၵေႃႈၸဝ်ႈ ၾႃႉလူင်ပၢင်းဝႆႉ မဝ်ႇႁႂ်ႈၶိုၼ်းမိူဝ်းမိူင်း တူင်ႇဝဵင်းၶၢင်ၸေႈႁၵ်ႉ ဢဝ်ႁႂ်ႈယူႇၵပ်း ၸပ်းထင်တီႈဝဵင်းသူပ်းတၢတ်ႇ ဝႆႉပဵၼ်တီႈတၢင်ႇမွၵ်ႇယႃႈၶဝ်ႈတႅၵ်ႇၼွမ်းႁူဝ်ယမ်တူဝ်ယူႇယဝ်ႉ။
ၸဝ်ႈထမ်ႇမတိၼ်ႇၼထၢၵ်ႈ
ပိူင်ပဵၼ်ပုတ်ႉထုၸၼ်ႇၵူၼ်းမိူင်းၵၢင်ၸမ်ႉ ယူႇလူၺ်ႈသင်ၵႂင်လူၺ်ႈၼၼ်ႉ၊ မိူၼ်ၼင်ႇဝႃႈၸဝ်ႈတူၼ်ၶူးလူင်ၵေႃႈ ပိူဝ်ႈလႆႈၸပ်းၸွမ်းႁွမ်းပႆၶဝ်ႈဢွၵ်ႇၽွၵ်ႇၸမ် ၽုင်ၸိူင်ႉၽုင်ၼၢင်းၶႆႇၾႃႉၶုၼ်မိူင်းၼၼ်ႉၵေႃႈပိူင်႞ မုၼ်မၢၼ်ပၢၼ် ၵွၼ်ႇထုၵ်ႇပဵၼ်တုမုၼ်ၸဝ်ႈၵေႃႈသုတ်းသဵင်ႈၼၼ်ႉၵေႃႈပိူင်႞ ၸူဝ်ႈမႃးယူႇသဝ်းဝဵင်းသူပ်းတၢတ်ႇၼႆႉပႆႇတၼ်းႁိုင် သၢႆၸႂ် """ကာမဆန္န လေႃးၵၵူၼ်းႁိူၼ်းမီးမႃးလႄႈ ၸင်ႇၸႂ်ႇလုၵ်ႈသိတ်ႇ (တပေး) မၼ်းၸဝ်ႈ ဢဝ်လိၵ်ႈမႃးၸူး ၸဝ်ႈၾႃႉလူင်ယဝ်ႉ။ ၸဝ်ႈၾႃႉလူင်ၵေႃႈၸင်ႇထူၵ်းဢဝ်ၽၢၼ်ႇတႃႇၶူဝ်းၼုင်ႈ ပၼ်မၼ်းၸဝ်ႈ 3 ၸုမ်ႇ၊ သိူဝ်ႈၽႄး ၶူၼ်မိူင်းၶေႇၽိုၼ်႞၊ လၢပ်ႇဢုမ်ႇငိၼ်းမၢၵ်ႈ႞ မိတ်ႈဢုမ်ႇၶမ်းၵၼ်းငႃးၸၢင်ႉမၢၵ်ႈ႞ သူင်ႇမိူဝ်းၸွမ်းၵမ်းလဵဝ်လႄႈ တင်းသင်ႇၵၢႆႇၵႂၢမ်း ပေႃးဝႃႈထၢၵ်ႈယဝ်ႉတၢင်ႇတီႈသီႇလႅၼ်မဝ်ႇထႃႈၵႂႃႇ လၵ်းႁႂ်ႈမႃးယူႇသဝ်းၵိုၵ်းႁွမ်းၼႂ်းႁေႃတႃႉ၊ တၵ်းပွႆႇၵူၼ်းမိူဝ်းႁပ်ႉႁွင်းဢဝ်ယူႇၼႆယဝ်ႉ။
ၸဝ်ႈထမ်ႇမတိၼ်ႇၼလၢႆႈၶူဝ်းသေ မႃးယူႇၸွမ်းၸဝ်ႈၾႃႉလူင်ၼႂ်းႁေႃယဝ်ႉ ၸဝ်ႈၾႃႉလူင်ၸင်ႇဢဝ်လုၵ်ႈယိင်း ၶိင်းသိုင်ႇတိၼ်ႁေႃ "ၼၢင်းဢၢမ်ဢွၼ်ႇ" သွၼ်ႉမိင်ႈ ၶၢင်းၵၼ်တေႇပၼ်ၽိူၼ်ၶွင်ႇႁွင်ႈႁိူၼ်းမဝ်ႇၵႃး ပႃးတင်းၼႃႈ တီႈလၵ်းထၢၼ်ၵၢၼ်မိူင်း (တၼ်းႁဵင်း) ၶိုၼ်ႈပဵၼ် [ၸဝ်ႈၶိင်းလူင်=ၸဝ်ႈဢူႈ=ၸဝ်ႈဢမၢတ်ႈၶျုၵ်ႈ ဢၼ်ႁွင်ႉ ယၢမ်းလဵဝ်] ႁွမ်းၵၼ်ဝႃႈလွင်ႈပွင်မိူင်းယဝ်ႉ။
ထိုင်မႃးၵေႃးၸႃႇပီႊမိူင်း ႙႑ ၼီႊၼၼ်ႉ မေးၸဝ်ႈၾႃႉလူင်ၼၢင်း ဥမ္မဝတီ ၼၢင်း ပဒုမ္မဝတီ ၼၢင်းမၢၼ်ႈသွင် ၼၢင်းၸင်ႇပွင်ၾႆးၼႂ်း ၸႂ်ႉလိၵ်ႈၸႂ်ႉၵူၼ်မိူဝ်းၸူးပေႃႈဢၢဝ်ၸဝ်ႈၶမ်းၶႅင်ႇၾႃႉၸဝ်ႈၶမ်းသိူဝ် ၸဝ်ႈၶမ်းၼၼ်ႈ ၶဝ်ဝႃႈ (ပေႃးၶႂ်ႈၼင်ႇသိုင်ႇၵိၼ်မိူင်း၊ ၶႂ်ႈပဵၼ်တူၼ်ငဝ်ႈၸဝ်ႈၽူဝ်ႁဝ်း၊ ပေႃးပဵၼ်ၵေႃႉၸၢႆးၵေႃႈ ၶိုင်ပွင်ႁၢင်ႈသိုၵ်း မႃႊဢဝ်တႃႉ၊ ပေႃးသွင်ၸဝ်ႈပီႈၼွင်ႉမႃးၵေႃႈႁႃးၶႃႈပီႈၼွင်ႉတင်းသွင်တေပႂ်ႉႁပ်ႉႁွင်းယူႇ) ၼႆလႄႈ-ထိုင်မႃး တဵင်ႈၶိုၼ်းၸၢႆႉၵႆႇၶၼ်သွင်ၸုမ်ႈ ၶၢဝ်းတွင်ၵူၺ်ႈလိူမ်ႈသိူဝ်ၶမ်းၼၼ်ႈပီႈၼွင်ႉ တုမ်ဢဝ်ၵူၼ်းႁၢႆႉမႃးလွမ်ႇဝၢင်း ႁေႃ၊ တူဝ်သွင်ၶႃႈ ၶိုၼ်ႈမိူဝ်ႈၼိူဝ်ႁေႃၽၼ်းဢဝ်တၢႆၶုၼ်ၶမ်းၶႅင်ႇ ၼွၼ်းၽႄးသေ ၶႃႈပီႈၼွင်ႉပုတ်ႈဢဝ်ၸိူင်ႉ ၼၢင်းႁၢင်ႈႁေႃ ႁဵတ်းၶုၼ်မႃးယဝ်ႉ။ ၸင်ႇၼၼ်ႉ ၸဝ်ႈၶိင်းလူင်ၵေႃႈဢွၼ်ဢဝ်လုၵ်ႈလၢင်းၼၢင်းမေး ၵၼ်း သွတ်ႇႁၢပ်ႇၶူဝ်းၶွင်သွတ်ႉသႅတ်ႉဢွၵ်ႇပၢႆႈတင်းၶိုၼ်း ပူၼ်ႉမိူဝ်းတဵတ်ႇသွၼ်ႈငွမ်ၵိၼ်ယူႇၼႂ်းဝဵင်းၸေႊလၢၼ်ႉ၊ ထုင်ႉမၢဝ်းၼမ်ႉၶမ်းသေ ႁဵတ်းၵိၼ်ၸဝ်ႈလိၵ်ႈ (ၸရေး) လူလူတႅမ်ႈတႅမ်ႈယူႇယဝ်ႉ။ ႁူမ်ႈဝႃႈႁဵတ်းၼၼ်ယူႇ ၵေႃႈၸိုဝ်ႈၼႃႈၵၢၼ်ၵဝ်ႇၵဝ်ႇ မၼ်းၸဝ်ႈၼၼ်ႉမဝ်ႇႁၢႆ ၵမ်ႈၽွင်ႈဝႃႈ "ၸဝ်ႈၶိင်းလူင်" ၵမ်ႈၽွင်ႈဝႃႈ "ၶိင်းလူင်သၢႆႁၢင်ႉ" ၼႆယဝ်ႉ။
တီႈတွင်းမၢႆ
ၸိုဝ်ႈမၼ်းၸဝ်ႈၼႆႉမီးဝႆႉ ၸဝ်ႈထမ်ႇမတိၼ်ႇၼ ၶေႈၶိင်းလူင်သၢႆႁၢင်ႉသွင်ပိူင်ယဝ်ႉ။ (သၢႆႁၢင်ႉ) ဢၼ်ဝႃႈၼႆႉ ၸမ်ႉသၢႆဢႅဝ်တႆးႁဝ်းၵူႈပွၵ်ႈၼႆႉမီးဝႆႉ-
႑. သၢႆႁၢင်ႉ
႒. သၢႆၸႃႇပႃႇ
႓. သၢႆၶျၢပ်ႈ
(႑) သၢႆႁၢင်ႉၼႆႉ ၵႅတ်းဢဝ်ၼင်သိူဝ်၊ ၼင်ၽၢၼ်း၊ ၼင်ဝူဝ်းဢမ်ႇၼၼ်တတေႃးဢဝ် ပဵၼ်ၶႅပ်းၼႃၼႃသေလႄႈ ဢမ်ႇမီးပူႈၸၢမ်းယွၼ်ႇၽၢႆႇၼႃႈ၊ ပိူဝ်ႈဢၼ်ၵႅတ်းဢဝ်ၼင်ႁဵတ်းၼၼ်ႉလႄႈ ၵမ်ႈၽွင်ႈႁွင်ႉ (ဝၢႆၵႅတ်း) ၼႆ တေႃႇ ထိုင်ယၢမ်းလဵဝ်ယဝ်ႉ၊ ထႆးယူၼ်းလႄႈတႆးမိူင်းၼၢႆးၶဝ်ႁွင်ႉသၢႆႁၢင်ႉယဝ်ႉ။
(႒) သၢႆၸႃႇပႃႇၼႆႉ ဢဝ်ၽႅၼ်ႇပိၵ်ႈၽႅၼ်ႇလၢႆး ၽႅၼ်ႇၽေးယၢဝ်းယၢဝ်းႁတ်ႉ ပွႆႇပူႈ ယွၼ်ႇၸၢမ်းၽၢႆႇၼႃႈ၊ ၵမ်းၽွင်ႈယၢဝ်းလူင်းပေႃးၽႅဝ်ၼႃႈၶႃယဝ်ႉ၊ ၵၢပ်ႈပၢၼ်ယၢမ်းၼၼ်ႉပိူၼ်ႈသူင်ၵၼ်ႁတ်ႉသၢႆၸႃႇပႃႇၼႆႉၵူႈၵေႃႉ ၵူႈၵေႃႉသေ ၸဝ်ႈၶိင်းလူင်သမ်ႉမဝ်ႇယိူင်ႈပိူၼ်ႈ မၼ်းၸဝ်ႈႁတ်ႉသၢႆႁၢင်ႉၵူၺ်းၵူၺ်းလႄႈ ၸင်ႇဝႃႈၸပ်းၸိုဝ်ႈ ၶိင်းလူင်သၢႆႁၢင်ႉၼႆယဝ်ႉ၊ လွင်ႈတႆးႁဝ်းမိူဝ်ႈၵွၼ်ႇသူင်ၵၼ်ႁတ်ႉသၢႆၸႃႇပႃႇၼႆႉ ပၢၼ်မိူင်းယၢမ်းၼၼ်ႉၵႆႉၵႆႉ ၾၼ်းသိုၵ်းတိုၵ်းၵၼ် လဵၼ်ႈၸိူင်းထိပ်ႇပိတ်ႉႁူင်းႁမ်ၵၼ်လႄႈ ပေႃးၺႃးမိူဝ်ႈၼင်ႇၼၼ်၊ ၵေႃႉ႞ လႄႈၵေႃႉ႞ ၼင်ႇႁိုဝ်တၵ်းပွႆးဢမ်ႇထုၵ်ႇတိူဝ်ႉပိတ်ႉမႅၼ်ႈႁူင်းႁမ်ၵၼ်ၼၼ်ႉ ၸင်ႇဝႃႈႁတ်ႉသၢႆၸႃႇပႃႇပွႆႇပူႈယွၼ်ႉၸၢမ်းႁေႉ ဝႆႉၽၢႆႇၼႃႈသိုဝ်ႈသိုဝ်ႈ ႁႂ်ႈပေႃးလၢၢမ်းယၢမ်ႇၼႂ်းတႃၼၼ်ႉယဝ်ႉ။
(႓) သၢႆၶျၢပ်ႈၼႆႉ ပဵၼ်သၢႆဢႅဝ်ၼၢင်းယိင်းဢဝ်မႆၽၼ်ႈၵဵၼ်တေႃးႁဵတ်းၼႃတႃ တၢင်းယႂ်ႇမီး ႔ ၼိဝ်ႉ တင်းယၢဝ်း မီး႞ဝႃး၊ ဝႆႉပူႈၸၢမ်းသွင်ၾၢႆႇ ႁတ်ႉၶဵၼ်းသွင်ႁွပ်ႈသၢမ်ႁွပ်ႈပၢႆဢဝ်ၵမ်ႉဢႅဝ်ၶႅဝ်ႉဢမ်ႇၶႅဝ်ႉယဝ်ႉ။ ပိူင်လီသၢႆၶျၢပ်ႈ ၸမ်ႉ-
(ၵ) ပုၼ်ႈၼၢင်းယိင်း ဢႅဝ်ၶႅဝ်ႉဢႅင်ႈၵႅပ်ႈ ၵုမ်ႇၵူၼ်ႈၽူၵ်ႈတုၺ်ႉမူၼ်းလီ။
(ၶ) ယၢမ်းမိူဝ်ႈယုၵ်ႉယွင်ႈႁၢမ်ၼၵ်း ၵျွၵ်းဝႅၼ်လႅၼ်ႈဝႆးၼၼ်ႉ ႁေႉၵင်ႈႁိူၼ်းလုၵ်ႈဢွၼ်ႇ ၶူဝ်းတွင်ႉဢမ်ႇထူၵ်း ဢမ်ႇလူင်း၊ ပေၼ်ဝႆႉၸိူင်ႉၼႆယဝ်ႉ။
ၸဝ်ႈထမ်ႇမတိၼ်ႇၼ (ႁွင်ႉ) ၶိင်းလူင်သၢႆႁၢင်ႉၵေႃႈ ပိုင်ႈဢိင်တၢင်းမေႃတူဝ်ၵဝ်ႇ လွင်ႈလိၵ်ႈလၢႆးပၢႆၵမ် လွင်ႈ ၼပ်ႉလွင်ႈသွၼ်ႇပေႇတၢင်ႈၵႃႇလႃး ယူတ်းယႃလွင်ႈၶႆႈတၢင်းပဵၼ် ၵီႈလီမုၼ်ႁူမ်ႇပိူၼ်ႈလီလႄႈ တေႃႇထိုင်ပၢၼ် တူဝ်ႁူဝ်ႁွၵ်ႇမွၵ်ႇလဝ်းထဝ်ႈတေႇၵေႇၶိင်း ဢႃႇယုလႆႈ (႙႙) ပီးၵေႃႈၸႃႇ ႑႐႐႒ ႁူဝ်ၾူၼ်လိူၼ်ႁူၵ်းလွင်ႈၵဝ်ႈ ၶမ်ႈ ဝၼ်းထမ်းၸၼေႇယၢမ်းႁူဝ်ၶမ်ႈလပ်းသိင်ႇဝွၼ်ႉဝႅၼ်ႉ ၸင်ႇတၵ်းသဵင်ႈၵၢမ်ႇသုတ်းမုၼ် လပ်ႉလွႆငိုၼ်း လွႆၶမ်းၵႂႃႇတီႈဝဵင်းၸေႊလၢၼ်ႉယဝ်ႉ။
လိၵ်ႈမၼ်းၸဝ်ႈၽွတ်ႈတႅင်ႇဝႆႉၸမ်ႉ
႑. သုတ်ႉတၼိပ်ႉပၢၼ်ႇၼမွၼ်းထမ်း (ႁွင်ႉ) သုတ်ႉတမွၼ်းထမ်း။
႒. ပရမၢတ်ႈသုတ်ႉတၢၼ်ႇ ၶဵဝ်ႈဢုမ်ႇသႅင်။
႓. ဢၼိတ်ႉၸ မူႇလသၢၵ်ႈသေႇ။
႔. လိၵ်ႈ ၼမေႃးလူင်။
႕. လိၵ်ႈ ၸဝ်ႈႁူဝ်ထမ်း။
႖. လိၵ်ႈ မင်ႇၵလႃႇလူင်။
႗. လိၵ်ႈ သၢမ်ၵွင်လူင်။
႘. ၸဝ်ႈသၢင်ႇထၢမ်ၸႃး။
႙. ဝေႃးၵႃႇလသုတ်ႉ။
႑႐. သင်ၶေႇပ ပိုၼ်းတႆး။
႑႑. ၸဝ်ႈသၢင်ႇမႃလေး။
ၼွၵ်ႈသေၼႆႉဢၼ်ပႆႇႁၼ်ပႆႇထူမ်းမီးတင်းၼမ်လူးၵွၼ်ႇယဝ်ႉ။
ၶုၼ်မႁႃႇ (႒႓.႙.႖႙) ဝၢၼ်ႈပႃႇမႆႉတူၼ်ႉတီး။
***သုတ်းယဝ်ႉၶႃႈ သိူၵ်ႈပိုၼ်းၸဝ်ႈထမ်ႇမတိၼ်ႇၼ***


text:
ပီႈၼွင်ႉတႆးဢၼ်မႃးႁႃႁဵတ်းၵၢၼ်ၼႂ်းမိူင်းထႆး လၢႆတီႈႁူမ်ႈၵၼ်ၵႂႃႇႁူမ်ႈတၢၼ်းမွၵ်ႇမႆႉမွင်ၸႂ် ၼႂ်းဝၼ်း ၽဝ်ၶၢပ်ႈတူဝ် ၸဝ်ႈမုၼ်ယႂ်ႇၶုၼ်ႁေႃၶမ်းထႆး တူၼ်ထူၼ်ႈ 9 ။
ဝၼ်းတီႈ 26 /10/2017 ၼႆႉ ပီႈၼွင်ႉတႆးဢၼ်ႁွတ်ႈၽႅဝ်ယူႇတီႈၼႂ်းမိူင်းထႆးလၢႆတီႈ ဢဵၼ်ႁႅင်းၼပ်ႉ ပၢၵ်ႇ ဢွၼ်ၵၼ်ၵႂႃႇၶဝ်ႈႁူမ်ႈတၢၼ်းမွၵ်ႇမႆႉၸၼ် ၼႂ်းဝၼ်းၽဝ်ၶၢပ်ႈတူဝ် ၸဝ်ႈမုၼ်ယႂ်ႇ ၶုၼ်ႁေႃၶမ်း ထႆး တူၼ်ထူၼ်ႈ 9 ၸဝ်ႈပရမိၼ်းထရ မႁႃၽူးမိၽူလ်းဢၻုလ်းယတဵတ်ႇ တီႈမိူင်းၵွၵ်ႇ၊ ၵဵင်းမႆႇလႄႈ ဢိၵ်ႇလၢႆၸႄႈတွၼ်ႈ ဢၼ်ပီႈၼွင်ႉတႆးယူႇသဝ်း။
ၸၢႆးသႅင်မိူင်း မင်းၵွၼ်း ႁူဝ်ပဝ်ႈၶွင်ႊသိူဝ်ႊၸၢဝ်းၶိူဝ်းတႆး လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ – “ ပီႈၼွင်ႉၵူၼ်းမိူင်းတႆးႁဝ်းၶႃႈ ထုၵ်ႇလီဢွၼ်ၵၼ်ႁဵတ်းၸွမ်းလႄႈ ပႆၸွမ်းသဵၼ်ႈတၢင်းဢၼ် ၸဝ်ႈမုၼ်ယႂ်ႇၶုၼ်ႁေႃၶမ်းထႆး ဢွၼ်ႁဵတ်းဢွၼ်သၢင်ႈ ၼင်ႇႁိုဝ်တေပဵၼ်ၽွၼ်းလီတႃႇ ၸဝ်ႈၵဝ်ႇ လႄႈ ၸိူဝ်ႉၶိူဝ်းဝၢၼ်ႈမိူင်းႁဝ်းၼၼ်ႉ ” ဝႃႈၼႆ။
ၸၢႆးၸွမ်လႅင်း ၶူးသွၼ်လိၵ်ႈတႆး ႁူင်းႁဵၼ်းဝတ်ႉပႃႇပဝ်ႈ လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ – “ ဢၼ်ႁဝ်းၶႃႈမႃးႁူမ်ႈ ၼႂ်းဝၼ်းမိူဝ်ႈၼႆႉ ပိူဝ်ႈၼႄၾၢင်ႁၢင်ႈ လွင်ႈဢၼ်ႁဝ်းၶႃႈပီႈၼွင်ႉတႆးၵေႃႈ မွင် ၸႂ်ၸွမ်းၽဵင်ႇပဵင်းၵၼ်တင်းပီႈၼွင်ႉထႆး၊ ႁဝ်းၶႃႈဢမ်ႇလိုမ်ၵုင်ႇမုၼ်ဢၼ် ႁဝ်းၶႃႈလႆႈမႃးပိုင်ႈဢိင်ႁဵတ်း ၵိၼ်ႁႃၵိၼ်လဵင်ႉတွင်ႉၼႂ်းၽႅၼ်ႇလိၼ်ထႆး ” ဝႃႈၼႆ။
ၸဝ်ႈမုၼ်ယႂ်ႇၶုၼ်ႁေႃၶမ်းထႆး ၽူးမိၽူလ်း ဢၻုလ်းယၻဵတ်ႇ၊ ဢႃယု ၸဝ်ႈ 89 ၊ ၽွင်းငမ်းႁၢင်ႈႁေႃ 70 ပီပၢႆ ၼွၼ်းၽႄးသဵင်ႈမုၼ်ၵႂႃႇ မိူဝ်ႈဝၼ်းတီႈ 13/10/2016 ၶၢဝ်းယၢမ်း 15:52 မူင်း၊ တီႈႁူင်းယႃ လူင်သီရိရၢတ်ႉ မိူင်းၵွၵ်ႇၸိုင်ႈထႆး ။
ၶေႃႈမုၼ်း / ပၢင်လူင်


text:
ၶၢဝ်ႇပၢႆးပၺ်ႇၺႃႇ
ဝဵင်းၼွင်ၶဵဝ် ႁၢင်ႈႁႅၼ်းမေႃသွၼ် တႃႇၽႄႈတိူၼ်းလိၵ်ႈလၢႆးတႆး ၶၢဝ်းမႆႈ
- Details
- Created on 16 January 2018
- Written by တႆးလွတ်ႈလႅဝ်း
ယူႇတီႈ ၸုမ်းပွင်ၵၢၼ် ၵေႃလိၵ်ႈလၢႆးလႄႈ ၾိင်ႈငႄႈတႆး တူင်ႇဝဵင်းၼွင်ၶဵဝ် ၸႄႈတွၼ်ႈၵျွၵ်းမႄး မိူင်းတႆးပွတ်းႁွင်ႇ လႆႈဢွၼ်ႁူဝ်ၼမ်းၼႃႈ ၸတ်းပၢင်ၵုမ် ဢုပ်ႇဢူဝ်းၸွမ်း မေႃသွၼ်လိၵ်ႈတႆး ဢၼ်ႁပ်ႉပုၼ်ႈၽွၼ်း သွၼ်ဝႆႉၼႂ်းႁူင်းႁဵၼ်း လူင်ပွင်ၸိုင်ႈ ပီႊ 2017-2018 သေ ႁၢင်ႈႁႅၼ်းပၢင်ၽိုၵ်းၽွၼ်ႉ မေႃသွၼ် တႃႇႁဵၼ်းသွၼ် လိၵ်ႈလၢႆးတႆး ပၼ်လုၵ်ႈဢွၼ်ႇတႆး ၶၢဝ်းမႆႈ ၼႆယဝ်ႉ။
ၼႂ်းၸႄႈဝဵင်းၼွင်ၶဵဝ် ၸတ်းပၢင်သွၼ် ပၼ်ပိုၼ်ႉႁူႉ ႁႂ်ႈၸဝ်ႈႁႆႈၸဝ်ႈၼႃး ႁူႉမၢႆမီႈမေႃၵႅတ်ႇၶႄတီႈလိၼ် ႁင်းတူဝ်ၵဝ်ႇ
- Details
- Created on 15 January 2018
- Written by တႆးလွတ်ႈလႅဝ်း
ပၢင်သွၼ် ပၼ်ပိုၼ်ႉႁူႉ ႁႂ်ႈၸဝ်ႈႁႆႈၸဝ်ႈၼႃး ႁူႉမၢႆမီႈ ၵဵဝ်ႇတီႈလိၼ် လႄႈ ႁႂ်ႈမေႃၵႅတ်ႇၶႄလႆႈၶိုၼ်း တီႈလိၼ်သူၼ်ႁႆႈၼႃး ႁင်းၵူၺ်းၶေႃၸဝ်ႈၵဝ်ႇၼႆႉ လႆႈၸတ်းႁဵတ်းၵႂႃႇတီႈ ဝတ်ႉတၢၼ်ႇတယႃႇဢေး ပွၵ်ႉသပ်ႉပေႇၶမ်း ၼႂ်းၸႄႈဝဵင်းၼွင်ၶဵဝ် မီးၽူႈတၢင်ၼႃႈ ဢၼ်လူင်ႉလႅၼ်ႇ ၽၢႆႇမၢႆမီႈတီႈလိၼ် ၼႂ်းဝဵင်းၼွင်ၶဵဝ် ၽိုၵ်းသွၼ်ပၼ် ၼႆယဝ်ႉ။
ပၢင်ၵႅဝ်ႈ ပွႆးဝၼ်းလုၵ်ႈဢွၼ်ႇ တီႈငဝ်ႈၸိုင်ႈလွႆတႆးလႅင်း ၵိုၼ်းၶွၼ်ႈ
- Details
- Created on 12 January 2018
- Written by တႆးလွတ်ႈလႅဝ်း
ပၢင်ၵႅဝ်ႈ ပွႆးဝၼ်းလုၵ်ႈဢွၼ်ႇ ဢၼ်ၸုမ်းပွင်ၵၢၼ် ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး (RCSS) ဢွၼ်ႁူဝ်ၸတ်းႁဵတ်းတီႈ ႁူင်းႁဵၼ်းၸိူဝ်ႉၸၢတ်ႈ ငဝ်ႈၸိုင်ႈလွႆတႆးလႅင်း မိူဝ်ႈၼႆႉ ဝၼ်းထီႉ 12 January 2018 ၼႆႉ မီးၽူႈယႂ်ႇၵူၼ်းလူင် ပေႃႈမႄႈၵူၼ်းမိူင်း ၶူးသွၼ် လႄႈ လုၵ်ႈႁဵၼ်း ႁူမ်ႈတင်းမူတ်း 1,113-ၵေႃႉ ၶဝ်ႈႁူမ်ႈ။
ၸုမ်းပွင်ၵၢၼ်ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး ဢွၼ်ႁူဝ်ၸတ်းႁဵတ်း ပွႆးဝၼ်းလုၵ်ႈဢွၼ်ႇ ၼႂ်းၼႃႈတီႈ
- Details
- Created on 11 January 2018
- Written by တႆးလွတ်ႈလႅဝ်း
ယူႇတီႈ ၸုမ်းပွင်ၵၢၼ်ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး (RCSS) ဢွၼ်ႁူဝ်ၼမ်းၼႃႈ ပေႃႈမႄႈၵူၼ်းမိူင်း၊ ၶူးသွၼ် လႄႈ လုၵ်ႈႁဵၼ်း ၼႂ်းၼႃႈတီႈၽႂ်မၼ်းသေ လႆႈၸတ်းႁဵတ်းပဵၼ် ပၢင်ၵႅဝ်ႈပွႆး ဝၼ်းလုၵ်ႈဢွၼ်ႇ ၵႂႃႇၼႂ်းၼႃႈတီႈ ဝဵင်းပၢင်လူင် လႄႈ ဝဵင်းၶူဝ်လမ်။
ပီႈၼွင်ႉၵူၼ်းမိူင်း မူႇၸေႊ ၸွႆႈထႅမ်ငိုၼ်း ပုၼ်ႈတႃႇၵၢၼ်ပူၵ်းပွင် ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး
- Details
- Created on 11 January 2018
- Written by တႆးလွတ်ႈလႅဝ်း
ပေႃႈမႄႈပီႈၼွင်ႉၵူၼ်းမိူင်း ဢၼ်ယူႇၼႂ်းဝဵင်းမူႇၸေႊ မိူင်းတႆးပွတ်းႁွင်ႇ 3-ၵေႃႉ မီးၼမ်ႉၸႂ်ၸေႇတၼႃႇ ၽိူၵ်ႇၸိုၼ်ႈၶၢဝ်သႂ်သေ လႆႈၸွႆႈထႅမ်ငိုၼ်းတွင်းထိုင် ၶွင်ႇသီႇဢဝ်ၶိုၼ်းၸိုင်ႈတႆး (RCSS) ႁႂ်ႈပဵၼ်လွင်ႈၵမ်ႉၵႅမ်ပုၼ်ႈတႃႇ လုၵ်ႈႁဵၼ်း ႁူင်းႁဵၼ်းၸိူဝ်ႉၸၢတ်ႈ ၼႂ်းၵၢၼ်ပူၵ်းပွင် ၽၢႆႇပၢႆးပၺ်ႇၺႃႇ တီႈငဝ်ႈၸိုင်ႈ လွႆတႆးလႅင်း ၼႆယူႇယဝ်ႉ။


text:
ဝၼ်းထီႉ 5 December 2017 ဢိင်ၼိူဝ်လၢႆးလုၵ်ႉၽိုၼ်ႉယိပ်းၵွင်ႈၵၢင်ႇၸိုင်ႈတႆး တႄႇမႃးမိူဝ်ႈပီ1958 လိူၼ်မေႇ 21 ဝၼ်းလႄႈ ၽူႈႁတ်းႁၢၼ်ႁဝ်းၶဝ် မီးၸႂ်ႁတ်းႁၢၼ် တိုၵ်းတေႃးၽူႈၶဵၼ်သေ ထိုင်တီႈ
ပေႃးလႆႈလူႇၼိူဝ်ႉလိူတ်ႈသၢႆၸႂ်ၵႂႃႇလႄႈ ၸင်ႇလႆႈမီးမႃးဝၼ်းၽူႈႁတ်းႁၢၼ်လုၵ်ႉၽိုၼ်ႉ။
ဝၼ်းထီႉ 05/12/2017ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆးSSPP/SSA ၸတ်းႁဵတ်းပၢင်ၶုၵ်ႉထူပ်း ၽူႈႁတ်းႁၢၼ်ၸိူဝ်းလႆႈလူႇၼိူဝ်ႉလိူတ်ႈသၢႆၸႂ် တႃႇၸိူဝ်ႉၸၢတ်ႈဝၢၼ်ႈမိူင်း၊ ပၢင်ၵႅဝ်ႈၸတ်းႁဵတ်း
တီႈႁူင်းႁဵၼ်းသိုၵ်းငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး ၸႄႈဝဵင်းၵေႇသီႇ ၸိုင်ႈတႆးပွတ်းၸၢၼ်း။
တီႈပၢင်ၵႅဝ်ႈၼၼ်ႉ ၽူႈၼမ်းၼႃႈထီႉ(1)ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆး ၸွမ်သိုၵ်းလူင် သိူဝ်ထႅၼ်ႈ ၶိုၼ်ႈႁွတ်ႈမွၵ်ႇလၢတ်ႈၶေႃႈၵႂၢမ်းၵႂႃႇဝႃႈ - ၸဵမ်မိူဝ်ႈၼၼ်ႉ သင်ဝႃႈၽူႈႁတ်းႁၢၼ်
လုၵ်ႉၽိုၼ်ႉႁဝ်းၶဝ် ဢမ်ႇတႄႇလၢႆးလုၵ်ႉၽိုၼ်ႉမႃးၼႆၸိုင် တပ်ႉသိုၵ်းၸိုင်ႈတႆးႁဝ်းၵေႃႈ ဢမ်ႇၸၢင်ႈမီးမႃး။ ယွၼ်ႉပိူဝ်ႈၵုင်ႇမုၼ်ဢၼ်ၶဝ်ၸဝ်ႈဢဝ်ၼႃႈဢူၵ်းႁဵတ်းတမ်ႇတိူင်းသေ ၶဝ်ၸဝ်ႈတႄႇယိပ်းၵွင်ႈ
ၵၢင်ႇလုၵ်ႉၽိုၼ်ႉမႃးလႄႈ တပ်ႉသိုၵ်းၸိုင်ႈတႆး၊ ပႃႇတီႇမႂ်ႇသုင်ၸိုင်ႈတႆးၸင်ႇလႆႈမီးမႃးဢၼ်ဝႃႈၼၼ်ႉ ယႃႇပေႁႂ်ႈလိုမ်းသေၵမ်း တွင်းၵိုမ်းဝႆႉလီလီ ၼႆယဝ်ႉ။
သိုပ်ႇလၢတ်ႈထႅင်ႈဝႃႈ ဝၼ်းၽူႈႁတ်းႁၢၼ်လုၵ်ႉၽိုၼ်ႉ ဢၼ်ဝႃႈၼႆႉၵေႃႈ ႁဝ်းလူဝ်ႇလႆႈ သိုပ်ႇလၢမ်းတၢမ်းသေႁဵတ်းၵႂႃႇ။ လူဝ်ႇလႆႈဢဝ်ၵုင်ႇဢဝ်မုၼ်ၶဝ်ၸဝ်ႈ ၸိူဝ်းပဵၼ်ၽူႈႁတ်းႁၢၼ်ႁဝ်းၶဝ်ၸဝ်ႈတင်းသဵင်ႈ
ဢဝ်ၼႃႈဢူၵ်းႁဵတ်းတမ်ႇတိူင်းသေလႄႈ ဢဝ်လိူတ်ႈယွႆႉတူၵ်းၵႂႃႇၼိူဝ်လိၼ်မိူင်းၼၼ်ႉ လႆႈယွႆႉတူၵ်းၵႂႃႇလၢႆလၢႆဢမ်ႇၸိုဝ်ႈ။ ၵွပ်ႈပိူဝ်ႈ ၽူႈမိူၵ်ႈမႆႈၶဝ်ပေႉၵိၼ်ႁဝ်း သမ်ႉပေႃးဢမ်ႇၶၢမ်ႇလႆႈ ၼင်ႇႁိုဝ်ၵၢမ်ႇၵျၢမ်ႇ
မႃႇတႆး ႁႂ်ႈတႆးႁဝ်းပေႃးၽၢၼ်ႇသၢင်းလႆႈၼၼ်ႉ ၽူႈႁတ်းႁၢၼ်ႁဝ်းၶဝ်တင်းသဵင်ႈ ၸင်ႇလႆႈတႄႇမႃးၵၢၼ်ယိပ်းၵွင်ႈၵၢင်ႇလုၵ်ႉၽိုၼ်ႉ ၼႆႉယဝ်ႉ။
ၼႂ်းပၢင်ၵႅဝ်ႈဝၼ်းၽူႈႁတ်းႁၢၼ်လုၵ်ႉၽိုၼ်ႉ တီႈႁူင်းႁဵၼ်းၽိုၵ်းသွၼ်ၵၢၼ်သိုၵ်း တင်ႈတႄႇၵၢင်ၼႂ်(07:30)မူင်း တေႃ(08:33)မူင်းၼၼ်ႉ မီးၽူႈယႂ်ၵူၼ်းလူင် မိူၼ်ၼင်ႇၸွမ်သိုၵ် သိူဝ်ထႅၼ်ႈၽူႈၼမ်းၼႃႈ
(1)ငဝ်ႈငုၼ်းပႃႇတီႇမႂ်ႇသုင်ၸိုင်ႈတႆး၊ ၸွမ်သိုၵ်း ၶိူဝ်းတႆး ၵႅမ်ႁူဝ်ပဝ်ႈ(1)၊ ၸွမ်ႁၢၼ် ၶုၼ်သႅင် ၵႅမ်ႁူဝ်ပဝ်ႈ(2)၊ ၸဝ်ႈသိုၵ်းၵျေႃႇလႃႉ ၽူႈၼမ်းၼႂ်း(1)၊ ၸဝ်ႈႁၢၼ် ၸၢႆးသူႉ ၽူႈၼမ်းၼႂ်း(2)ပႃႇတီႇမႂ်ႇသုင်ၸိုင်ႈ
တႆး၊ ၽူႈမီးၸၼ်ႉလႄႈၵေႃႉသိုၵ်းၵေႃႉႁၢၼ် ဢိၵ်ႇပေႃႈမႄႈၵူၼ်းမိူင်း ၶိုၼ်ႈႁွတ်ႈၶဝ်ႈႁူမ်ႈမီးယူႇ(1113)ၵေႃႉ။
ၽွင်းပီ(1978)ၼၼ်ႉ ပႃႇတီႇမႂ်ႇသုင်ၸိုင်ႈတႆး၊ တပ်ႉသိုၵ်းၸိုင်ႈတႆးလႄႈ ၸုမ်းသိုၵ်းမၢၼ်ႈၼႄႇဝိၼ်း လႆႈပဵၼ်ပၢင်တိုၵ်းၵၼ်ႁၢဝ်ႈႁႅင်းလၢႆတီႈ။ ၽွင်းၼၼ်ႉၵေႃႉပဵၼ် ၵႅမ်ႁူဝ်ပဝ်ႈ ပႃႇတီႇမႂ်ႇသုင်ၸိုင်ႈတႆး တပ်ႉ
သိုၵ်းၸိုင်ႈတႆး ၸဝ်ႈသိူဝ်ၶၼ်ႇ(ႁွင်ႉ)ၸဝ်ႈဢုင်းပွင်ႇ လႆႈလူႇတၢၼ်းၼိူဝ်ႉလိူတ်ႈသၢႆၸႂ်ၵႂႃႇၼႃႈသိုၵ်း။ တႄႇဢဝ်ၼၼ်ႉမႃး ပႃႇတီႇမႂ်ႇသုင်ၸိုင်ႈတႆး လႆႈမၵ်းမၼ်ႈဝၼ်းၸဝ်ႈဢုင်းပွင်ႇ
လုသဵင်ႈသုတ်းမုၼ်ၼၼ်ႉပဵၼ်ဝၼ်းၽူႈႁတ်းႁၢၼ်လုၵ်ႉၽိုၼ်ႉ။ တႄႇပီ(1979)ပႃႇတီႇမႂ်ႇသုင်ၸိုင်ႈတႆး လႆႈၸတ်းပၢင်ၵႅဝ်ႈ တၵ်ႉယမ်ထိုင် ဝိၺိၼ်ႇၶႂၼ်ငဝ်း ၽူႈႁတ်းႁၢၼ်မႃးတေႃႇယၢမ်းလဵဝ်။
ၶေႃႈမုၼ်း / ဢေးၵူႇ


text:
မိူဝ်ႈပူၼ်ႉမႃး ဝၼ်းတီႈ 22/8/2015 ယၢမ်းၵၢင်ၼႂ် 10 မူင်း ၼၼ်ႉ ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး ၸတ်းႁဵတ်း ပၢင်ၵုမ်လူင်ၶွပ်ႈၶူပ်ႇ တီႈဝတ်ႉၵျွင်းယွတ်ႈ ပွၵ်ႉ(7) ဝဵင်းၵျွၵ်ႉမႄး မီးၽူႈယႂ်ႇၵူၼ်းလူင် လႄႈ မေႃသွၼ်ၵူႊဝၢၼ်ႈဝၢၼ်ႈ ၶိုတ်ႈႁွတ်ႈ 200 ပၢႆ သေ ၸုမ်းပွင်ၵၢၼ်(2014-2016) ဢုပ်ႇဢူဝ်း သပ်းလႅင်း တၢင်ႇလၢတ်ႈၼေ ၼႃႈၵၢၼ် ၊ လွင်ႈတူင်ႉၼိုင် ဢၼ်လႆႈႁဵတ်းသၢင်ႈမႃး ၼႂ်းပီႊ 2014-2015 ။
ၸဝ်ႈသြႃႇၵလျႃႇၼဝံသ ဝတ်ႉၵျွင်းယွတ်ႈ ပၼ်ၶေႃႈသင်ႇပွၼ်ႈဢွၼ်လီဝႃႈ “ယိူင်းမၢႆႁဝ်းမီးသင် ၶတ်းၸႂ် ႁဵတ်းၸွမ်းယိူင်းမၢႆ ပၵ်းပိူင် ၊ ပေႃးဢမ်ႇမီးယိူင်းမၢႆ ပၵ်းပိူင် တေဢမ်ႇယိုၼ်းယၢဝ်းလႆႈ၊ တမ်းၽႅၼ်ၵၢၼ် လီလီသေ ႁဵတ်းသၢင်ႈၵႂႃႇ ၊ လွင်ႈငိုၼ်းတွင်း ၵေႃႈ ႁဵတ်းသဵၼ်ႈသၢႆမၢႆ လီလီ ၵူႊပွၵ်ႈၸိူဝ်းပူၼ်ႉမႃး ၼၼ်ႉ သဵၼ်းသၢႆမၢႆငိုၼ်း ဢမ်ႇတႅတ်ႈၼႅတ်ႈ လႄႈ မီးလွင်ႈယူပ်ႈယွမ်းမႃးတင်းၼမ် ၊ ၵၢၼ်ၵေႃလိၵ်ႈလၢႆး ဢၼ်ဝႃႈၼၼ်ႉ ဢမ်ႇမီးငိုၼ်းလိူၼ်သင် ယွၼ်ႉၼၼ် တေလႆႈ တူၺ်းယၢဝ်းယၢဝ်း လူဝ်ႇမေႃဝႆႉဝၢင်းၸႂ် တေႃႇၵၼ် ႁဵတ်းၵၢၼ်ႁႂ်ႈမၼ်းတဵမ်ထူၼ်ႈ ႁႂ်ႈမၼ်းၶႅမ်ႉလႅပ်ႈၵႂႃႇမိူ်းၼႃႈ” ဝႃႈၼႆ။
ၼႃႇယၵလူင် ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး လုင်းသြႃႇဢွင်ႇၶမ်း(ၶ)ၶိင်းလွႆႁိူင်း သပ်းလႅင်းၼေ လွင်ႈလႆႈပၼ်ဢွင်ႈတီႈ လုမ်းၵေႃလိၵ်ႈလၢႆး တီႈႁိူၼ်းဝႆႉၸူဝ်ႊၶၢဝ်း။
ၽူႈတႅၼ်းၽွင်းၸေႊမိူင်း ၸၢႆးၶမ်းၵျေႃႇ မွၵ်ႇလၢတ်ႈၶေႃႈၵႂၢမ်းၵႂႃႇဝႃႈ “ၵေႃလိၵ်ႈလၢႆးလႄႈၽိင်ႈငႄႈတႆး ၼႆႉလမ်ႇလွင်ႈတေႉတေႉ ၊ ႁဝ်းၸၢင်ႊသွၼ်ပၼ် တၢင်းႁူႉတၢင်းႁၼ် လိၵ်ႈလၢႆး သေ ၸိူဝ်ႉၶိူဝ်း ဝၢၼ်ႈမိူင်းၵေႃႈ တေၶိုၼ်ႈယႂ်ႇမႃး၊ ၶႂ်ႈတိုၵ်းသူၼ်းတႄႉ ၶႂ်ႈႁႂ်ႈတၢင်ႇပိုၼ်းပၼ် ၽူႈၵေႃႇတင်ႈ ၽူႈတူင်ႉၼိုင် ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး မႃးၵူႊပၢၼ်ပၢၼ်” ၼႆယဝ်ႉ။
ႁူဝ်ပဝ်ႈလူင် ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး လုင်းၸၢႆးပႃႉ မွၵ်ႇလၢတ်ႈၶေႃႈၵႂၢမ်း သပ်းလႅင်းၼေ ဝႃႈ “ ပၢင်ၵုမ်လူင်ၶွပ်ႈၶူပ်ႇၼႆႉ တီႈတေႉမၼ်း တေလႆႈၸတ်းႁဵတ်း ၸဵမ်မိူဝ်ႈ လိူၼ်ထူၼ်ႈသၢမ် လိူၼ် March ယဝ်ႉ ၵူၺ်းၵႃႊ ယွၼ်ႉသၢႆမၢႆၵူႊလွင်ႈလွင်ႈ ပႆႇတႅတ်ႈၼႅတ်ႈလႄႈ တိုၵ်ႉလႆႈ ၸတ်းႁဵတ်း ဝၼ်းမိူဝ်ႈၼႆႉ ၊ တွၼ်ႊတႃႇတေသွၼ် လိၵ်ႈတႆး ၼႂ်းႁူင်းႁဵၼ်းလူင်ပွင်ႊၸိုင်ႈ ၼၼ်ႉ ယၢမ်းလဵဝ် လႆႈပၼ်ပုၼ်ႈၽွၼ်း ယဝ်ႉၵႂႃႇ ၸုပ်ႈၼိူင်ႈ မီး 33 ၵေႃႉ ၊ တေသိုပ်ႇပၼ်ပုၼ်ႈၽွၼ်း မေႃသွၼ်လိၵ်ႈတႆး ၵႂႃႇထႅင်ႈ ၸုပ်ႈသွင် ” ဝႃႈၼႆ။
သိုပ်ႇသေၼၼ်ႉ ၵႅမ်ႁူဝ်ပဝ်ႈ(2) ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး လုင်းၸၢႆးလႅင်းႁၢၼ် သပ်းလႅင်းၼေ ပိူင်ၶွတ်ႇၽွတ်ႈ / လွင်ႈယိူင်းဢၢၼ်း / လွင်ႈမၢႆမီႈပၵ်းပိူင် ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး ၊ လွင်ႈတူင်ႉၼိုင် ၸုမ်းပွင်ၵၢၼ် ၵေႃလိၵ်ႈလၢႆး (2014-2016) ၊ လွင်ႈသွၼ်လိၵ်ႈတႆး ၼႂ်းႁူင်းႁဵၼ်းလူင်ပွင်ႊၸိုင်ႈ၊ လွင်ႈပၢင်သွၼ်လိၵ်ႈတႆး ၶၢဝ်းမႆႈ ၊ လွင်ႈၶွင်ႈၶမ် လွင်ႈယၢပ်ႇၽိုတ်ႇ ဢၼ်လႆႈထူပ်းၺႃး ၸိူဝ်းၼၼ်ႉ။
ထိုင်ယၢမ်း 12 မူင်း ၼၼ်ႉ ၽူႈၶိုၼ်ႈႁွတ်ႈ ပၢင်ၵုမ်လူင် ၶွပ်ႈၶူပ်ႇ ၵိၼ်ၶဝ်ႈဝၼ်း ႁူမ်ႈမူႇ ၸွမ်းၵၼ်သေ ယၢမ်းဝၢႆးဝၼ်း 1 မူင်း ၶိုၼ်းတႄႇပၢင်ၵုမ် တွၼ်ႊသွင် ၊ ၽူႈၵႂၢၼ်းငိုၼ်း ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး လုင်းၸၢႆးၵျေႃႇၶိၼ်ႇ သပ်းလႅင်းၼေ သဵၼ်ႈငိုၼ်းၶဝ်ႈငိုၼ်းဢွၵ်ႇ ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး ၼႂ်းပီႊ 2014-2015 ။
ၵႅမ်ႁူဝ်ပဝ်ႈ(1) ၵေႃလိၵ်ႈလၢႆးလႄႈၽိင်ႈငႄႈတႆး ၸေးဝဵင်းၵျွၵ်ႉမႄး လုင်းၸၢႆးသူဝ်းမျိၼ်ႉ သပ်းလႅင်းၼေ လွင်ႈသိုဝ်ႉတီႈလိၼ်ၵေႃလိၵ်ႈလၢႆး ဢၼ်ပီႈၼွင်ႉၵူၼ်းမိူင်း ဝဵင်းၵျွၵ်ႉမႄး ၊ သဵၼ်ႈၸိုဝ်ႈၸဝ်ႈတႃႇၼ တင်းလၢႆ ၊ လွင်ႈပၼ်ႁႃတီႈလိၼ် ၼႂ်းၵႄႈသိုၵ်းမၢၼ်ႊလႄႈၵေႃလိၵ်ႈလၢႆးလႄႈၽိင်ႈငႄႈတႆး ၊ လွင်ႈတေၵေႃႇသၢင်ႈ ႁူင်းႁဵၼ်းၸူဝ်ႊပၢၼ်ၵူၼ်း ။
ၵႅမ်ႁူဝ်ပဝ်ႈ(2) ၵေႃလိၵ်ႈလၢႆးလႄႈၽိင်ႈငႄႈတႆး ၸေးဝဵင်းၵျွၵ်ႉမႄး လုင်းၸၢႆးလႅင်းႁၢၼ် ၶိုၼ်းသပ်းလႅင်းၶႆႊၼေ လွင်ႈမၢႆမီႈလိူၵ်ႈ မေႃသွၼ် ၊ လွင်ႈမၢႆမီႈမေႃသွၼ်၊ လွင်ႈပၢင်ၽိုၵ်းၽွၼ်ႉမေႃသွၼ် ယဝ်ႉသေ သိုပ်ႇလၢတ်ႈဝႃႈ “သဵၼ်ႈမေႃသွၼ် ၸိူဝ်းတေသွၼ် လိၵ်ႈတႆး ၼႂ်းႁူင်းႁဵၼ်း လူင်ပွင်ႊၸိုင်ႈ ၼၼ်ႉ ယင်းလူဝ်ႇထႅင်ႈတင်းၼမ် လႄႈ ၶႂ်ႈႁႂ်ႈၸဵဝ်း သူင်ႇမႃးပၼ် တီႈၵေႃလိၵ်ႈလၢႆးလႄႈၽိင်ႈငႄႈတႆး သေၵမ်း” ဝႃႈၼႆ။
ၽူႈယိပ်းသဵၼ်ႈ ၵေႃလိၵ်ႈလၢႆးလႄႈၽိင်ႈငႄႈတႆး ၸၢႆးလွၼ်ႉၶိူဝ်း သပ်းလႅင်းၶႆႊၼေ လွင်ႈတူင်ႉၼိုင်ၵူၼ်းၼုမ်ႇ ၵေႃလိၵ်ႈလၢႆးလႄႈၵူၼ်းၼုမ်ႇၵူႊၸုမ်းၸုမ်း လႆႈၵႂႃႇထိင်းသိမ်း ႁေႃၸဝ်ႈၾႃႉၵဝ်ႇ တီႈဝၢၼ်ႈဝၢင်းမႃႉ၊ လွင်ႈၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး ၶဝ်ႈၶႄႉသဵင်ႇ ပိတ်ႉမၢၵ်ႇၼင် တီႈပွႆးပီႊမႂ်ႇတႆး တူၼ်ႈတီး၊ လွင်းပၢင်ႁူပ်ႉထူပ်းၵူၼ်းၼုမ်ႇ ၸိူဝ်းၼႆႉယူႇယဝ်ႉ။
ထိုင်မႃး တွၼ်ႊပၼ်တၢင်းႁၼ်ထိုင် လႄႈတွင်ႈထၢမ် ၼၼ်ႉ ႁပ်ႉထွမ်ႇဢဝ် တၢင်းၶႆႈၸႂ် တၢင်းႁၼ်ထိုင် တီႈၽူႈယႂ်ႇၵူၼ်းလူင်ယဝ်ႉသေ လုင်းၸၢႆးလႅင်းႁၢၼ် လႆႈတွပ်ႇၵေႈပၼ်ၶိုၼ်း ၶေႃႈထၢမ်ၵူႊလွင်ႈလွင်ႈ၊ လုင်းသြႃႇဢွင်ႇၶမ်း ၶိုၼ်းမွၵ်ႇလၢတ်ႈၶေႃႈၵႂၢမ်းလူပ်းလင်သေ ယၢမ်းဝၢႆးဝၼ်း 4 မူင်း ၼၼ်ႉ ပၢင်ၵုမ်လူင်ၶွပ်ႈၶူပ်ႇ ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး ယဝ်ႉတူဝ်ႈလီငၢမ်း။
မိူဝ်ႈပူၼ်ႉမႃး ဝၼ်းတီႈ 23/3/2014 ၼၼ်ႉ ၵေႃလိၵ်ႈလၢႆးလႄႈၽိင်ႈငႄႈတႆး ၸေးဝဵင်းၵျွၵ်ႉမႄး လႆႈၸတ်းႁဵတ်းပၢင်ၵုမ်လူင် တီႈဝတ်ႉၵျွင်းယွတ်ႈ သေ လႆႈလိူၵ်ႈတင်ႈမႃး ၸုမ်းၼႃႇယၵ(တီႈၵိူဝ်းၵုမ်) 3 ၵေႃႉ၊ ၸုမ်းပွင်ၵၢၼ် ဢၼ်မႂ်ႇ 21 ၵေႃႉ တွၼ်ႊတႃႇႁၢပ်ႇၵၢၼ် ၵေႃလိၵ်ႈလၢႆးလႄႈၽိင်ႈငႄႈတႆး ၸေးဝဵင်းၵျွၵ်ႉမႄး ပီႊ(2014-2016) ၊ ပေႃးၶႂ်ႈၵပ်းသိုပ်ႇၸိုင် ဢွင်ႈလုမ်း ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး (ၸူဝ်ႊၶၢဝ်း) တႄႉ တီႈႁိူၼ်း လုင်းသြႃႇဢွင်ႇၶမ်း ၊ မၢႆႁိူၼ်း 8/136 ၊ ပွၵ်ႉ(8) ၊ ဝဵင်းၵျွၵ်ႉမႄး။
Welcome to
our SLCA Kyaukme's Official Facebook Page
Facebook Page   https://m.facebook.com/slcakyaukme
Email   This email address is being protected from spambots. You need JavaScript enabled to view it.


text:
ၵေႃလိၵ်ႈလၢႆးလႄႈၾိင်ႈငႄႈတႆး ၸေႊဝဵင်းၶူဝ်လမ်(ၶူဝ်ၶမ်း) ဢိၵ်ႇပႃး ထဝ်ႈဝၢၼ်ႈထဝ်ႈၼႃး လႆႈဢွၼ်ႁူဝ် ၸတ်းႁဵတ်း ပၢင်ပွႆး ႁပ်ႉတွၼ်ႈ ပွႆးပီႊမႂ်ႇတႆး 2108 ၼီႊ လႄႈ ပွႆးယုၵ်ႉယွင်ႈ ၸဝ်ႈၶူးမေႃတႆး ဢိၵ်ႇပွႆးလူႇၶဝ်ႈမႂ်ႇၼမ်ႉမႂ်ႇ။
ဝၼ်းထီႉ 2.12.2013 ၶၢဝ်းယၢမ်း 12:00 မူင်းၵၢင်ၶိုၼ်းၼၼ်ႉ မီးပၢင်မူၼ်ႈသိူဝ်းႁွင်ႉၵႂၢမ်း၊ ၵႃႈၼူၵ်ႉၵႃႈတူဝ်း၊ ၵႃႈလၢႆးသေ ႁပ်ႉတွၼ်ႈ ပီႊမႂ်ႇ (ႁပ်ႉၸဵင်) ယဝ်ႉ ႁူမ်ႈၵၼ် ႁွင်ႉၵႂၢမ်းတၢင်ႇၸွမ်ပိဝ် ။
ထိုင်မႃးဝၼ်းထီႉ 3.12.2013 ၶၢဝ်းယၢမ်းၵၢင်ၼႂ် 9:00 မူင်း မီးပၢင်ၵႅဝ်ႈ ပၢင်မွၵ်ႇလၢတ်ႈၶေႃႈၵႂၢမ်း ၵဵဝ်ႇလူၺ်ႈလွင်ႈ ပီႊမႂ်ႇတႆးသေ ၽူႈယႂ်ႇၵူၼ်းလူင် ၶဝ် လၢႆလၢႆၵေႃႉ ဢွၼ်ၵၼ် မွၵ်ႇလၢတ်ႈ ၶေႃႈၵႂၢမ်း ၵႂႃႇယဝ်ႉ လႆႈဢဝ်ဝႂ် ယုၵ်ႈယွင်ႈၵုင်ႇမုၼ် လႄႈ ၶူဝ်းၶွင်ၾၢၵ်ႇတွၼ်ႈပီႊမႂ်ႇ တွၼ်ႈပၼ် ၽူႈၸွႆႈထႅမ် ငိုၼ်းတွင်း တႃႇပွင်ပဵၼ်ပၢင်ပွႆးပီႊမႂ်ႇတႆး၊ ဝၢႆးပၢင်ၵႅဝ်ႈယဝ်ႉ ပေႃႈမႄႈပီႈၼွင်ႉ ၵူၼ်းမိူင်း လႆးႁူမ်ႈၵၼ် ၵၢပ်ႈသွမ်း သၢင်ႇၶႃႇၸဝ်ႈယဝ်ႉ ၵိၼ်ၶဝ်ႈမႂ်ႇ ၼမ်ႉမႂ်ႇ ႁူမ်ႈၵၼ်၊ ဝၼ်းထီႉ 4.12.2013 မႃးသမ်ႉမီးပၢင်ပိုတ်ႇၽုၺ်ႇဝႂ် သုၼ်ႇလီၵႂႃႇ ၼႆယဝ်ႉ။
ၵဵဝ်ႇၵပ်းလွင်ႈပၢင်ပွႆးပီႊမႂ်ႇတႆးၼၼ်ႉ ၵူၼ်းမိူင်းၼႂ်းပိုၼ်ႉတီႈၵေႃႈၼိူင်ႈလၢတ်ႈၼႄဝႃႈ “ပီႊၼႆႉလႆႈဝႃႈလၢၵ်ႇလၢႆးဝႆႉ မိူဝ်ႈပူၼ်ႉမႃးၶၢဝ်းတၢင်း(10)ပီႊ ပၢႆ ဢမ်ႇတွၼ်ႉယၢမ်ႈ လႆႈႁၼ် ပၢင်ပွႆးႁပ်ႉၸဵင် ၼႆႉ ယႂ်ႇၵိုၼ်း ၵႂၢင်ႈၶႂၢင် ပဵင်းမိူၼ်ၼႆ သေပွၵ်ႈ၊ ၵူၼ်းမိူင်းၵူႊပွၵ်ႉပွၵ်ႉၵေႃႈ ဢွၼ်ၵၼ်ပူၵ်းၸွမ်ပိဝ်တႆး ၵူႊႁိူၼ်း ၼႂ်းၶၢဝ်းတၢင်း ဝၼ်းပွႆးပီႊမႂ်ႇတႆး၊ ၵူၼ်းမိူင်းၵေႃႈလႆႈႁၼ် မီးလွင်ႈ ၽွမ်ႉသဵင်ပဵင်းပၢၵ်ႇၵၼ် ႁူမ်ႈၵၼ် တူင်ႉၼိုင်တေႉတေႉဝႃႈဝႃႈ၊ ၼႂ်းပၢင်ပွႆး ၵေႃႈ ဢမ်ႇမီးလွင်ႈၽိတ်းမေႃးပေႃႉထုပ်ႉၵၼ် လႆႈႁၼ်မီးလွင်ႈၽွမ်ႉႁူမ်ႈၵၼ်တေႉတေႉ၊ ၼွၵ်ႈလိူဝ် ၼၼ်ႉ လႆႈႁၼ်ၽူႈယႂ်ႇၵူၼ်းလူင် တီႈ လုမ်းၵပ်းသၢၼ် ၶွင်ႇသီႇဢဝ်ၶိုၼ်းၸိုင်ႈတႆး ၼႃႈတီႈၶူဝ်လမ် ၶဝ်ႈႁူမ်ႈ တူင်ႉၼိုင် ႁဵတ်းသၢင်ႈၸွမ်း ၵူၼ်းမိူင်းၶဝ်ဢွၼ်ၵၼ်ၸူမ်းသိူဝ်းသေ ၽွမ်ႉၵၼ် တူင်ႉၼိုင် ႁဵတ်းသၢင်ႈ ၸွမ်းလႄႈ ပၢင်ပွႆး ပီႊမႂ်ႇတႆးပီႊၼႆႉ တေလႆႈဝႃႈၶႅမ်ႉလႅပ်ႈယႂ်ႇၵိုၼ်းလိူဝ်ၵူႊပီႊ၊ ၵူၼ်းမိူင်းၶဝ်ၵေႃႈ ဢွၼ်ၵၼ် ၸူမ်းသိူဝ်းသေ မီးလွင်ႈပဵင်းပေႃး ႁၢၼ်ႉၸႂ်ၸွမ်းတေႉတေႉ” ဝႃႈၼႆ။


text:
မႂ်ႇသုင်ၶႃႈ ၵမ်းၼႆႉ တွၼ်ႈတႃႇ ဢူၺ်းၵေႃႉၶဝ် ၸႂ်ႉဢၼ်ၸႂ်ႉတိုဝ်း Window 8 ၶဝ်ဢေႃႈ သွပ်ႉဝၢလ်းၼႆႉတေႉ ပဵၼ်တွၼ်ႈတႃႇသႂ်ႇ Start Mous ၶႃႈယဝ်ႉ ၊ ပေႃးပဵၼ် Window 8 မၼ်းဢမ်ႇပႃး Start Menu ၶႃႈလူး ၊ပေႃးပဵၼ် Window7,Hp ၶဝ်တေႉ ပႃးၵၼ်ယူႇ ၊ ဢွၼ်တၢင်းၵေႃႈၶႃႈတၢင်ႇ ဝႆႉယူၶႃႈ ယွၼ်ႉ မၼ်းယွၼ်းၵီး တိၵ်းꧦ
ဢမ်ႇၸႂ်ႉလႆႈၶႃႈလႄႈ ၊၊ မိူဝ်ႈလဵဝ်တေႉ ၶိုၼ်းမေးတၢင်ႇ ပၼ်ဢၼ်မႂ်ႇꧦယဝ်ႉၶႃႈဢေႃႈ ၊ လၢႆးဢူၼ်းမၼ်းၵေႃႈ ဢမ်ႇယၢပ်ႇသင်ၶႃႈ ၽူၺ်ႇ WinRaR မၼ်းသေ ဢူၼ်းၵႂႃႇတေႃႇသုတ်းၵေႃႈ မၼ်းတေၶိုၼ်ႈမႃးၵမ်းလဵဝ်ယဝ်ႉၶႃႈ သႅၵ်ႉမၼ်းတေႉ တၢင်းဢမ်ႇယႂ်ႇတၢၼ်ႇ ၾိင်း Mp3 ၶႃႈ လႃႇ တေႃႉတေႉ မီး 3.MB ၵူၺ်းၶႃႈ ဢဝ်ၵႂႃႇတီႈတႂ်ႈၼႆႉသေၵမ်းၶႃႈ ĳĳ


text:
ၶၢဝ်ႇ
ၸွမ်သိုၵ်း ယွတ်ႈသိုၵ်း တွပ်ႇလၢတ်ႈလွင်ႈ ၵႂႃႇလဵပ်ႈႁဵၼ်း မိူင်း Switzerland လႄႈ လွင်ႈၸတ်းႁဵတ်း ပွႆးဝၼ်းၸိူဝ်ႉၸၢတ်ႈ
- Details
- Created on 02 February 2016
- Written by တႆးလွတ်ႈလႅဝ်း
ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး ၸွမ်သိုၵ်း ယွတ်ႈသိုၵ်း တွပ်ႇၶေႃႈတွင်ႈထၢမ် တီႈၽူႈသိုဝ်ႇၶၢဝ်ႇ လွင်ႈလႆႈၵႂႃႇလဵပ်ႈႁဵၼ်း မိူင်းSwitzerland လႄႈ လွင်ႈလႆႈၸတ်းႁဵတ်း ပွႆးဝၼ်းၸိူဝ်ႉၸၢတ်ႈၸို်င်ႈတႆး ငဝ်ႈၸိုင်ႈလွႆတႆးလႅင်း မႃးၶၢဝ်းတၢင်းၵူႈပီႊ။
မိူဝ်ႈၼႆႉ ဝၼ်းထီႉ 2.2.2016 ၸွမ်သိုၵ်း ယွတ်ႈသိုၵ်း လႆႈတွပ်ႇၶေႃႈတွင်ႈထၢမ် တီႈၽူႈသိုဝ်ႇၶၢဝ်ႇ ၵႂႃႇ ၼႂ်းၸိုင်ႈထႆးတီႈၼိုင်ႈဝႃႈ-လွင်ႈၵဝ်ၶႃႈလႄႈလုၵ်ႈၸုမ်း ၵႂႃႈလဵပ်ႈႁဵၼ်း မိူင်းSwitzerland မႃးၼႆႉ ယူတီႈၽၢႆႇၶဝ်ၽိတ်ႈမွၵ်ႈမႃး ႁႂ်ႈႁဝ်းၵႂႃႇလဵပ်ႈႁဵၼ်းတူၺ်းလႄႈ ႁဝ်းၶႃႈၵေႃႈလႆႈၵႂႃႇ၊ လွင်ႈၵႃႈၸရိပ်ႇတၢင်းလႄႈ ၵႃႈၸႂ်ႉၸၢႆႇတင်းသဵင်ၼႆႉၵေႃႈ ၽၢႆႇၶဝ်ဢဝ်ပုၼ်ႈၽွၼ်းပၼ်မူတ်း ၼႆယဝ်ႉ။
မၼ်းၸဝ်ႈသိုပ်ႇတွပ်ႇလၢတ်ႈဝႃႈ- မိူင်းSwitzerland ၼႆႉ မီးၶိူဝ်းၵူၼ်းယႂ်ႇ 4-ၶိူဝ်း ယူႇၸွမ်းၵၼ်သေ ႁူဝ်ၵူၼ်းမီးပႅတ်ႇလၢၼ်ႉသွင်သႅၼ်ပၢႆ၊ မီး 26-ၸႄႈမိူင်း၊ ဢႃႇၼႃႇဢမ်ႇၵုမ်းၵမ်တီႈလဵဝ်၊ ဢုပ်ႉပိူင်ၵၼ်လူၺ်ႈမီးတၢင်းႁူႉ၊ ပၵ်းပိူင်ၵေႃႈ ယႂ်ႇၼႃႇ ဝႃႈၼႆ။
လိူဝ်သေၼၼ်ႉ မၼ်းၸဝ်ႈသိုပ်ႇတွပ်ႇလၢတ်ႈ လွင်ႈတၢင်းလႆႈၸတ်းႁဵတ်း ပွႆးဝၼ်းၸိူဝ်ႉၸၢတ်ႈၸိုင်ႈတႆး ၵႂႃႇသၢမ်ၶေႃႈ
1.ၶုၵ်းၶူၼ်ႉဢဝ်ၵုင်ႇမုၼ် ၽူႈဢွၼ်ႁူဝ်တႆးႁဝ်းမိူဝ်ႈၼၼ်ႉသေ ၸင်ႇလႆႈၸတ်းႁဵတ်း ပွႆးဝၼ်းၸိူဝ်ႉၸၢတ်ႈ၊ ပႅၵ်ႉသမ်ႉဝႃႈ ႁဝ်းသုမ်းမိူင်းမႃးၵေႃႈ ၽူႈဢွၼ်ႁူဝ်ႁဝ်း ယင်းသိူဝ်ႇတၢင်းၵၢၼ်မိူင်း မိူၼ်ၼင်ႇၵၢၼ်လုၵ်ႉၽိုၼ်ႉ ဝၼ်းမိူဝ်ႈၼႆႉဝႆႉပၼ်ယူႇ။
2.ၶႂ်ႈႁႂ်ႈပေႃႈမႄႈပီႈၼွင်ႉၵူၼ်းမိူင်းတႆးႁဝ်းတၢင်းသဵင်ႈ ၽွမ်ႉသဵင်ပဵင်းပၢၵ်ႇၵၼ်၊ ၵူၼ်းတႆးႁဝ်းမီးပုၼ်ႈၽွၼ်း လူဝ်ႇလုၵ်ႉၽိုၼ်ႉၵၼ်၊ ဢမ်ႇၸႂ်ႈဝႃႈ ႁႂ်ႈတပ်ႉသိုၵ်းႁဵတ်းယူႇၽၢႆႇလဵဝ်ၵူၺ်း၊ ၼႂ်းဝၼ်းၸိူဝ်ႉၸၢတ်ႈၼႆႉၵေႃႈ ၸဵမ်ၵူၼ်းမိူင်းၵူၼ်းသိုၵ်း လူဝ်ႇမႃးလႅၵ်ႈလၢႆႈတၢင်းႁူႉၵၼ် မႃးၽွမ်ႉႁူမ်ႈၵၼ်။
3.ၶႂ်ႈႁႂ်ႈဝူၼ်ႉထိုင် ဢၼႃႇၵၢတ်ႈ ဝၼ်းမိူဝ်းၼႃႈသေ လဵပ်ႈႁဵၼ်းလိုၵ်ႉလိုၵ်ႉလမ်ႇလမ်ႇသေ ႁဵတ်းၵၢၼ်ၸိူဝ်ႉၸၢတ်ႈ၊ လွင်ႈယႂ်ႇသေပိူၼ်ၼႆႉ လူဝ်ႇၸုၵ်းၼိူဝ် သဵၼ်ႈတၢင်းၵၢၼ်ၸိူဝ်ႉၸၢတ်ႈသေ ႁဵတ်းၵၢၼ်မိူင်းၵႂႃႇ ၼႆယဝ်ႉ။
ၼွၵ်ႈသေၼၼ်ႉ မၼ်းၸဝ်ႈ ၾၢၵ်ႇၵႂၢမ်းမွၵ်ႇထိုင် ပီႈၼွင်ႉၵူၼ်းမိူင်းတႆး တင်းသဵင်ႈ ထႅင်ႈသၢမ်ၶေႃႈဝႃႈ
1.သင်ႇထိုင်ႁႂ်ႈပီႈၼွင်ႉၵူၼ်းမိူင်းတႆးႁဝ်းတင်းသဵင်ႈ တူင်ႉတိုၼ်ၵၢၼ်မိူင်းၵၼ်လႄႈ ၵၢၼ်တူင်ႇဝူင်းၵူၼ်း
2.ႁႂ်ႈမေႃၸႂ်ႉတိုဝ်းၶိူင်ႈၶိုတ်းၵၢပ်ႈ IT ႁႂ်ႈပဵၼ်ၽွၼ်းလီ တႃႇၸိူဝ်ႉၸၢတ်ႈဝၼ်ႈမိူင်း
3.တေဢုပ်ႇၵၢၼ်မိူင်းၵမ်းၼႆႉ လမ်ႇလွင်ႈၼႃႇ၊ မၼ်းၸၢင်ႈပိၵ်ႉဢိုတ်း တႃႇၵၢၼ်ၸိူဝ်ႉၸၢတ်ႈႁဝ်း ပုၼ်ႈဝၼ်းမိူဝ်းၼႃႈ၊ ယွၼ်ႉၼၼ် လူဝ်ႇၾၢင်ႉသေ ႁဵတ်းၵၢၼ်မိူင်းၵႂႃႇ ၼင်ႇႁိူဝ်တေဢမ်ႇလႆႈသုမ်း ၼၼ်ႉ ဝႃႈၼႆ။
တႆးလွတ်ႈလႅဝ်း


text:
ၶမ်ႇပၼီႇ ၼႆႉ ပဵၼ်ၶမ်ႇပၼီႇယွႆႈ ၶွင်ၶမ်ႇပၼီႇသုၼ်ႇႁူမ်ႈၵရဵတ်ႉႁေႃၶမ်းပိူင်ႇငမ်းဝႆႉ 100% ဢၼ်ၼိုင်ႈသေ လႆႈမၢႆၾၢင်မိူဝ်ႈ 2014 ၼီႈ၊ လိူၼ်မေႇယဝ်ႉ။ ယိူင်းဢၢၼ်းတႄႉ ပေႃးမိူဝ်းၼႃႈမႃ ယူႇတီႈၶမ်ႇပၼီႇ Hor-Tech သေ တႃႇတေဢဝ်ပုၼ်ႈၽွၼ်း ႁဵတ်းသၢင်ႈပၼ် ၼႃႈၵၢၼ်ပၢႆးၸၢင်ႊတင်းလူင် ၶွင်ၶမ်ႇပၼီႇၵရဵတ်ႉႁေႃၶမ်းလႆႈၼၼ်ႉယူႇယဝ်ႉ။
ၶေႃႈမုၼ်းၶမ်ႇပၼီႇ
- ၸိုဝ်ႈသဵင် : Hor-Tech Co. Ltd.
- မၢႆၾၢင် : 998/ 2014- 2015
- ဝၼ်းတႄႇမၢႆၾၢင် : 2014 ၼီႈ၊ လိူၼ်မေႇ 28 ဝၼ်း
ပၢႆးၸၢင်ၸိူဝ်းဢၼ်တေဢဝ်ပုၼ်ႈၽွၼ်းႁပ်ႉႁဵတ်းပၼ် -
- ၼႃႈၵၢၼ်ၼပ်ႉသွၼ်ႇဝႅပ်ႇယၢင်ႇ ႁူင်းၵေႃႇၵၢႆႇ၊ ၶုၼ်တၢင်းလႄႈ ၶူဝ်
- ၼႃႈၵၢၼ်ၵေႃႇသၢင်ႈႁူင်းၵေႃႇၵၢႆႇ၊ ၶုၼ်တၢင်းလႄႈ ၶူဝ်
- ၼႃႈၵၢၼ်လဵပ်ႈႁဵၼ်းထတ်းထွင်ပၢႆးလႅင်ႊလိၼ်ဢၼ်ၵဵဝ်ႇၵပ်းဢိၼ်ႇၵျိၼ်ႇၼီႇယႃႇ
- ၼႃႈၵၢၼ်တႅၵ်ႈၼႃႈလိၼ်လႄႈ တႅမ်ႈၶိတ်ႇၸၼ်ႁၢင်ႊ
- ၼႃႈၵၢၼ်ႁူင်းၵူတ်ႇႄလႈ မႅတ်ႇပႅင်းလမ်ႉသၢၼ်ၶူဝ်းၵေႃႇသၢင်ႈ
- ၼႃႈၵၢၼ်ၼပ်ႉသွၼ်ႇဝႅပ်ႇယၢင်ႇလႄႈ ပၢၼ်ႇတဝ်ၵွၼ်ႇၵရိတ်ႉ


text:
ၵူၼ်းၸိူဝ်းယူႇသဝ်းဝႆႉ ၼိူဝ်လွႆသႅင် ၸေႊဝဵင်းမိူင်းသူႈၼၼ်ႉ ၼပ်ႉႁူဝ်ပၢၵ်ႇ ႁွင်ႉသႅၼ်ႇဝႃႈ ဢမ်ႇႁၢၼ်ႉၸႂ် လွင်ႈၸတ်းၵၢၼ် ၾႆးၾႃႉ ဢိၵ်ႇပႃး ၵၢၼ် မုၼ်းလႅင်းၵူႊလွင်ႈလွင်ႈၼႆသေ ၼႄၵၢင်ၸႂ် မိူဝ်ႈၼူဝ်ႇဝႅမ်ႇပႃႇ 13 ဝၼ်းၼၼ်ႉ ၼႆယဝ်ႉ။
မိူဝ်ႈဝၼ်းတီႈ 13 ၵၢင်ၼႂ် 9 မူင်းၼၼ်ႉ ခွၼ်ႈတုမ်ၵၼ် သဵၼ်ႈတၢင်းၽႄၵုင်းပလိၵ်ႈ (ရဲကုန်း) ဝၢၼ်ႈၵၢင် ၼိူဝ်လွႆသႅင် မိူင်းသူႈၼၼ်ႉသေ ပႆၸွမ်းသဵၼ်ႈတၢင်းလူင်တေႃႇပေႃးထိုင် ၽၢႆႇၼႃႈလုမ်းၵၢၼ်ၵႅဝ်ႈသႅင်ၼၼ်ႉ။ ဢဵၼ်ႁႅင်းၵူၼ်းၵေႃႈ မီးမွၵ်ႈ ၼိုင်ႈပၢၵ်ႇပၢႆသွင်ပၢၵ်ႇ ၼႆယဝ်ႉ။ ပိူဝ်ႈတႃႇတေၼႄၵၢင်ၸႂ်ၼၼ်ႉၵေႃႈ လႆႈယွၼ်းၶႂၢင်ႉ ဝႆႉ တီႈၽၢႆႇၸဝ်ႈၼႃႈတီႈပလိၵ်ႈၶဝ် ပဵၼ်တၢင်းၵၢၼ်သေ ပဵၼ်ပၢင်ၼႄၵၢင်ၸႂ် ၼိူဝ်လွႆသႅင် မိူင်းသူႈ ၵမ်းဢွၼ်တၢင်းသုတ်း။ ၵေႃႉဢွၼ်ႁူဝ်ၼၼ်ႉ ပဵၼ် ဢူးဝိၼ်းၼႅင်ႇ ၵေႃႉယၢမ်ႈလူင်းလိူၵ်ႈတင်ႈ တႃႇတႅၼ်းၽွင်းၵူၼ်းမိူင်း တီႈမိူင်းသူႈ မိူဝ်ႈၵၢၼ်လိူၵ်ႈတင်ႈသွမ်ႈ 2017 ၽၢႆႇပႃႇတီႇဢႅၼ်ႇဢႅဝ်ႇတီႇ (NLD) ဢၼ်သုမ်းၵၢၼ်ႉၵႂႃႇၼၼ်ႉ ၼႆယဝ်ႉ။
လႆႈႁူႉဝႃႈ ၵေႃႇမတီႇပွင်ၵၢၼ်ၾႆးလႅင်း ၼိူဝ်လွႆသႅင်ၼၼ်ႉ ယွၼ်းၾႆးၾႃႉ (မီႇတႃႇပွၵ်ႉ တႃႇသႂ်ႇတီႈႁိူၼ်း) တီႈတူဝ် ၶုၼ်ၽွင်း ၼႂ်းလူင်ပွင်ၸိုင်ႈမိူင်းတႆး၊ ၶုၼ်ၽွင်းၵေႃႈ ၵပ်းသၢၼ်ပၼ်ၶဝ် တင်းၶုၼ်ၸတ်းၵၢၼ် ႁွင်ႈၵၢၼ်ၾႆးၾႃႉ မိူင်းတႆး၊ မိူဝ်ႈၽၢႆႇႁွင်ႈၵၢၼ်ၾႆးၾႃႉမိူင်းတႆး တမ်းဝၢင်းမႅင်ႇပၼ် မီႇတႃႇပွၵ်ႉၼၼ်ႉ တႃႇၸေႊဝဵင်းမိူင်းသူႈၼႆ ပႃးမႃး 150 လုၵ်ႈ။ ၼႂ်း 150 လုၵ်ႈၼၼ်ႉ တႃႇၼိူဝ်လွႆသႅင်ၼၼ်ႉ လႆႈၵွႃႇ 102 လုၵ်ႈ။ ဢၼ်ၵိုတ်းၸိူဝ်းၼၼ်ႉတႄႉ လႆႈၽႄမႅင်ႇပၼ် တၢင်း ဝၢၼ်ႈသေႃႉ၊ ၶူဝ်ၸူင်၊ ပၢင်ႇၸွႆးၸိူဝ်းၼၼ်ႉၽွင်ႈ။ ၵူၺ်းၵႃႈ မိူဝ်ႈၽႄမႅင်ႇၵၼ် မီႇတႃႇပွၵ်ႉ တီႈၼိူဝ်လွႆသႅင်ၼၼ်ႉတႄႉ မီးတႃႇ 102 လုၵ်ႈၵွႆးလႄႈ ဢမ်ႇၵုမ်ႇလႆႈတႃႇတင်းမူတ်းသေ ၸိူဝ်းဢမ်ႇလႆႈမီႇတႃႇပွၵ်ႉၼၼ်ႉ ၸင်ႇလုၵ်ႉႁိုၼ်ႉၼႄၵၢင်ၸႂ် ၼႆယဝ်ႉ။
ၵူၼ်းၼႄၵၢင်ၸႂ်ၶဝ် ႁွင်ႉသႅၼ်ႇဝႃႈ- ႁႂ်ႈၵေႈလိတ်ႈသၢင်းလၢင်းပၼ် လွင်ႈငိုၼ်းတွင်း တႃႇသိူဝ်ႇတၢင်း လႄႈ တႃႇပၼ်ၾႆး၊ လင်ႁိူၼ်းၵူႊလင် ႁႂ်ႈမီးၾႆးၾႃႉ၊ ၵူၼ်းမိူင်းၼင်ႇၵၼ် ႁႂ်ႈလႆႈမီးသုၼ်ႇလႆႈ ၽဵင်ႇပဵင်းၵၼ်၊ မိူဝ်ႈႁၢင်ႈပၼ်ၾႆးၾႃႉၼၼ်ႉၵေႃႈ ႁႂ်ႈၽဵင်ႇပဵင်းၸွမ်းထမ်း၊ လွင်ႈဢမ်ႇၽဵင်ႇပဵင်းၸွမ်းထမ်းၼၼ်ႉ ႁႂ်ႈဝွတ်ႈဝၢႆးႁၢႆလၢႆ၊ ႁႂ်ႈပွင်သၢင်ႈပၼ် ၵၢၼ်မုၼ်းလႅင်းပိုၼ်ႉတီႈ၊ ႁႂ်ႈၵေႈလိတ်ႈပၼ် လွင်ႈၵၢၼ်ၽွင်းငမ်း ၺၢမ်ႉၶုၺ်ႉ ၼႆယဝ်ႉ။
ၵူၼ်းမီးပုၼ်ႈၽွၼ်း ၽၢႆႇၼႄၵၢင်ၸႂ်ၼၼ်ႉတႄႉ လၢတ်ႈဝႃႈ- ၵဵဝ်ႇၵပ်းလူၺ်ႈ ပၼ်ႁႃ ဢၼ်ပဵၼ်ဝႆႉယူႇ တီႈၼႆႉ ႁဝ်းၶႃႈ လႆႈတၢင်ႇထိုင် လူင်ပွင်ၸိုင်ႈမိူင်းတႆးသေမဝ်ႇၵႃး တၢင်ႇဝႆႉထိုင် လုမ်းတႅၼ်းၽွင်းမိူင်းႁူမ်ႈတုမ်ယူႇ၊ ဢမ်ႇၵေႈလိတ်ႈပၼ် တေႃႇထိုင်မိူဝ်ႈလဵဝ်လႄႈ ၸင်ႇလႆႈၼႄၵၢင်ၸႂ် ၼႆယဝ်ႉ။
ၵဵဝ်ႇၵပ်းလွင်ႈၼႆႉ ၸၢႆးလိၼ်းမျၢတ်ႈ ၽူႈတႅၼ်းၽွင်းၸေႊမိူင်း ၶဵတ်ႇလိူၵ်ႈတင်ႈ မၢႆ (1) ၸေႊဝဵင်းမိူင်းသူႈ လၢတ်ႈၼႄဝႃႈ- “ၽၢႆႇလူင်ပွင်ၸိုင်ႈ ဢမ်ႇမႅင်ႇပၼ်လႆႈ ၵုမ်ႇထူၼ်ႈလႄႈ ၵူၼ်းၼိူဝ်လွႆသႅင်ၼင်ႇၵၼ် လႆႈထဵင်မေႃးၵၼ်သေ ထိုင်တီႈၼႄၵၢင်ၸႂ်တေႃႇၵၼ်။ မိူဝ်ႈလိူၼ်ဢေႃးၵၢတ်ႉပူၼ်ႉမႃးၼၼ်ႉ ၶႃႈႁဝ်း ယၢမ်ႈတင်ႈၵႂၢမ်း တႃႇတိုၵ်းသူၼ်း လူင်ပွင်ၸိုင်ႈမိူင်းတႆး ၶပ်ႉၶိုင်ပၼ် ႁႂ်ႈၵူၼ်းမိူင်းတႆး ၵူႊႁိူၼ်း လႆႈမီႇတႃႇပွၵ်ႉၼႆယူႇ။ ၵူၺ်းၵႃႈ ယူႇတီႈလုမ်းတႅၼ်းၽွင်းမိူင်းတႆး ပၢၵ်ႈပၢႆႇပႅတ်ႈလႄႈ ဢမ်ႇလႆႈဢုပ်ႇမႃး။ ၵမ်းၼႆႉ ၶႃႈတေဢဝ်လွင်ႈပၼ်ႁႃ တီႈလွႆသႅင်ၼၼ်ႉသေ တေၵႂႃႇတူၵ်ႇထၢမ် ၼႂ်းပၢင်ၵုမ်တႅၼ်းၽွင်းမိူင်းတႆးထႅင်ႈ။ မိူဝ်ႈလဵဝ်ပၼ်ႁႃယဝ်ႉ၊ ယူႇတီႈလူင်ပွင်ၸိုင်ႈမိူင်းတႆး တေၵေႈလိတ်ႈၸိူင်ႉႁိုဝ် ၼႆဢေႃႈ” ၼႆယဝ်ႉ။
ၼိူဝ်လွႆသႅင် ၸေႊဝဵင်းမိူင်းသူႈၼႆႉ တႄႇႁႃၶုတ်းသႅင်လႅင်မႃး ၸဵမ်မိူဝ်ႈပီႊ 1991 သေ တႄႇဢဝ်ပီႊ 1993-94 ၸင်ႇ ၽၢႆႇလူင်ပွင်ၸိုင်ႈ ပၼ်ၶႂၢင်ႉၶုတ်းသႅင် ပဵၼ်တၢင်းၵၢၼ်။ ၼိူဝ်လွႆသႅင်ၼႆႉ ဝၢၼ်ႈႁူဝ်သႅင်၊ ဝၢၼ်ႈၵၢင်၊ ဝၢၼ်ႈသွင်ထဝ်ႈ ၸိူဝ်းၼႆႉ မီးလင်ႁိူၼ်းမွၵ်ႈ 1800 သေ ႁူဝ်ၼပ်ႉၵူၼ်းသမ်ႉ တေမီးမွၵ်ႈ သွင်မိုၼ်ႇပၢႆ။ ၵူၼ်းပိုၼ်ႉတီႈ မိူင်းသူႈၶဝ်တႄႉ လၢတ်ႈဝႃႈ ၼိူဝ်လွႆသႅင်ၼၼ်ႉ ပဵၼ်ၶႅၵ်ႇၸိူဝ်းလုၵ်ႉတီႈၵႆ မႃးႁႃႁဵတ်းၵၢၼ်လဵင်ႉတွင်ႉၼၼ်ႉၼမ်သေ ၵူၼ်းတႆးၼႆႉ ယင်းဢမ်ႇတဵမ်ႁဵင်႞ ၼႆယဝ်ႉ။
ၶေႃႈမုၼ်း / သႅၼ်ပၢႆး


text:
ဢူးတိၼ်ႇမွင်ႇဢူး ၵႅမ်ၶုၼ်ၼၢမ်းၵၢၼ် ထၢၼ်ၽွင်းလူင် ၵၢၼ်ၵေႃႇသၢင်ႈ လၢတ်ႈဝႃႈ- တႃႇသိူဝ်ႇသဵၼ်ႈတၢင်း လႅင်ၾႆး မူႇၸေႊ -ဝဵင်းလိူဝ်ႇၼၼ်ႉ တိုၵ်ႉဢုပ်ႇဢူဝ်းၵၼ်တင်း ၶမ်ႇပၼီႇမိူင်းၶႄႇ ဢၼ်႞ယူႇ ၼႆယဝ်ႉ။
ဢူးတိၼ်ႇမွင်ႇဢူး လၢတ်ႈဝႃႈ မိူဝ်ႈလဵဝ်တႄႉ တိုၵ်ႉပဵၼ်ၸၼ်ႉဢုပ်ႇဢူဝ်းၵၼ်လၢႆလၢႆၵွႆး။ လူဝ်ႇလႆႈလဵပ်ႈႁဵၼ်းတူၺ်းဝႃႈ ၸွင်ႇတေသိူဝ်ႇတၢင်း လႅင်ၾႆးလႆႈ၊ ယဝ်ႉၵေႃႈ ပေႃးဢဝ်ၵၢၼ်မၢၵ်ႈမီးတူၺ်းၵေႃႈ ၸင်ႇလႅပ်ႈတေပဵၼ်ၵၢၼ် ၼႆယဝ်ႉ။
မၼ်းလၢတ်ႈဝႃႈ “ၼႂ်းၶၢဝ်းတၢင်း ႁူၵ်းလိူၼ်ၼႆႉ လႆႈႁူပ်ႉၵၼ်သွင်ပွၵ်ႈယဝ်ႉ။ မိူဝ်ႈလဵဝ်တိုၵ်ႉလဵပ်ႈႁဵၼ်းတူၺ်းဝႃႈ ဢိင်ၼိူဝ်ပိုၼ်ႉတီႈ ၼႃႈလိၼ်သေ ၸွင်ႇတေပဵၼ်လႆႈၼႆယူႇ။ ယူႇတီႈထၢၼ်ၽွင်းလူင်တႄႉ ၶႂ်ႈႁႂ်ႈၽႅၼ်ၵၢၼ်ၼႆႉ ပဵၼ်ၵၢၼ်” ၼႆယဝ်ႉ။
ဢူးတိၼ်ႇမွင်ႇဢူး သိုပ်ႇလၢတ်ႈထႅင်ႈဝႃႈ သင်ဝႃႈၽႅၼ်ၵၢၼ်ဢၼ်ၼႆႉ ပဵၼ်ႁဵတ်းတေႉၼႆၸိုင် တေဢမ်ႇပၼ်သုၼ်ႇၶမ်ႇပၼီႇၶႄႇႁဵတ်းၵမ်းသိုဝ်ႈ။ တေႁွင်ႇတိၼ်ႇတႃႇသေ ႁႂ်ႈၶမ်ႇပၼီႇလၢႆလၢႆဢၼ် ၶႄႉၵၼ်ဢဝ် ၼႆယဝ်ႉ။
သဵၼ်ႈတၢင်း လႅင်ၾႆးၼႆႉ မိူဝ်ႈလဵဝ် လုၵ်ႉဝဵင်းလိူဝ်ႇ မီးထိုင်တီႈလႃႈသဵဝ်ႈ။ သဵၼ်ႈတၢင်းလႅင်ၾႆးသမ်ႉ ၵႂၢင်ႈသၢမ်ပေႇ။ မိူဝ်ႈလဵဝ် ဢၼ်ၶမ်ႇပၼီႇမိူင်းၶႄႇ တၢင်ႇၼႄဝႆႉၼႆႉတႄႉ တေၵႂၢင်ႈ သၢမ်ပေႇ တေႃႇ သီႇပေႇ။ ပေႃးၵႂၢင်ႈမွၵ်ႈၼၼ်ႉ ၵွၼ်ႇ ၸင်ႇတေတေႃႉသူင်ႇၶူဝ်းၵုၼ်ႇလႆႈလႄႈ ၶိုတ်းၸၼ်ႉပဵင်းၵူႊမိူင်းမိူင်းလႆႈ ၼႆယဝ်ႉ။
သဵၼ်ႈတၢင်း မူႇၸေႊ-ဝဵင်းလိူဝ်ႇၼႆႉ ပဵၼ်သဵၼ်ႈတၢင်း ဢၼ်ၵႃႉၶၢႆတေႃႇ မိူင်းၶႄႇလႄႈ ပဵၼ်သဵၼ်ႈတၢင်း ဢၼ်လမ်ႇလွင်ႈတႃႇၵၢၼ်ၵႃႉၶၢႆ မိူင်းမၢၼ်ႊဢၼ်သဵၼ်ႈ႞။ မိူဝ်ႈလဵဝ် ၵၢၼ်တေႃႉသူင်ႇ မူႇၸေႊ-ဝဵင်းလိူဝ်ႇၼႆႉ တိုၵ်ႉမီးသဵၼ်ႈတၢင်းၵႃး ဢၼ်လဵဝ်ၵွၺ်း။ လူတ်ႉၵႃးၵေႃႈ ၵမ်းၵမ်းတိတ်း ၼႆယဝ်ႉ။
တႃႇၵေႈၶႆ ပၼ်ႁႃလူတ်ႉၵႃးတိတ်းၼႆႉ လူင်ပွင်ၸိုင်ႈ ႁၢင်ႈႁႅၼ်းတႃႇမႄးၶႂၢၵ်ႈတၢင်းယူႇ။ ၼိူဝ်သဵၼ်ႈတၢင်းၼႆႉ ၼိုင်ႈဝၼ်းလႂ် မီးၵႃးၶိုၼ်ႈ လူင်းယူႇမွၵ်ႈ 2,000 တေႃႇ 4,000 လမ်း ၼႆယဝ်ႉ။
ၶေႃႈမုၼ်း / သႅၼ်ပၢႆး


text:
သုၼ်ႇၸဝ်ႈၶွင် လႄႈ သုၼ်ႇထုတ်ဢဝ်ၸႂ်ႉ
သုၼ်ႇၸဝ်ႈၶွင် လႄႈ သုၼ်ႇထုတ်ဢဝ်ၸႂ်ႉ
(႑) ၸိုဝ်ႈသဵင် ဢၼ်ဝႃႈ ၸေႃႇၵျီႇမၢတ်ႉ ဢၼ်ပဵၼ် ႁၢင်ႈၶွၼ်ႉတဝ်ႉ ၸေႃႇၵျီႇလႄႈ ႁၢင်ႈတဵင်ႇသႃႉဢွၼ်ႇ ၼၼ်ႉ ႁဝ်းၶႃႈၵႂႃႇ တၢင်ႇမၢႆၽၢင်တီႈ လုမ်းတၢင်ႇမၢႆၽၢင် တႃႇၵၢၼ်ပၢႆးမၢၵ်ႈမီး၊ တီႈမိူင်းႁူမ်ႈတုမ် မျၢၼ်ႇမႃႇဝႆႉယဝ်ႉ ၶႃႈဢေႃႈ။
(႒) ဢၼ်ပဵၼ် ႁၢင်ႈႁိင်ႈ လူဝ်ႇၵူဝ်ႇ ၸေႃႇၵျီႇမၢတ်ႉၼၼ်ႉ မၼ်းပဵၼ်ၶူဝ်းပိူင်ႇ ၶွင် ႁူင်းၵၢၼ် Za Information Technology ၶွမ်ႇပၼီႇလိမိတႅတ်ႉလႄႈ ၸိူဝ်းပဵၼ် ၼႃႈၵၢၼ်၊ ၶွမ်ႇပၼီႇ လႄႈ ၸိူဝ်းပဵၼ် ၼႃႈၵၢၼ်ၵွင်ႉၵၢႆ ၵၼ်တင်း ၶွမ်ႇပၼီႇၸ ၸင်ႇၸၢင်ႈမီးသုၼ်ႇ ဢဝ်ႁၢင်ႈႁိင်ႈ လူဝ်ႇၵူဝ်ႇ ၸေႃႇၵျီႇမၢတ်ႉ ဢၼ်မိူၼ်ပိူင်ၵဝ်ႇ မၼ်းၼၼ်ႉ ၸႂ်ႉတိုဝ်းလႆႈၶႃႈဢေႃႈ။
(႓) ၸိူဝ်းပဵၼ်ၶႅပ်းႁၢင်ႈ ဢၼ်ၸႂ်ႉဝႆႉတီႈၼႃႈလိၵ်ႈ ဝႅပ်ႉသၢႆႉ ၸေႃႇၵျီႇမၢတ်ႉၼႆႉ ၵမ်ႉပႃႈၼမ်ၼႆႉ မၼ်းပဵၼ် ဢၼ်ထႆႇဝႆႉ ၼႂ်းဢွင်ႈၵၢၼ် ၸေႃႇၵျီႇမၢတ်ႉလႄႈ ၶႅပ်းႁၢင်ႈၸိူဝ်းၼၼ်ႉၵေႃႈ မၼ်းတေပဵၼ် ၶႅပ်းႁၢင်ႈဢၼ် Za Information Technology ၶွမ်ႇပၼီႇလိမိတႅတ်ႉ ပိူင်ႇဝႆႉယဝ်ႉလႄႈ ၸိူဝ်းဢၼ်ဢမ်ႇၵပ်းၵၢႆႇၶွမ်ႇပၼီႇ လႄႈသင်၊ ၵူၼ်းသေၵေႃႉၵေႃႉလႄႈသင် တေဢမ်ႇမီးသုၼ်ႇ ဢဝ်ၸႂ်ႉတိုဝ်းလႆႈၶႃႈ။ ၸိူဝ်းပဵၼ် ၵူၼ်းၶၢႆၶူဝ်း လႄႈသင်၊ ၵူၼ်းဢၼ်ပိုၼ်ၽၢဝ်ႇၸိူဝ်းၼႆႉလႄႈသင် သင်ၸိူဝ်ႉဝႃႈ တေၸႂ်ႉၶႅပ်းႁၢင်ႈၼႆၵေႃႈ တေဢမ်ႇလႆႈ မူၼ်ႉမႄးသင်သေဢိတ်းသေ တေမီးသုၼ်ႇ ၶိုၼ်းဢဝ်ၸႂ်ႉၼိူဝ် ၼႃႈလိၵ်ႈဝႅပ်ႉသၢႆႉ ၸေႃႇၵျီႇမၢတ်ႉၵူၺ်းၶႃႈ။
(႔) ၸိူဝ်းပဵၼ် ႁၢင်ႈ ဢၼ်ၸၼ်ဝႆႉ လႄႈသင် ႁၢင်ႈႁိင်ႈ Icon ၸိူဝ်းၼၼ်ႉလႄႈသင် မၼ်းတေမီးသုၼ်ႇ ဢဝ်ၸႂ်ႉလႆႈ တွၼ်ႈတႃႇၼႃႈၵၢၼ် ဢၼ် ၸ ဢိၼ်ႇၽေႃႇမေးသျိၼ်း တႅၵ်ႉၵၼေႃႇလေႃႇၵျီႇ ပိူင်ႇၵူၺ်းၶႃႈ။ (႕) ႁၢင်ႈႁိင်ႈ လူဝ်ႇၵူဝ်ႇ ၸေႃႇၵျီႇမၢတ်ႉ ၼင်ႇၼႄဝႆႉ ပႃႈတႂ်ႈၼႆႉ ၸၢင်ႈဢဝ်ၸႂ်ႉလႆႈ တီႈၼႃႈၵၢၼ် ၸေႃႇၵျီႇမၢတ်ႉလႄႈသင်၊ ၸၢင်ႈၸႂ်ႉလႆႈ တီႈ ႁူင်းၵၢၼ် ဢၼ်ၵပ်းၵၢႆႇၵၼ်တင်း ၸ ဢိၼ်ႇၽေႃႇမေးသျိၼ်း တႅၵ်ႉၵၼေႃႇလေႃႇၵျီႇလႄႈသင်၊ သင်ဝႃႈ ၶႂ်ႈဢဝ်ၸႂ်ႉတီႈ ၼႃႈၵၢၼ် ဢၼ်မၵ်းမၢႆဝႆႉၼၼ်ႉၸိုင် တေလႆႈယွၼ်း ၶႂၢင်ႉ တီႈႁူင်းၵၢၼ် ၶွမ်ႇပၼီႇသေၵေႃႈ ၸင်ႇမီးသုၼ်ႇၸႂ်ႉဢေႃႈ။ (တူဝ်ယၢင်ႇမၼ်း ။ ။ မဵဝ်းၼႃႈၵၢၼ် ႁူမ်ႈႁွမ်းၵၼ်လႄႈသင်၊ ၸိူဝ်းမႃးၶဝ်ႈၶၢႆၶူဝ်း တီႈၸေႃႇၵျီႇမၢတ်ႉၼၼ်ႉလႄႈသင်၊ ၸိူဝ်းပဵၼ် ဢွင်ႈတီႈ ၵပ်းၵၢႆႇလူၺ်ႈ ၶၢဝ်ႇငၢဝ်း ၸိူဝ်းၼႆႉလႄႈသင် မီးသုၼ်ႇဢဝ်ၸႂ်ႉလႆႈယူႇၶႃႈ။)
Za Information Technology Co.,Ltd.
www.za.com.mm


text:
Welcome to Tai freedom
ၶေႃႈပိုၼ်ၽၢဝ်ႇ RCSS ၵဵဝ်ႇလူၺ်ႈ လူင်ပွင်ၸိုင်ႈၽိတ်ႈမွၵ်ႇမႃး လွင်ႈၽူႈဢွၼ်ႁူဝ်သွင်ၽၢႆႇ ႁူပ်ႉထူပ်းဢုပ်ႇဢူဝ်းၵၼ်
- Created on 09 September 2017
- Written by တႆးလွတ်ႈလႅဝ်း
ၸုမ်းႁႅင်းၵၢၼ်ယၢၼ်မိူင်းတႆး မိူင်းၶႄႇ လႄႈ မိူင်းထႆး ၸွႆႈထႅမ်ၵေႃႉသိုၵ်း RCSS/SSA
- Created on 08 September 2017
- Written by တႆးလွတ်ႈလႅဝ်း
ပီႈၼွင်ႉတႆး ယၢၼ်မိူင်း ဢၼ်ႁဵတ်းၵိၼ်ၵၢၼ်ႁႃလဵင်ႉတွင်ႉ ၼႂ်းမိူင်းထႆး လႄႈ မိူင်းၶႄႇ ၼၼ်ႉ ၸွႆႈထႅမ်ၶူဝ်းၶွင်ၵိၼ်ယႅမ်ႉ ငိုၼ်းတွင်းတင်းၼမ် တွၼ်ႈတႃႇၵေႃႉသိုၵ်း တပ်ႉသိုၵ်း ၸိုင်ႈတႆး RCSS/SSA လႆႈႁူႉၸွမ်းၼင်ႇၼႆ။
ဢွင်ႇသၢၼ်းသုၵျီႇ ဢမ်သဵင်လွင်ႈရၶႅင်ႇယူႇသေတႃႉ ၵူၺ်းတေဢမ်ႇၶိုၼ်းႁုပ်ႈယိုတ်းဢဝ် သူးၼူဝ်ႇပျႄႇလ် ငမ်းယဵၼ်ၼႆ
- Created on 08 September 2017
- Written by တႆးလွတ်ႈလႅဝ်း
ၵဵဝ်ႇၵပ်းလွင်ႈၵူၼ်းၶိူဝ်း မူႇသလိမ်ႇ ၼပ်ႉႁူဝ်သႅၼ် လႆႈႁူပ်ႉတၢင်းတုၵ်ႉၶ လူၺ်ႈပိူင်ပဵၼ် လွင်ႈၵေႃႇၵၢၼ်ႁၢႆႉ ၼႂ်းၸႄႈမိူင်းရၶႅင်ႇ ၼၼ်ႉသေ ယူႇတီႈၽူႈၵိူဝ်းၵုမ်ၸိုင်ႈမိူင်း တေႃႇဢွင်ႇသၢၼ်းသုၵျီႇ ၸဝ်ႈသူးၼူဝ်ႇပျႄႇလ် လွင်ႈငမ်းယဵၼ် သမ်ႉဢမ်ႇဢႃႈပၢၵ်ႇတၵ်းသဵင် ဢမ်သဵင်ဝႆႉယူႇၼၼ်ႉ ႁဵတ်းႁႂ်ႈ ၵူၼ်းမိူင်း ၼပ်ႉသၢမ်သႅၼ်ပၢႆ လူင်းလၢႆးမိုဝ်းၼႄၵၢင်ၸႂ် တုၵ်းယွၼ်းႁႂ်ႈႁုပ်ႈယိုတ်းၶိုၼ်း သူးၼူဝ်ႇပျႄႇလ် သေတႃႉ ၵူၺ်းၵႃႈ ႁူဝ်ပဝ်ႈ ၶွမ်ႇမတီႇ သူးၼူဝ်ႇပျႄႇလ် ဢၼ်မီးတီႈၸိုင်ႈမိူင်း ၼေႃႇဝူၺ်း လၢတ်ႈဝႃႈ တေဢမ်ႇႁဵတ်းၸိူင်ႉၼၼ် ၼႆယဝ်ႉ။
ဢွင်ႇသၢၼ်းသုၵျီႇ တုၵ်းယွၼ်း ႁႂ်ႈသျႃႊရီႊ ၼႃႇရၢၼ်းတရႃႊ မူဝ်းတီႇ ႁုပ်ႈယိုတ်းပၼ်ၵၢၼ်ႁၢမ်ႈတၢပ်ႈ ၶူဝ်းသူင်ႇၶၢႆ
- Created on 08 September 2017
- Written by တႆးလွတ်ႈလႅဝ်း
ၵဵဝ်ႇၵပ်းလွင်ႈ ဢၼ်လႆႈႁၢမ်ႈတၢပ်ႈဝႆႉ သၢၼ်ထူဝ်ႇၵူႈၸိူဝ်း လႄႈတင်း ၶူဝ်းတေႃႉသူင်ႇၶၢႆဢွၵ်ႇ ၼႂ်းမိူင်းႁူမ်ႈတုမ်မျၢၼ်ႇမႃႇ ၼၼ်ႉႁႂ်ႈလႆႈမႄးႁုပ်ႈယိုတ်း ပၼ်ၶိုၼ်းၼႆ ၽူႈၵိူဝ်းၵုမ်ၸိုင်ႈမိူင်း တေႃႇဢွင်ႇသၢၼ်းသုၵျီႇ တုၵ်းယွၼ်းတီႈ ၸွမ်ၽွင်းလူင် မိူင်းဢိၼ်ႇတိယ သျႃႊရီႊ ၼႃႇရၢၼ်းတရႃႊ မူဝ်းတီႇ။
မျၢၼ်ႇမႃႇ-ဢိၼ်ႇတိယ ႁူမ်ႈဢွၵ်ႇၶေႃႈပိုၼ်ၽၢဝ်ႇ သၢၼ်ၶတ်း လွင်ႈၵေႃႇၵၢၼ်ႁၢႆႉ ၼႂ်းၸႄႈမိူင်းရၶႅင်ႇ
- Created on 08 September 2017
- Written by တႆးလွတ်ႈလႅဝ်း
သွင်ၸိုင်ႈမိူင်း မျၢၼ်ႇမႃႇ-ဢိၼ်ႇတိယ ႁူမ်ႈဢွၵ်ႇၶေႃႈပိုၼ်ၽၢဝ်ႇ ၵဵဝ်ႇၵပ်းလွင်ႈသၢၼ်ၶတ်း လွင်ႈၵေႃႇၵၢၼ်ႁၢႆႉ ဢၼ်ပဵၼ်ဝႆႉယူႇ ၼႂ်းၸႄႈမိူင်းရၶႅင်ႇ ပွတ်းႁွင်ႇ လႄႈ လွင်ႈဝႃႈ လၢႆးၵေႃႇၵၢၼ်ႁၢႆႉတိုၵ်းယိုဝ်းၼႆႉ ပဵၼ်လွင်ႈပူၼ်ႉပႅၼ် သုၼ်ႇလႆႈသုၼ်ႇပဵၼ်ၵူၼ်း သေဢမ်ႇၵႃး ဢမ်ႇထုၵ်ႇလီမၵ်းမၼ်ႈ ၽူႈၵေႃႇၵၢၼ်ႁၢႆႉၶဝ် ပဵၼ်ၽူႈႁတ်းငၢၼ် ဝႃႈၼႆ။
More Articles...
- သိုၵ်းမၢၼ်ႈ မဝ်းလဝ်ႈ ဢဝ်ၵွင်ႈယိုဝ်းၼႂ်းႁိူၼ်းၵူၼ်းမိူင်း
- ၸုမ်းၽွမ်ႉႁူမ်ႈ ႁႅင်းၵၢၼ်ယၢၼ်မိူင်း ၸွႆႈထႅမ်ၶူဝ်းၶွင်ငိုၼ်းတွင်း RCSS/SSA တင်းၼမ်
- JMC-S လူင်းႁူပ်ႉထူပ်း ပေႃႈမႄႈၵူၼ်းမိူင်းတႆး ပွတ်းၸၢၼ်း ၼႂ်းသီႇၸႄႈဝဵင်း
- ၶိူင်ႈမိၼ်ၽိုၵ်းတိုၵ်းသိုၵ်းမၢၼ်ႈ ႁၢႆလၢႆ
- ပေႃႈမႄႈၵူၼ်းမိူင်း မိူင်းၽျၢၵ်ႈ သၢၼ်ၶတ်းလွင်ႈၵုမ်ႇမၼီႇ ဢေႃးသတေးရီးယႃး တေၵႂႃႇၶုတ်ႉႁေႈ


text:
မိူဝ်ႈပူၼ်ႉမႃးလိူၼ်မၢတ်ႈ 6 ဝၼ်းၼၼ်ႉ ပၢင်ၽိုၵ်းၽွၼ်ႉ မေႃသွၼ် လိၵ်ႈလၢႆးတႆး ၶၢဝ်းမႆႈလႄႈ ႁူင်းႁဵၼ်းထမ်ႇမ ၵိုၵ်း ပၢင်ၽိူမ်ႉထႅမ် ၼမ်ႉၵတ်ႉ ၵူၼ်းၼုမ်ႇ လႆႈၸတ်းႁဵတ်း ၶၢဝ်းတၢင်း 20 ဝၼ်း တီႈဝဵင်းလွႆၶေႃ မိူင်းယၢင်းလႅင်ၼၼ်ႉ ယဝ်ႉတူဝ်ႈလီငၢမ်းသေ ၸတ်းႁဵတ်း ပွႆးလိုဝ်ႈပၢင်ၵႂႃႇ ၼႆယဝ်ႉ။
မိူဝ်ႈလိူၼ်မၢတ်ႈ 5 ဝၼ်းၼၼ်ႉ တွၵ်ႇတႃႇ ၸၢႆးသၢင်ႇဢၢႆႈ ဢွၼ်ႁူဝ်ၼၢမ်းၼႃႈ ပီႈၼွင်ႉတႆး လၢႆလၢႆၵေႃႉသေ လႆႈၵႂႃႇ ယိုၼ်ႈမွပ်ႈ ငိုၼ်းၵမ်ႉၸွႆႈ ဢၼ်ၸုမ်းပီႈၼွင်ႉတႆး မိူင်းဢေႃးသထရေးလီႇယႃႇ (Australia Shan Community) ဢွၼ်ႁူဝ် ၵမ်ႉၸွႆႈမႃး တႃႇလုၵ်ႈႁဵၼ်းတႆး ၸိူဝ်းႁဵၼ်းယူႇတီႈ ၸၼ်ႉၸွမ်ပၢႆးပၺ်ႇၺႃႇ တိူင်းၸေႊၵႅင်းၼၼ်ႉ ၼႆယဝ်ႉ။
မိူဝ်ႈပူၼ်ႉမႃး ဝၼ်းတီႈ 22/8/2015 ယၢမ်းၵၢင်ၼႂ် 10 မူင်း ၼၼ်ႉ ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး ၸတ်းႁဵတ်း ပၢင်ၵုမ်လူင်ၶွပ်ႈၶူပ်ႇ တီႈဝတ်ႉၵျွင်းယွတ်ႈ ပွၵ်ႉ(7) ဝဵင်းၵျွၵ်ႉမႄး မီးၽူႈယႂ်ႇၵူၼ်းလူင် လႄႈ မေႃသွၼ်ၵူႊဝၢၼ်ႈဝၢၼ်ႈ ၶိုတ်ႈႁွတ်ႈ 200 ပၢႆ သေ ၸုမ်းပွင်ၵၢၼ်(2014-2016) ဢုပ်ႇဢူဝ်း သပ်းလႅင်း တၢင်ႇလၢတ်ႈၼေ ၼႃႈၵၢၼ် ၊ လွင်ႈတူင်ႉၼိုင် ဢၼ်လႆႈႁဵတ်းသၢင်ႈမႃး ၼႂ်းပီႊ 2014-2015 ။
မိူဝ်ႈပူၼ်ႉမႃး ဝၼ်းတီႈ 2/9/2015 ၶၢဝ်းယၢမ်း 12:30 ၼၼ်ႉ ၵေႃလိၵ်ႈလၢႆးလႄႈၽိင်ႈငႄႈတႆး ဝဵင်းၵျွၵ်ႉမႄး ၸတ်းႁဵတ်း ပၢင်ၵုမ် ပၢတ်ႈလိူၼ် ပွၵ်ႈၵမ်း 32 လႄႈ ပၼ်ပုၼ်ႈၽွၼ်း မေႃသွၼ်လိၵ်ႈတႆး ၼႂ်းႁူင်းႁဵၼ်း လူင်ပွင်ႊၸိုင်ႈ ဝဵင်းၵျွၵ်ႉမႄး ၸုပ်ႈသွင် တီႈဝတ်ႉၵျွင်းယွတ်ႈ ၸေႊဝဵင်းၵျွၵ်ႉမႄး။
မိူဝ်ႈပူၼ်ႉမႃး ဝၼ်းတီႈ 20/8/2015 ဝၢႆးဝၼ်း 1 မူင်း ၼၼ်ႉ ၵေႃလိၵ်ႈလၢႆးလႄႈၽိင်ႈငႄႈတႆး ၸေႊဝဵင်းၵျွၵ်ႉမႄး လႆႈၸတ်းႁဵတ်း ပၢင်ယိုၼ်ႈဢၢပ်ႈပၼ်ပုၼ်ႈၽွၼ်း မေႃသွၼ် လိၵ်ႈတႆး တႃႇတေသွၼ်လိၵ်ႈတႆး ၼႂ်းႁူင်းႁဵၼ်း လူင်ပွင်ႊၸိုင်ႈ ပဵၼ်တၢင်းၵၢၼ် ၵႂႃႇတီႈ ႁူင်းႁဵၼ်းၸၼ်ႉသုင် မၢႆ( 4) ပွၵ်ႉၼမ်ႉတုမ် ဝဵင်းၵျွၵ်ႉမႄး ။


text:
ၽူႈတႅၼ်းသၽႃးၵူၼ်းမိူင်းပႃႇတီႇႁူဝ်သိူဝ် SNLD ဝဵင်းလၢႆးၶႃႈ လုင်းၸၢႆးမူၼ်း လူႉသဵင်ႈသုတ်းမုၼ် ၵႂႃႇတီႈႁိူၼ်းမၼ်းၸၢႆး ဝဵင်းလၢႆးၶႃႈ လူၺ်ႈတၢင်းပဵၼ်ႁူဝ်ၸႂ်။
ဝၼ်းတီႈ 05/12/2017 ၶၢဝ်းယၢမ်းဝၢႆးဝၼ်း 3:30 မူင်း လုင်းၸၢႆးမူၼ်း ၽူႈတႅၼ်းသၽႃးၵူၼ်းမိူင်း ပႃႇတီႇႁူဝ်သိူဝ် SNLD ဝဵင်းလၢႆးၶႃႈ လူႉသဵင်ႈသုတ်းမုၼ်ၵႂႃႇ တီႈႁိူၼ်းမၼ်းၸၢႆး ပွၵ်ႉ 4 ဝဵင်းလၢႆးၶႃႈ ၸႄႈတွၼ်ႈလွႆလႅမ် ၸိုင်ႈတႆးပွတ်းၸၢၼ်း တေပူၼ်ႉၶၢပ်ႈတူဝ်ႁွပ်ႇႁူဝ်ၶဝ်ႈႁဵဝ်ႈၼႂ်းဝၼ်းတီႈ 07/12 /2017 ၼႆႉ။
ၸၢႆးလဵၵ်ႉ ၽူႈၶၢၼ်ပၢၵ်ႇပႃႇတီႇႁူဝ်သိူဝ် SNLD လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ – “ၸၢႆးမူၼ်းၼႆႉ တႄႇၶဝ်ႈပႃးမႃးၼႂ်းပႃႇတီႇႁူဝ်သိူဝ် ၸဵမ်မိူဝ်ႈတႄႇၵေႃႇတင်ႈမိူဝ်ႈပီ 1989 ၊ မၼ်းၸၢႆးၼႆႉ ပဵၼ်းၵူၼ်း ႁဵတ်းၵၢၼ်တႅတ်ႈတေႃး၊ ၵူၼ်းတင်းၼမ်လႆႈၸႂ်ယႂ်ႇ၊ ႁူပ်ႉထူပ်းပၼ်ႁႃသင်မႃးၵေႃႈ မေႃဝႆႉၸႂ်ၵတ်းၸႂ် ယဵၼ်သေၵႄႈလိတ်ႈပၼ်ႁႃ ၊ မီးၼမ်ႉၸႂ်၊ ပဵၼ်ၽူႈၼမ်းတူဝ်ယၢင်ႇလီ၊ ၊ မေႃၶဝ်ႈဢွၵ်ႇၵူႈၾၢႆႇၵူၼ်း မိူင်းၵေႃႈႁၵ်ႉပႅင်းမၼ်းၸၢႆးသေ ထိုင်တီႈပေႃးထုၵ်ႇလိူၵ်ႈပဵၼ်ၽူႈတႅၼ်းၵူၼ်းမိူင်းမႃး ။ ယွၼ်ႉပိူဝ်ႈ မၼ်းၸၢႆးလူႉတၢႆၵႂႃႇသေ ဢမ်ႇတုမ်ႉတိူဝ်ႉၵၢၼ်ပႃႇတီႇသေတႃႉ တႃႇတေႁႃ ၵူၼ်းၵတ်ႉၶႅၼ်ႇ ၸိူင်ႉမၼ်းၸၢႆးမႃးတႅၼ်းၶိုၼ်းတေယၢပ်ႇၽိုတ်ႇတႄႉတႄႉ ” ဝႃႈၼႆ။
ၸၢႆးမူၼ်းၼႆႉ ၸပ်းတၢင်းပဵၼ်ႁူဝ်ၸႂ်သေ ၵႂႃႇယူတ်းယႃတူဝ် တီႈႁူင်းယႃဝဵင်းလိူဝ်ႇ ၵူၺ်းၵႃႈ ယႃဢမ်ႇ လႆႈလႄႈ ၸင်ႇဢဝ်မႃးၶိုၼ်းတီႈႁိူၼ်းသေ လႆႈလူႉသဵင်ႈသုတ်းမုၼ်ၵႂႃႇ တီႈႁိူၼ်းမၼ်းၸၢႆးပွၵ်ႉ 4 မိူဝ်ႈဝၼ်းတီႈ 05/12/2017 ၶၢဝ်းယၢမ်း 3:30 မူင်း။
ၸၢႆးမူၼ်းၼႆႉ ပဵၼ်လုၵ်ႈ လုင်းဢႃရိယ လႄႈၼၢင်းယိင်း မီးပီႈၼွင်ႉႁူမ်ႈၵၼ်4 ၵေႃႉ 1. ၸၢႆးမူၼ်း၊ 2.ၸၢႆးထုၼ်း၊3. ၸၢႆးပၢၼ်းၸိင်ႇ(လူႉ) လႄႈ 4. ၸၢႆးပၢၼ်းဢွင်ႇ။ တႄႇၼႃႈႁိူၼ်းတင်းၼၢင်းတိၼ်း တိၼ်းလႅင်ႇ မီးလုၵ်ႈလၢင်းႁူမ်ႈၵၼ် 4 ၵေႃႉ မီးလၢၼ် 4 ၵေႃႉ ။
ၶေႃႈမုၼ်း / ၶၢဝ်ႇပၢင်လူင်


text:
ၶၢဝ်ႇၵၢၼ်မိူင်း
ၶၢဝ်းတၢင်း 3-ဝၼ်း ၸွမ်/ၽွင်းလူင် 3-တိူင်း ယွၼ်းထွၼ်တူဝ်ဢွၵ်ႇ ၸၼ်ႉထၢၼ်ႈပုၼ်ႈၽွၼ်းယဝ်ႉ 6-ၵေႃႉ
- Details
- Created on 12 January 2018
- Written by တႆးလွတ်ႈလႅဝ်း
ၼႂ်းဝၼ်းထီႉ 09-11 January 2018 ၶၢဝ်းတၢင်းသၢမ်ဝၼ်း ၼႆႉၵူၺ်း ၸွမ်ၽူင်းလူင် ၼႂ်းတိူင်းဢီႇရႃႇဝတီႇ ၵေႃႉၼိုင်ႈလႄႈ ၽွင်းလူင် ၼႂ်းတိူင်းဢီႇရႃႇဝတီႇ၊ တိူင်းမၵူၺ်း လႄႈ တိူင်းပၵူဝ်း ႁူမ်ႈတင်းမူတ်း 6-ၵေႃႉ လႆႈယွၼ်းထွၼ်တူဝ်ဢွၵ်ႇ ၼႃႈၵၢၼ် ၸၼ်ႉထၢၼ်ႈပုၼ်ႈၽွၼ်းၵႂႃႇ 6-ၵေႃႉ ယူႇယဝ်ႉ။
ၸွမ်းၼင်ႇၵၢင်ၸႂ်ၽႂ်မၼ်း ယွၼ်းထွၼ်တူဝ်ဢွၵ်ႇ ၸၼ်ႉထၢၼ်ႈပုၼ်ႈၽွၼ်းသေ ၸွမ်ၸိုင်ႈဢူးထိၼ်ႇၵျေႃႇ လႆႈလူင်းလၢႆးမိုဝ်း ဢွၵ်ႇလိၵ်ႈပၼ်ၶႂၢင်ႉၵႂႃႇ- မိူဝ်ႈဝၼ်းထီႉ-09 ထွၼ်ၸွမ်ၽွင်းလူင် တိူင်းဢီႇရႃႇဝတီႇ ဢူးမၢၼ်းၵျေႃႇၼီႇ လႄႈ ၽွင်းလူင် ၽၢႆႇၽုၵ်ႇသွမ်ႈ လဵင်ႉလူ သၽႃႇဝ ၾိင်ႈတိုၼ်းပဵၼ် တိူင်းဢီႇရႃႇဝတီႇ ဢူးပႁဵင်း။
ဝၼ်းထီႉ-10 ပၼ်ၶႂၢင်ႉထွၼ် ၽွင်းလူင် ၽၢႆႇၽုၵ်ႇသွမ်ႈလဵင်ႉလူ ႁွင်ႈၽၢႆ တိူင်းမၵူၺ်း ဢူးၸူဝ်းမိၼ်ႉ လႄႈ ၽွင်းလူင် ၽၢႆႇႁႅင်းၵၢၼ် ထတ်းထွင်ၵူၼ်းၶဝ်ႈဢွၵ်ႇ ဢဵၼ်ႁႅင်းၵူၼ်းမိူင်း တိူင်းမၵူၺ်း ဢူးၼေႇမဵဝ်းၵျေႃႇ၊ ဝၼ်းထီႉ-11 ပၼ်ၶႂၢင်ႉထွၼ် ၽွင်းလူင် ၽႆႇလူလွမ်သိမ်းပႅင်း သၽႃႇဝၾိင်ႈတိုၼ်းပဵၼ် ၼမ်ႉလိၼ်ႁိၼ်ၽႃ တိူင်းပၵူဝ်း ဢူးၵျေႃႇမိၼ်းၸၢၼ်ႇ လႄႈ ၽွင်းလူင် ၽၢႆႇလိူမ်ႈလႆႇမူတ်းသႂ် တူင်ႇဝူင်းၵူၼ်း တိူင်းပၵူဝ်း ဢူးမွင်ႇမွင်ႇလုၼ်ႇ ၼႆယူႇယဝ်ႉ။
ဝၢႆးပႃႇတီႇၼူၵ်ႉယုင်း ၶိုၼ်ႈပဵၼ်လူင်ပွင်ၸိုင်ႈမႃးၼႆႉ တီႈဢၼ် ၸွမ်ၽွင်းလူင် လႄႈ ၽွင်းလူင် ၼႂ်းၸုမ်းလူင်ပွင်ၸိုင်ႈ ၵဵဝ်ႇပိုၼ်ႉတီႈ ထွၼ်တူဝ်ဢွၵ်ႇၼမ်လၢႆၸိူင်ႉၼင်ႇၼႆၼႆႉ ပွၵ်ႈၼႆႉ ပဵၼ်ပွၵ်ႈဢွၼ်တၢင်းသုတ်း ယူႇယဝ်ႉ။
လႆႈႁူႉဝႃႈ တီႈၸွမ်ၽွင်းလူင် လႄႈ ၽွင်းလူင်ၶဝ် ယွၼ်းထွၼ်တူဝ်ဢွၵ်ႇ ၸၼ်ႉထၢၼ်ႈပုၼ်ႈၽွၼ်း ၸိူင်ႉၼႆၼႆႉ ယွၼ်ႉဝႃႈ လွင်ႈႁဵတ်းလၢႆးသၢင်ႈ ၼမ်ႉၵတ်ႉတၢင်းၶႅၼ်ႇ ၸုမ်းလူင်ပွင်ၸိုင်ႈ NLD ဢမ်ႇတဵမ်ထူၼ်ႈသေ ႁဵတ်းႁႂ်ႈ ပေႃႈမႄႈၵူၼ်းမိူင်း ဢမ်ႇႁၢၼ်ႉၸႂ်ပဵင်းပေႃး ၼႆယူႇယဝ်ႉ။
ၼွၵ်ႈသေၼၼ်ႉ ၼႂ်းဝၼ်းထီႉ-10 ၼင်ႇၵဝ်ႇ ၸုမ်းတူင်ႇဝူင်းၵူၼ်းဢၼ်ပဵၼ် ၽူႈၶဝ်ႈၶွမ်ႇမတီႇ ၽၢႆႇလဵပ်ႈႁဵၼ်းထတ်းထွင် လိၵ်ႈတိူင်ႇ လိၵ်ႈယိုၼ်ႈၸူး လူၺ်ႈဢမ်ႇႁူႉၵေႃႉ ၼႂ်းသၽႃးၸႄႈမိူင်းယၢင်းလႅင် 4-ၵေႃႉ ပဵၼ်ဢၼ်ဢမ်ႇႁၢၼ်ႉၸႂ်ပဵင်းပေႃးၼိူဝ် လွင်ႈႁဵတ်းလၢႆးသၢင်ႈ သၽႃးၸႄႈမိူင်းယၢင်းလႅင် ၵဵဝ်ႇလူၺ်ႈ ၵၢၼ်တၢႆ ၵူၼ်းသိုၵ်း KNPP လႄႈ လွင်ႈၵၢၼ်တီႉၺွပ်း ဢဝ်တၢင်းၽိတ်းဝႆႉတီႈ ၵူၼ်းၼုမ်ႇယၢင်းလႅင်သေ လႆႈမီးလွင်ႈယွၼ်းထွၼ်တူဝ်ဢွၵ်ႇ ၼႂ်းၶွမ်ႇမတီႇၵႂႃႇ မိူၼ်ၵၼ်ယူႇယဝ်ႉ။
တႆးလွတ်ႈလႅဝ်း


text:
ၸုမ်းတူင်ႉၼိုင်လွင်ႈပၢႆးယူႇလီ ၼႂ်းမိူင်းတႆးလၢႆၸုမ်း ႁူမ်ႈၵၼ်ပိုတ်ႇႁွင်ႈပၼ်ယႃႈယႃ Clinic ၼႂ်းၸိုင်ႈ တႆးပွတ်းၸၢၼ်း ပိူဝ်ႈတူၺ်းလွမ်လႄႈပၼ်တၢင်းႁူႉၵူၼ်း ဝၢၼ်ႈ။
ဝၼ်းတီႈ 27 /11/2017 ၸုမ်းတူင်ႉၼိုင်လွင်ႈပၢႆးယူႇလီ ၼႂ်းမိူင်းတႆးလၢႆၸုမ်း မိူၼ်ၼင်ႇ ၵဝ်ႉငဝ်ႈ ပူၵ်းပွင်ၸိုင်ႈတႆး SSDF ၊ IRC ၊ RELIEF International ၸိူဝ်းၼႆႉ ဢိၵ်ႇၵူၼ်းဝၢၼ်ႈ ႁူမ်ႈၵၼ် ပိုတ်ႇႁွင်ႈပၼ်ယႃႈယႃ Clinic တီႈဝၢၼ်ႈၵၢင်းဢုၼ် ဝဵင်းလၢႆးၶႃႈ။ မီးၾၢႆႇၽွင်းငမ်း၊ ၾၢႆႇႁူင်းယႃ ဢိၵ်ႇၵူၼ်းဝၢၼ်ႈၸိူဝ်းၼႆႉၶဝ်ႈႁူမ်ႈ 200 ပၢႆ။
ၼၢင်းသႅင်မူၼ်း ၽူႈပိုၼ်ၽႄႈပၢႆးယူႇလီ ၸုမ်းၵဝ်ႉငဝ်ႈပူၵ်းပွင်ၸိုင်ႈတႆး SSDF လၢတ်ႈဝႃႈ – “ မိူဝ်ႈလဵဝ်ပိုတ်ႇဝႆႉႁွင်ႈယႃႈယႃယဝ်ႉ ပေႃးယူႇဢမ်ႇလီၵိၼ်ဢမ်ႇဝၢၼ်ႁႂ်ႈပီႈၼွင်ႉႁဝ်းဢွၼ်ၵၼ်မႃး ၵူတ်ႇထတ်းယူတ်းယႃသေၵမ်း ၊ ပၢႆးယူႇလီၼႆႉလမ်ႇလွင်ႈၼႃႇ ယႃႇဝႆႉမဝ်မၢင် ပဵၼ်တၢၼ်ႇတၢၼ်ႇ လူဝ်ႇၶတ်းၸႂ်ၵႂႃႇႁႃယႃၵမ်းလဵဝ် ” ဝႃႈၼႆ။
ႁွင်ႈပၼ်ယႃႈယႃၼႆႉ ပိုတ်ႇဝၼ်းၸၼ် ထိုင် ဝၼ်းသုၵ်း ၶၢဝ်းယၢမ်းၵၢင်ၼႂ် 08:00 -17:00 မီးယႃႈယႃ ပိုၼ်ႉထၢၼ်ပၼ် (ဢမ်ႇမီးၵႃႈၸႂ်ႉၸၢႆႇသင်) ပေႃးမႄႈလႄႈ လုၵ်ႈပဵၼ်ႁႅင်းၸိုင် တေၵပ်းသၢၼ်သူင်ႇ ၸူးႁူင်းယႃလူင် ယင်းၸွႆႈပၼ်ၵႃႈၸႂ်ႉၸၢႆႇထႅင်ႈလူးၵွၼ်ႇ၊ လိူဝ်ၼၼ်ႉမီးၸုမ်းမေႃယႃလူင်းပိုၼ်ႉတီႈ ပၼ်တၢင်းႁူႉၵူၼ်းဝၢၼ်ႈ လွင်ႈသမ်းယႃႈႁႄႉၵင်ႈတၢင်းပဵၼ်၊ လွင်ႈဝၢင်းၽႅၼ်ၼႃႈႁိူၼ်း၊ လွင်ႈတၢင်း ပဵၼ်ၵူႈလွင်ႈ ၸိူဝ်းၼႆႉ။
ႁွင်ႈပၼ်ယႃႈယႃ ဢၼ်ပိုတ်ႇပဵၼ်တၢင်းၵၢၼ်မီး 3 တီႈမိူၼ်ၼင်ႇ မိူဝ်ႈဝၼ်းတီႈ 21/11/2017 ပိုတ်ႇ တီႈ ဝၢၼ်ႈၼိဝ်ႉၸႅၼ်ႇ ဢိူင်ႇႁူဝ်လွႆ ဝဵင်းမွၵ်ႇမႆႇ ၊ ဝၼ်းတီႈ 25/11/2017 ပိုတ်ႇတီႈဝၢၼ်ႈလွႆသၢႆး ဢိူင်ႇဝၢၼ်ႈၸိင်း ဝဵင်းလၢႆးၶႃႈ လိူဝ်ၼၼ်ႉယင်းမီးထႅင်ႈလၢႆလၢႆတီႈ ၼႂ်းမိူင်းတႆး ဢၼ်ဢမ်ႇပႆႇၸတ်း ပွႆးပိုတ်ႇပဵၼ်တၢင်းၵၢၼ်။
ၶေႃႈမုၼ်း / ၶၢဝ်ႇပၢင်လူင်
Photo: SSDF


text:
“We’re Hiring”
Download PDF file here : Distributor Download PDF file here : Layout designer Download PDF file...
ထၢမ်တွပ်ႇ
ၸဝ်ႈယွတ်ႈသိုၵ်း ၾၢၵ်ႇၵႂၢမ်းတွၼ်ႈထိုင်ၵူၼ်းမိူင်းတႆး ၽွင်းတိုဝ်ႉတၢင်းပီမႂ်ႇလုမ်ႈၾႃႉ 2018
ၵူၼ်းၼုမ်ႇတႆးႁဝ်းၵူႈတီႈတီႈ ႁႂ်ႈမေႃလဵပ်ႈႁဵၼ်း ႁႂ်ႈမီးတၢင်းႁူႉ၊ ပၢႆးဝူၼ်ႉတႆးႁႂ်ႈလႅၵ်ႈလၢႆႈၶိုတ်းတၼ်း ငဝ်းလၢႆး၊ ယႃႇၵဵဝ်ႇၶွင်ႈယႃႈမဝ်းၵမ်။ ၵဵဝ်ႇၵပ်းလွင်ႈၽွမ်ႉႁူမ်ႈ ၵဝ်ၶႃႈႁဝ်းယုမ်ႇယမ်ဝႃႈ ဝၼ်းမိူဝ်ႈၼႆႉ ဝၢၼ်ႈႁႆးလႄႈလွႆတႆးလႅင်းၼႆႉ ႁဝ်းၽွမ်ႉၵၼ်ယဝ်ႉ။ ၵဵဝ်ႇၵပ်းလွင်ႈၼႆႉ ၸွမ်သိုၵ်းလူင်ယွတ်ႈသိုၵ်း တွပ်ႇလၢတ်ႈတီႈ...
လိၵ်ႈတႅမ်ႈၸူး
ထိုင် ၸုမ်းၶၢဝ်ႇၽူႈတွႆႇႁွၵ်ႈ
သိုပ်ႇမွၵ်ႇပၼ် ႁႂ်ႈ RCSS/SSA ၵပ်းသၢၼ် KIA သေ ၸွႆႈထႅမ်ပၼ် တၢင်းယၢပ်ႇၵူၼ်း မိူင်းသေၵမ်းၶႃႈ။ မႂ်ႇသုင်ၶႃႈ ႁူဝ်လိူၼ် November 2017 ၼႆႉ တီႈဝၢၼ်ႈဢၼ်ပီႈၼွင်ႉတႆးယူႇသဝ်း...
ပွင်ႈၵႂၢမ်း
မိူင်းႁူမ်ႈတုမ် ဢဝ်ၸႂ်ၵူဝ်ႁႄသွင်ပိူင်သေ ၵေႃႇတင်ႈမႃး ပေႃးႁဵတ်းၸွမ်းလိၵ်ႈႁူမ်ႈမၢႆပၢင်လူင် ၸင်ႇဝၢၼ်ႈမိူင်းတေငမ်းယဵၼ်
ၵဵဝ်ႇၵပ်းလူၺ်ႈလွင်ႈဝၼ်းလွတ်ႈလႅဝ်းၵွၼ်းၶေႃ မိူင်းႁူမ်ႈတုမ်ႁဝ်း ဢၼ်တေထိုင်မႃးမိူဝ်ႈဝၼ်းတီႈ 4 လိူၼ်ၵျႅၼ်ႊၼိဝ်ႊရီႊၼႆႉ။ တႃႇဝၼ်းၵွၼ်းၶေႃလႄႈၸိုင်ႈမိူင်းႁူမ်ႈတုမ် တေယိုၼ်းယၢဝ်းၵႂႃႇၶၢဝ်းၼႃႈၼႆႉ ယူႇတီႈတၢင်းႁၼ်ႁဝ်းမီးၼင်ႇၼႆ။ မိူင်းႁူမ်ႈတုမ်ႁဝ်းၼႆႉ ဢဝ်ၸႂ်သွင်ပိူင်သေ တႄႇတင်ႈပူၵ်းပွင်မႃး။ 1.ၸႂ်ၵူဝ်သေတႄႇတင်ႈပူၵ်းပွင်မႃး။ 2.ၸႂ်လူမဝ်ထၢင်ႇလဵၵ်ႉၼိူဝ် ၸၢဝ်းၶိူဝ်းဢွၼ်ႇၸိူဝ်းၼႆႉသေ...


text:
ဝဵင်းတၢင်ႉယၢၼ်း ၸတ်းႁဵတ်းပၢင်ႁူပ်ႉထူပ်းၵေႃၵပ်းသၢၼ် ထမ်မမိတ်တ ပွၵ်ႈၵမ်း 3
ပၢင်ႁူပ်ႉထူပ်းၵေႃၵပ်းသၢၼ် ထမ်မမိတ်တ ပွၵ်ႈၵမ်း 3 ဝဵင်းတၢင်ႉယၢၼ်း၊ ၸတ်းႁဵတ်းပႃး ပၢင်တၢၼ်ႈၶႆႈ ပိုၼ်ႉႁူႉပၢႆးႁၼ်။ ၸုမ်းထမ်မမိတ်ႉတ တူဝ်ႈမိူင်းတႆးၶဝ်ႈႁူမ်ႈ ပႃးၸဵမ်သင်ၶၸဝ်ႈၸိုဝ်ႈယႂ်ႇၼႂ်းတႆး ၶဝ်ႈႁူမ်ႈမဵတ်ႉတႃႇထမ်း၊ ၽူႈလူင်ႉလႅၼ်ႇပၢႆးပိုၼ်း ၶဝ်ႈႁူမ်ႈပၼ်ပိုၼ်ႉႁူႉ။ ဝၼ်းတီႈ...
လုၵ်ႈႁဵၼ်းၽိတ်းမေႃးၵၼ် ပေႃႈမႄႈၼႂ်းတပ်ႉသိုၵ်း မိူင်းပၼ်ႇ ၶွၼ်ႈႁႅင်းပေႃႉႁႅမ် တွပ်ႇတႅၼ်းၶိုၼ်း ၵူၼ်းမိူင်း ၵေႃႉၼိုင်ႈ မၢတ်ႇၸဵပ်းႁၢဝ်ႈႁႅင်း
လုၵ်ႈဢွၼ်ႇ ၽိတ်းမေႃးၵၼ် တီႈႁူင်းႁဵၼ်းသေ ၵေႃႉပဵၼ်လုၵ်ႈဢွၼ်ႇၼႂ်းတပ်ႉ ၸၵၶ 17 မိူင်းပၼ်ႇ ပွၵ်ႈမိူဝ်းတိူင်ႇ လၢတ်ႈ ပေႃႈမႄႈမၼ်းၸၢႆးတီႈၼႂ်းတပ်ႉလႄႈ ၵူၼ်းမွၵ်ႈ 30 ၸူဝ်းႁွင်ႉၵၼ်မႃးပေႃႉႁႅမ် ၵေႃႉပဵၼ်ပီႈဢၢႆႈလုၵ်ႈဢွၼ်ႇ...
လူင်ပွင်ၸိုင်ႈလၢဝ်းတေ ၶၢႆၾႆးၾႃႉပၼ်လူင်ပွင်ၸိုင်ႈမၢၼ်ႈ
လူင်ပွင်ၸိုင်ႈမၢၼ်ႈလႄႈ လၢဝ်း ဢုပ်ႇဢူဝ်းလွင်ႈ တေသိုဝ်ႉၶၢႆၾႆးၾႃႉတေႃႇၵၼ်၊ ၾၢႆႇလူင်ပွင် ၸိုင်ႈမၢၼ်ႈတူၵ်းလူင်းတေႁပ်ႉသိုဝ်ႉ ဝႃႈၼႆ။ ဝၼ်းတီႈ 16/01/2018 ၼႆႉႁွင်ႈၵၢၼ်ၶၢဝ်ႇ Xinhua ပိုၼ်ၽၢဝ်ႇဝႃႈ လူင်ပွင်ၸိုင်ႈလၢဝ်း လႄႈလူင် ပွင်ၸိုင်ႈမၢၼ်ႈ...
ၸုမ်းၾိင်ႈငႄႈ(မၢၼ်ႈ) ဢၼ်ၶိုၼ်ႈၸုၵ်းၵႃႈၼိူဝ်ၵွင်တႆး ယွမ်းၼွမ်းတၢင်းၽိတ်း တီႈၵေႃလိၵ်ႈလၢႆးတႆး ဝဵင်းလိူဝ်ႇ
ယူႇတီႈၵေႃလိၵ်ႈလၢႆးလႄႈၾိင်ႈငႄႈတႆး ဝဵင်းလိူဝ်ႇ လႆႈဢွၵ်ႇၶေႃႈပိုၼ်ၽၢဝ်ႇ လွင်ႈၸုမ်းမၢၼ်ႈ 2 ၸုမ်း ဢၼ်ႁႆႇၵွင် မွင်းတႆး ၶိုၼ်ႈၸုၵ်းၼိူဝ်ၵွင်တႆးသေ ၵႃႈၼႄ ၵူၼ်းၵႂႃႇဝႆႈၽြႃးၵျၢႆႉထီးယူဝ်း ၾၢႆႇၼႃႈၵူၼ်းတင်းၼမ်လႄႈ ယွၼ်ႉ ဢမ်ႇၸႂ်ႈပိူင်တၢင်းၵႃႈတႆး...
မၢၵ်ႇတႅၵ်ႇ ၼႂ်းၸႄႈဝဵင်းၼွင်ၶဵဝ် ၵူၼ်းမိူင်းမႆႈၸႂ်လွင်ႈႁူမ်ႇလူမ်ႈ
မၢၵ်ႇတႅၵ်ႇ ၼႂ်းဝၢၼ်ႈၽုၺ်း(ပၢၼ်ႉၽုၺ်း) ၸႄႈဝဵင်းၼွင်ၶဵဝ် လုၵ်ႈၼိုင်ႈ လွင်ႈတုမ်ႉတိူဝ်ႉမၢတ်ႇၸဵပ်း လူႉတၢႆဢမ်ႇမီး ဝႃႈၼႆ။ ဝၼ်းတီႈ 15/01/2018 ယၢမ်းၵၢင်ၶမ်ႈ 8 မူင်း မၢၵ်ႇလုၵ်ႈၼိုင်ႈ တႅၵ်ႇၼႂ်းဝၢၼ်ႈၽုၺ်း (ပၢၼ်ႉၽုၺ်း)...
ၵူၼ်းမိူင်းၵဵင်းတွင်းႁူမ်ႈၵၼ်ၸတ်းႁဵတ်းပွႆးဝၼ်းၵိူတ်ႇၶုၼ်သၢမ်လေႃး
ၵူၼ်းမိူင်းၵဵင်းတွင်း ႁူမ်ႈၵၼ် ၸတ်းပၢင်ၶုၵ်းထူပ်း ဝၼ်းၵိူတ်ႇပိုၼ်းၸိူင်းႁၵ်ႉ ၶုၼ်သၢမ်လေႃး ၼၢင်းဢူဝ်ႈပဵမ်ႇ ၶွပ်ႈတဵမ် 1003 ပီ တီႈဝၢၼ်ႈပႃႇသႃ ဝဵင်းၵဵင်းတွင်း ၸႄႈဝဵင်းမိူင်းၼၢႆး ၸိုင်ႈတႆးပွတ်းၸၢၼ်း ။ ဝၼ်းတီႈ...
ၵူၼ်းမိူင်းသပ်းလႅင်းဢုပ်ႇၶႆႈၼႄ ၽူႈတႅၼ်းၸိူဝ်ႉၸၢတ်ႈ လွင်ႈယၢပ်ႇၽိုတ်ႇၺႃးသိုၵ်းပျီႇတူႉၸိတ်ႉၵဵပ်းၶွၼ်ႇ
ၽူႈတႅၼ်းသၽႃးၸိူဝ်ႉၸၢတ်ႈ ၸႄႈတွၼ်ႈလႃႈသဵဝ်ႈ တင်း ၽူႈပွင်ၵၢၼ်ပႃႇတီႇႁူဝ်သိူဝ် ႁူပ်ႉထူပ်းၵူၼ်းမိူင်း ထွမ်ႇငိၼ်း လွင်ႈယၢပ်ႇၽိုတ်ႇၵူၼ်းမိူင်း လႄႈ သပ်းလႅင်းလွင်ႈတူင်ႉၼိုင်ၼႂ်းသၽႃး ၸိူဝ်းၼႆႉ ဝႃႈၼႆ။ ဝၼ်းတီႈ 13/01/2018 ယၢမ်းၵၢင်ဝၼ်း 12...
ၸုမ်းတူင်ႉၼိုင်ပၢႆးပၺ်ၺႃလႄႈ တူင်ႇဝူင်းၵူၼ်းၼွၵ်ႈမိူင်းၼႂ်းမိူင်းၸတ်းဝၼ်းလုၵ်ႈဢွၼ်ႇ
ၸုမ်းတူင်ႉၼိုင်ပၢႆးပၺ်ၺႃလႄႈတူင်ႇဝူင်းၵူၼ်းၼႂ်းမိူင်းထႆးလႄႈမိူင်းတႆးၸတ်းႁဵတ်းပၢင်ပွႆးဝၼ်းလုၵ်ႈဢွၼ်ႇ ပိူဝ်ႈယုၵ်ႉယွင်ႈလုၵ်ႈဢွၼ်ႇႁႂ်ႈပဵၼ်ၼေႃႇတႅၼ်းၶိူဝ်းမိူဝ်းၼႃႈ။ ဝၼ်းတီႈ 13/01/2018 ၵဝ်ႉငဝ်ႈပူၵ်းပွင်သုၼ်ႇလႆႈၵူၼ်း HRDF ၊ ၸုမ်းႁူမ်ႈတုမ်ႁႅင်းၵၢၼ်ယၢၼ် မိူင်း ဢိၵ်ႇၸုမ်းတူင်ႉၼိုင်လွင်ႈႁႅင်းၵၢၼ်ၸိုင်ႈထႆးပွတ်းၼိူဝ်လႄႈ ပီႈၼွင်ႉႁႅင်းၵၢၼ်ႁူမ်ႈၵၼ်ၸတ်း ႁဵတ်းပၢင်မူၼ်ႈသိူဝ်း ဝၼ်းလုၵ်ႈဢွၼ်ႇမိူင်းထႆး တီႈလုမ်းၸုမ်းႁူမ်ႈတုမ်ႁႅင်းၵၢၼ် MWF...
ၸုမ်းၶႅၵ်ႇလီပၢင်ၸႃႉၼမ်ႉၶူင်း ၸွႆႈထႅမ်ၶဝ်ႈၼမ်ႉတၢင်းၵိၼ် ၵူၼ်းၺႃးၽေးသိုၵ်း
ဝၼ်းတီႈ 12/01/2018 လုင်းၸၢႆးလူင် (ႁွင်ႉ) ၸၢႆးပၢၼ်းဢွင်ႇလႄႈၸုမ်းၸိူဝ်း ၵႂႃႇၸွႆႈထႅမ်ၵူၼ်းၺႃး ၽေးသိုၵ်း၊ ႁူမ်ႈၵၼ်တင်းၸုမ်းၼမ်ႉၶူင်းၵျွၵ်ႉမႄးသေ - သိုပ်ႇၵႂႃႇၸွႆႈပႃးတီႈမိူင်းငေႃႉ၊ တီႈၵျွၵ်ႉမႄး ၵူၼ်းၺႃးၽေးသိုၵ်းမီးႁဵင်ပၢႆ၊တီႈမိူင်းငေႃႉမီးႁိမ်း 500 ၵေႃႉ။ ၸုမ်းၶႅၵ်ႇလီပၢင်ၸႃႉ...
ၵူၼ်းၼုမ်ႇလၢႆးၶႃႈ ၸတ်းပၢင်ယုၵ်ႉမုၼ်းၵၢၼ်ၸုမ်း ပွၵ်ႈၵမ်းႁႅၵ်ႈ
ၸုမ်းၵူၼ်းၼုမ်ႇဝဵင်းလၢႆးၶႃႈ ၸတ်းႁဵတ်းပၢင်ယုၵ်ႉမုၼ်း လွင်ႈၵၢၼ်မူႇၸုမ်း ပိူဝ်ႈႁႂ်ႈမီး ၽူႈၵတ်ႉၶႅၼ်ႇၾၢႆႇၸတ်းပွင်ၵၢၼ်ၸုမ်း။ ဝၼ်းတီႈ 12-14/01/2018 ၶၢဝ်းတၢင်း3 ဝၼ်း ၸုမ်းၵူၼ်းၼုမ်ႇဝဵင်းလၢႆးၶႃႈ ၸတ်းႁဵတ်းပၢင်ၾိုၵ်း ၽွၼ်ႉ လွင်ႈယုၵ်ႉမုၼ်းၵၢၼ်ၸုမ်း တီႈဝတ်ႉ(ၵျွင်း)ႁူဝ်လွႆ ဝၢၼ်ႈၼွင်ပၢင်ႇ...


text:
ဢၼ်ၵိုတ်းသိုၵ်းၼႆႉ ႁဝ်းၵျိူၵ်ႈမၢၼ်ႈဢမ်ႇၸႂ်ႈ၊ ၵွပ်ႈပိူဝ်ႈမၼ်းဢမ်ႇမႅၼ်ႈၵၼ်လႄႈ ႁဝ်းၸင်ႇမႃးဢုပ်ႇၵၼ် တႃႇသၢင်ႈလွင်ႈငမ်းယဵၼ်၊ လွင်ႈငမ်းယဵၼ်ၼႆႉ ၵူၼ်းမိူင်းၶႅၼ်းၶႂ်ႈလႆႈ။ လွင်ႈၼႆႉ ၸုမ်းၶၢဝ်ႇၽူႈတွႆႇႁွၵ်ႈ လႆႈႁူပ်ႉထူပ်းတွင်ႈထၢမ် ၸွမ်သိုၵ်းလူင်ယွတ်ႈသိုၵ်း ႁူဝ်ပဝ်ႈလူင် RCSS ဝႆႉၼင်ႇၼႆ။
ထၢမ်-သိုၵ်းမၢၼ်ႈဢၼ်မႃးႁၢမ်ႈတီႈပၢင်လူင်ၼႆႉ ၶဝ်ၸႂ်ႉပူတ်းပၢႆႉလူင်း၊ ယွၼ်ႉပိူဝ်ႈပၢႆႉၼႆႉ မၼ်းပဵၼ်ၸိုဝ်ႈ CSSU ဝႆႉၼႆၵေႃႈဝႃႈ။ ၶဝ်ဝႃႈပႃးထႅင်ႈဝႃႈ ဢဝ်ၸိုဝ်ႈ RCSS သေႁဵတ်းၵေႃႈဢမ်ႇလႆႈ။ ဢၼ်ႁဵတ်းၸိူင်ႉၼႆၼႆႉ တင်ႈၸႂ်ၶႂ်ႈႁဵတ်းတေႃႇၸုမ်းလူင်းလၢႆးမိုဝ်း တင်း 8 ၸုမ်းၶႃႈႁႃႉ၊ ဢမ်ႇၼၼ်ၵေႃႈ တင်ႈၸႂ်ၶႂ်ႈႁဵတ်းတေႃႇ ၸိူဝ်ႉၶိူဝ်းတႆး ၵူၺ်းၶႃႈႁႃႉ၊ လွင်ႈၼႆႉပဵၼ်ၸိူင်ႉႁိုဝ်ၽွင်ႈၶႃႈ?။
တွပ်ႇ-ဢၼ်ၶဝ်ႁဵတ်းၸိူင်ႉၼႆၼႆႉ ၾၢင်ႁၢင်ႈတႃႇတပ်ႉၶဝ်ဢမ်ႇလီ။ တီႈတႄႉမၼ်း ဢၼ်မီးသုၼ်ႇႁဵတ်း ND ၼႆႉ မၼ်းပဵၼ် RCSS ၊ ဢွၼ်တၢင်းၵေႃႈၶဝ်လၢတ်ႈဝႃႈ ပေႃး RCSS တႄႉ ႁဵတ်းမိူဝ်ႈလႂ်ၵေႃႈလႆႈ၊ ႁဵတ်းတီႈလႂ်ၵေႃႈလႆႈ ဢၼ်ၼႆႉပဵၼ်ၵႂၢမ်းၶဝ်လၢတ်ႈ။ ၵမ်းလိုၼ်းသမ်ႉဝႃႈ ႁႂ်ႈဢဝ်ၸိုဝ်ႈပႃႇတီႇ၊ ႁႂ်ႈပႃး CBO ၸိူဝ်းၼႆႉသေႁဵတ်း၊ ယႃႇပေဢဝ်ၸိုဝ်ႈ RCSS ။ ပေႃးၸိူင်ႉၼႆ ၶဝ်ဢမ်ႇလဵပ်ႈႁဵၼ်း NCA ယူဝ်ႉ၊ ၶေႃႈၵႂၢမ်းၸိူဝ်းၼႆႉမၼ်းၶတ်းတင်း NCA ယဝ်ႉ။ ဢၼ်မီးသုၼ်ႇလႆႈႁဵတ်းပဵၼ် RCSS ၊ RCSS ပဵၼ်ၵူၼ်းလူင်းလၢႆးမိုဝ်း NCA ။
ၵွပ်ႈပိူဝ်ႈဝႃႈ RCSS ၼႆႉႁဵတ်းပုၼ်ႈတႃႇၸိုင်ႈမိူင်းတင်းသဵင်ႈ၊ ၵွပ်ႈပိူဝ်ႈႁဵတ်းပုၼ်ႈတႃႇၸိုင်ႈမိူင်းတင်းသဵင်ႈလႄႈ CSSU ၵေႃႈပႃး၊ သွင်တပ်ႉသိုၵ်း တပ်ႉသိုၵ်းဝၢၼ်ႈႁႆး တပ်ႉသိုၵ်းလွႆတႆးလႅင်းၵေႃႈပႃးတီႈၼႆႈ CSSU ။ သွင်ပႃႇတီႇဢမ်ႇၽွမ်ႉၵၼ်ၵေႃႈ မႃးၽွမ်ႉၵၼ်တီႈ CSSU ၊ CBO ၵေႃႈမႃးယူႇတီႈၼႆႈ၊ ၸုမ်းၵူၼ်းၼုမ်ႇၵေႃႈ မႃးယူႇတီႈၼႆႈ၊ မိူၼ်ၼင်ႇမုၵ်ႉၸုမ်းၸၢဝ်းၶိူဝ်းတႆး၊ မုၵ်ႉၸုမ်း TYO, TYN ၸိူဝ်းၼႆႉပႃးဝႆႉတီႈၼႆႈ၊ ဢၼ်ၼႆႉမၼ်းပဵၼ်သၽႃႇဝ။
ပေႃးဝႃႈတႄႉမၼ်း ငဝ်းလၢႆးဢၼ်တဵင်းၸဵင်ႇႁဵတ်းဝႆႉၼၼ်ႉ လီတႄႉတႄႉ။ မၼ်းပိုတ်ႇဝႆႉတၢင်းတႃႇတေ ၵေႃႇသၢင်ႈလွင်ႈငမ်းယဵၼ်၊ ၵူၺ်းၵႃႈ ၵူၼ်းဢၼ်မႃးသိုပ်ႇတေႃႇမၼ်းၼႆႉ မိူၼ်ၼင်ႇလွင်ႈငမ်းယဵၼ်ၼႆႉ ထွႆလင်ၵႂႃႇပႅတ်ႈ၊ လူင်ပွင်ၸိုင်ႈ NLD မႃးႁဵတ်းမိူဝ်ႈလဵဝ်ၼႆႉ မိူၼ်မၼ်းထွႆလင်ၵႂႃႇ၊ ဢွၼ်တၢင်းတႄႉ ဢၢင်ႈၶိုၼ်ႈၼႃႈၵႂႃႇလီယဝ်ႉ သမ်ႉၶိုၼ်းထွႆလင်။ ၸင်ႇဝႃႈ ၵႃႈၸူဝ်ႈပႆႇလႆႈလွင်ႈငမ်းယဵၼ် ပႆႇၵႄႈၶႆလႆႈလွင်ႈငမ်းယဵၼ်ၼႆႉ မိူင်းႁူမ်ႈတုမ်မိူင်းမၢၼ်ႈၼႆႉ မၼ်းဢမ်ႇၵတ်းယဵၼ်။ ပၼ်ႁႃပၢႆးမၢၵ်ႈမီးတူၵ်းၼႆႉၵေႃႈ ပေႃးဢမ်ႇၵႄႈလႆႈပၼ်ႁႃလွင်ႈငမ်းယဵၼ် မၼ်းဢမ်ႇၵႄႈလႆႈပၼ်ႁႃပၢႆးမၢၵ်ႈမီး။ ပေႃးလွင်ႈငမ်းယဵၼ်ဢမ်ႇဢွင်ႇပေႃးၼႆၵေႃႈ ပၼ်ႁႃရၶႅင်ႇဢၼ်ၵိူတ်ႇၶိုၼ်ႈယူႇၼႆႉၵေႃႈ မၼ်းဢမ်ႇၵႄႈလႆႈ။
ၵွပ်ႈၼႆ လွင်ႈငမ်းယဵၼ်ၼႆႉႁဝ်းယုမ်ႇယမ်ဝႃႈ တပ်ႉမတေႃႇၵေႃႈၶႂ်ႈလႆႈ၊ လူင်ပွင်ၸိုင်ႈၵေႃႈၶႂ်ႈလႆႈ၊ ၸုမ်း EAOs ၵူႈၸုမ်းၵေႃႈၶႂ်ႈလႆႈ၊ ၵူၼ်းမိူင်းၶႅၼ်းၶႂ်ႈလႆႈ၊ ၸိုဝ်ႈမၼ်းလီ။ ၵူၺ်းၵႃႈ လွင်ႈငမ်းယဵၼ်ၼႆႉ ဢၼ်ၶႂ်ႈလႆႈမၼ်းဝၼ်းမိူဝ်ႈၼႆႉ မၼ်းဢမ်ႇမိူၼ်ၵၼ်၊ တပ်ႉမတေႃႇၶႂ်ႈလႆႈပဵၼ်ယၢင်ႇၼိုင်ႈ၊ လူင်ပွင်ၸိုင်ႈၶႂ်ႈလႆႈ ၶႂ်ႈမူၼ်ႉမႄးမၢႆမီႈပဵၼ်ထႅင်ႈယၢင်ႇၼိုင်ႈ၊ EAOs ႁဝ်းၶႂ်ႈလႆႈပဵၼ်ထႅင်ႈယၢင်ႇၼိုင်ႈ။ လွင်ႈငမ်းယဵၼ်ၼႆႉၸိုဝ်ႈသဵင်မၼ်း ႁၼ်လီမိူၼ်ၵၼ် ၵူၺ်းၵႃႈဢၼ်ၶႂ်ႈလႆႈမၼ်းဢမ်ႇမိူၼ်ၵၼ်ၼႆႉ မၼ်းလူဝ်ႇမႃးဢုပ်ႇၵၼ်။ ဢၼ်ႁဝ်းဢုပ်ႇၵၼ်ဝၼ်းမိူဝ်ႈၼႆႉ ပုၼ်ႈတႃႇလွင်ႈငမ်းယဵၼ်၊ ဢၼ်ၵိုတ်းသိုၵ်းၼႆႉ ႁဝ်းၵျိူၵ်ႈမၢၼ်ႈမၼ်းဢမ်ႇၸႂ်ႈ၊ ႁဝ်းလူဝ်ႇႁႂ်ႈမၼ်းမိူၼ်ၵၼ်လႄႈ ႁဝ်းၸင်ႇမႃးဢုပ်ႇၵၼ်၊ ၵွပ်ႈပိူဝ်ႈမၼ်းဢမ်ႇမႅၼ်ႈၵၼ်လႄႈ ႁဝ်းၸင်ႇမႃးဢုပ်ႇၵၼ်။
ပေႃးၶဝ်ၵႂႃႇလွၵ်ႇငိုတ်ႈၸိူင်ႉၼႆ မိူၼ်ၼင်ႇဢၼ်ပူတ်းပၢႆႉ၊ ဢဝ်သိုၵ်းၵႂႃႇလွမ်ႉၸိူင်ႉၼႆ မၼ်းၼႄဝႃႈ ၵဝ်တိုၵ်ႉမီးဢႃႇၼႃႇယူႇဢိူဝ်ႈၼႆႉ။ ဢႃႇၼႃႇတင်းၼႃႈတီႈၼႆႉ ဢမ်ႇမိူၼ်ၵၼ်။ ဝၼ်းမိူဝ်ႈၼႆႉ ပေႃးဢဝ်တၢင်းၵၢၼ်ဝႃႈ လူင်ပွင်ၸိုင်ႈလုၵ်ႉမႃးတီႈၵူၼ်းမိူင်း၊ NLD ပေႉၵၢၼ်လိူၵ်ႈတင်ႈ၊ ဢွင်ႇသၢၼ်းၸူႉၵျီႇၵေႃႈပဵၼ်ၵူၼ်းမိူင်း၊ ဢႃႇၼႃႇမၼ်းမီးတီႈလူင်ပွင်ၸိုင်ႈ၊ တပ်ႉသိုၵ်းၼႆႉ မၼ်းမီးၼႃႈတီႈ (ပုၼ်ႈၽွၼ်း)ၵူၺ်း။ လူင်ပွင်ၸိုင်ႈပၼ်ၼႃႈတီႈပုၼ်ႈၽွၼ်းဢီႈသင် ၶဝ်လူဝ်ႇႁဵတ်းဢၼ်ၼၼ်ႉၵူၺ်း။ မိူဝ်ႈလဵဝ်ၼႆႉ တပ်ႉသိုၵ်းမၼ်းၼႄဝႃႈ ၵဝ်မီးတင်းဢႃႇၼႃႇ ၵဝ်မီးတင်းၼႃႈတီႈပုၼ်ႈၽွၼ်းဢိူဝ်ႈ မၼ်းၼႄပႃးသွင်ဢၼ်။
ၵွပ်ႈပိူဝ်ႈၸိူင်ႉၼႆလႄႈ မိူဝ်ႈလဵဝ်ၼႆႉ ၵူၼ်းမိူင်းၵႂင်ဝႆႉၼႂ်းၵႄႈမၼ်း။ ၵူၺ်းၵႃႈ ၶႃႈႁဝ်းၶႂ်ႈၾၢၵ်ႇပၼ်ၵူၼ်းမိူင်းဝႃႈ ဝၼ်းမိူဝ်ႈၼႆႉ ယႃႇပေၵႂင်ယဝ်ႉ၊ ၵူၼ်းမိူင်းလူဝ်ႇလႆႈလဵပ်ႈႁဵၼ်းၼမ်ၼမ်၊ ၵူၼ်းၼုမ်ႇသႅၼ်းမႂ်ႇႁဝ်း ၶႅၼ်းလူဝ်ႇလဵပ်ႈႁဵၼ်းၼမ်ၼမ်၊ သမ်ႉလူဝ်ႇၼႄတၢင်းႁတ်းႁၢၼ်ႁဝ်း။
(ၶႅၼ်းတေႃႈပႂ်ႉသိုပ်ႇဢၢၼ်ႇတွၼ်ႈ ၵူၼ်းမိူင်းဝႃႈ ႁဝ်းၼႆႉပဵၼ်မၢၵ်ႇမူႉတူၵ်းၵႄႈႁိပ်ႇ။ ၸဝ်ႈယွတ်ႈသိုၵ်းဝႃႈ ၵူၼ်းႁဵတ်းၵၢၼ်ၸိူဝ်ႉၸၢတ်ႈ လူဝ်ႇႁတ်းႁၢၼ်)။


text:
ၶေႃႈပိုၼ်ၽၢဝ်ႇလွင်ႈတူင်ႉၼိုင်တႃႇမႄႈၼမ်ႉလႄႈသၢၼ်ၶတ်းလွင်ႈၵေႃႇသၢင်ႈၽၢႆၼႂ်းဝၼ်းမႄႈၼမ်ႉၵူႈမိူင်းမိူင်း
ဝၼ်းထိ 14 လိူၼ်မျၢတ်ႉၶျ်ပီ 2015
တူင်ႉၼိုင်တႃႇမႄႈၼမ်ႉၼႂ်းမိူင်းတႆး
ၼႂ်းၽၢႆလူင် 43 ဢၼ်တေၵေႃႇသၢင်ႈၼႂ်းမိူင်းမၢၼ်ႈမွၵ်ႈၶိုင်ႈပၢႆၼၼ်ႉတေၵေႃႇသၢင်ႈၼိူဝ်မႄႈၼမ်ႉၼႂ်းမိူင်းတႆးပႃးၽၢႆလူင် 4 ဢၼ်၊တေၵေႃႇသၢင်ႈၼိူဝ်မႄႈၼမ်ႉၶူင်းလႄႈမႄႈၼမ်ႉဢၼ်လႆၸူးၼမ်ႉမႃႉ။ၸုမ်းတႆးမီးလွင်ႈမႆႈၸႂ်ယွၼ်ႉဝႃႈတီႈ တေၵေႃႇ သၢင်ႈၽၢႆၵမ်ႈပႃႈၼမ်ၼၼ်ႉပဵၼ်ပိုၼ်ႉတီႈလႆႈထူပ်းၺႃးလွင်ႈသုၵ်ႉယုင်ႈႁူမ်ႈပႃးၽၢႆလူင်ၵုၼ်လူင်ဢၼ်ၵေႃႇသၢင်ႈၼိူဝ် မႄႈၼမ်ႉၶူင်းဢၼ်မီးၼႂ်းၼႃႈလိၼ်ၵဝ်ႈၵၢင်ႉ(ၵူဝ်းၵၢင်ႉ)သေလႆႈပဵၼ်ပၢင်တိုၵ်းႁၢဝ်ႉႁႅင်းၸဵမ်မိူဝ်ႈႁူဝ်လိူၼ် February လႄႈ မီး ၵူၼ်းႁၢမ်းတီႈယူႇတၼ်းသဝ်းၼပ်ႉထိုင်ႁူဝ် 100,000 ၼၼ်ႉယဝ်ႉ။
ထိုင်တီႈဝႃႈမီးလွင်ႈႁၢမ်ႈဢမ်ႇႁႂ်ႈသိုပ်ႇၵေႃႇသၢင်ႈၽၢႆလူင်ၵုၼ်လူင်သေတႃႉၸုမ်းၵူၼ်းၼွၵ်ႈမိူင်းတိုၵ်ႉၶိုင်ႁႃလၢႆးတႃႇၵေႃႇ သၢင်ႈၽၢႆတႃႈသၢင်း၊မိူင်းတူၼ်ၼိူဝ်မႄႈၼမ်ႉၶူင်းၼႂ်းၸိုင်ႈတႆးပွတ်းဢွၵ်ႇ/ၸၢၼ်းဢၼ်တိုၵ်ႉပဵၼ်ပိုၼ်ႉတီႈၼႂ်းၵႄႈၵၢင် ၸုမ်းယိပ်းၵွင်ႈၵၢင်ႇၸၢဝ်းၶိူဝ်းတႆးလႄႈၸၢဝ်းၶိူဝ်းဝၵုမ်းၵမ်ၼၼ်ႉယဝ်ႉ။မိူဝ်ႈလိူၼ်မၢတ်ႉၶျ်ဝၼ်းထိ 10 ၼၼ်ႉၵူင်ႇပၼီႇ ၶႄႇ၊ထႆးလႄႈမၢၼ်ႈလႆႈၸတ်းႁဵတ်းပၢင်တိူင်ႇပၢင်ဢုပ်ႇဢူဝ်းတီႈတူၼ်ႈတီးပဵၼ်ပွၵ်ႈဢွၼ်တၢင်းသုတ်းၵဵဝ်ႇလူၺ်ႈလွင်ႈ ဝၢင်းၽႅၼ်တႃႇၵေႃႇသၢင်ႈၽၢႆ။
“ထိုင်တီႈဝႃႈမီးလွင်ႈသုၵ်ႉယုင်ႈတႃႇၵေႃႇသၢင်ႈၽၢႆၼိူဝ်မႄႈၼမ်ႉၶူင်းသေတႃႉၽၢႆႇပူၵ်းပွင်ၸၢဝ်းၶိူဝ်းၶႄႇလႄႈထႆးယင်းတိုၵ်ႉ ၶိုင် ႁႃတႃႇၵေႃႇသၢင်ႈၽၢႆတၢင်ႇဢၼ်ထႅင်ႈယူႇ” ၸၢႆးၶိူဝ်းသႅင်လၢတ်ႈ “ၶဝ်ဢမ်ႇႁူႉထိုင်လွင်ႈၽေးတႃႇတေၵေႃႇသၢင်ႈၽၢႆၼႂ်း ပိုၼ်ႉ တီႈပၢင်တိုၵ်းၼၼ်ႉႁိုဝ်?”
ၽၢႆလူင်မိူင်းတူၼ်/တႃႈသၢင်းၼၼ်ႉပဵၼ်ၶူင်းၵၢၼ်ထႆးThailand’s EGAT Internationalၶူင်းၵၢၼ်ၶႄႇ China’s Sinohydro, China Southern Power Grid (CSG)လႄႈ Three Gorges Corporationႁူမ်ႈၵၼ်ဝႆႉ။ၼႂ်းႁႅင်းၾႆးဢၼ်ဢွၵ်ႇ 7000 မီႇၵႃႇဝိူတ်ႉၼၼ်ႉတႃႇ 90% တေၶၢႆပၼ်မိူင်းထႆးလႄႈမိူင်းၶႄႇ။
ၵွပ်ႈပိူဝ်ႈၼၼ်လႄႈႁဝ်းၶႃႈတူင်ႇဝူင်းၵူၼ်းမိူင်းတႆးၶႂ်ႈတိုၵ်းသူၼ်းၸုမ်းပႃႇတီႇၵၢၼ်မိူင်းတင်းသဵင်ႈလႄႈၸုမ်းယိပ်းၵွင်ႈ ၵၢင်ႇတင်းသဵင်ႈၵမ်ႉထႅမ်ၸွမ်းၶေႃႈတုၵ်းယွၼ်းႁဝ်းၶႃႈသေၵိုတ်းယိုတ်းလွင်ႈၵေႃႇသၢင်ႈၽၢႆတင်းမူတ်းၼႂ်းၸိုင်ႈတႆးၼၼ်ႉၶႃႈဢေႃႈ။
သင်ၶႂ်ႈႁူႉႁူဝ်ယွႆႈထႅင်ႈၵပ်းသိုပ်ႇThis email address is being protected from spambots. You need JavaScript enabled to view it.ဢမ်ႇၼၼ်ၶဝ်ႈတူၺ်းဝႅပ်ႉသၢႆႉwww.shanhumanrights.org
လႄႈၵပ်းသိုပ်ႇတွင်ႈထၢမ်
ၵူဝ်ႇၼေႇမဵဝ်း (+95 (0) 9522 8275)
ၼၢင်းၶမ်းၼွင်ႉ (+95 (0) 9428 3678 49)
ၸၢႆးၶိူဝ်းသႅင် (+95 (0)94 282 06916)


text:
ၵဝ့်ငဝ်ႈသႆၢလႅင်းထမ်း လႆႈႁပ့် မႂ်ယိုၼ်ယွမ်းပၼ်ၶႂၢင့် (licence) ဢၼ်ထုၵ်ႇမႅၼ်ႈလၵ်းပူိင် မီႈ ပႃႈတႂ်ႈၸုိင်ႈမူိင်းထႆးပုၼ်ႈတႃႇေၵႃႈတင်ႈ ၵဝ့်ငဝ်ႈဢမ်ႇ ၼၼ် ၾႆၢႇထႆးႁွင့်ဝႃႈ "မုၼ်းလ ၼိထိ" မူိဝ်ႈဝၼ်းထိ 16 လူိၼ်ေဢႃးၵတ့်သ် 2008၊လႆႈႁပ့် မႂ်ႁပ့်ႁွင်း မၵ်းမႆၢလဝ်ႈတၢင်ႇ (certificate) မူိဝ်ႈဝၼ်းထိ 30 လူိၼ်သႅပ်ႇထႅမ်ၿူိဝ်ႇရ် 2008၊ ဢဵၼ်းဢၢၼ်း ပုၼ်ႈတႃႇပဵၼ် မုၵ့်ၸုမ်းႁဵတ်းၵၢၼ်ၵၢၼ်ၵုသူဝ်ႇလ် တႃႇႁၵ့်သႃသိမ်းပႅင်းသႃႇသၼႃႇပုတ့်တၸဝ်ႈ၊ ႁၵ့်သႃ သိမ်းပႅင်းၾိင်ႈႄငႈႄလႈလိၵ်ႈလႆၢးတႆး ႁူမ်ႈပႃးတင်းၵမ့်ၸွႆႈတိုၼ်းႁဵၼ်းပၺႃႇ တႃႇလုၵ်ႈ ဢွၼ်ႇႄလႈၵူၼ်းၼုမ်ႇ၊ ဢၼ်ၵဝ့်ငဝ်ႈေတလႆႈႁပ့်ငိုၼ်းၸႃႇၵမႃးၸူိဝ်းၼၼ့် ေတဢွၼ်ၵၼ် မႃးၶုိင်ပွင် ၸတ်းၵၢၼ် ပုၼ်ႈတႃႇၵမ့်ၸွႆႈၽူႈယၢၵ်ႈၽၢၼ်တူၵ်းၵိၼ်း ႄလႈၽူႈဢမ်ႇမီးတုိဝ့် တၢင်း တင်းၾႆၢႇၵၢၼ်ႁဵၼ်းပႆၢးပၺႃႇၾိင်ႈထုင်းႄလႈတူင်ႇဝူင်းၵူၼ်း ႄတႇၵႂႃႇၸူိဝ်းၼႆ့ယဝ့်။
ပုၼ်ႈၽွၼ်းၵဝ်ႉငဝ်ႈ
- ယုၵ့်ယွင်ႈ မႅတ်ႇပႅင်း ၾိင်ႈႄငႈ ၾိင်ႈထုင်းဢၼ်လီငၢမ်း ႄလႈမူၼ့်ႄမးႁႂ်ႈၶိုတ်းၵၢပ်ႈ ပၢၼ်ယဝ့်ပုိၼ်ႄၽႈထိုင်တူင်ႇဝူင်းၵူၼ်းႁုၼ်ႈမႂ်ႇ၊
- ယိပ်းယိုၼ်ႈတုိဝ့်တၢင်းပႆၢးပၺႃႇႄလႈသၢင်ႈထႅမ်တၢင်းၵတ့်ၶႅၼ်ႇပၼ်လုၵ်ႈဢွၼ်ႇႄလႈ ၵူၼ်းၼုမ်ႇ၊
- ၸွႆႈၵမ့်ထႅမ်ၼမ့်ၵတ့်တၢင်းၶႅၼ်ႇတူင်ႇဝူင်းၽူႈယၢၵ်ႈၽၢၼ်တူၵ်းၵိၼ်းႄလႈၽူႈဢမ်ႇ မီးတိုဝ့်တၢင်းႁႂ်ႈၶူိင်ႇၶမ့်ၶႅင်ႁႅင်း၊
ၸုမ်းေၵႃႇတင်ႈ(ေၵႃပွင်ၵၢၼ်)
- ၸွမ်သိုၵ်းလူင် ၽူၼ်းဝၼႃးၵမူၼ်း ႁူဝ်ပဝ်ႈလူင်
- လုင်းသူဝ်ၽိတ့် ၵၼ်ၼႃႉ ၵႅမ်ႁူဝ်ပဝ်ႈ
- ေပႃႈလုင်းသုၼၼ်ႇတႃႇ ၵၴင်းလႅင် ၽူႈပွင်ၵၢၼ်
- ဢႃးၸၢၼ်ၶၼိတ်း ဝၼႃးၵမူၼ်း ၽူႈပွင်ၵၢၼ်
- ၸႆၢးဝီးရသၵ်း ၸိင်ႇတ ၽူႈယိပ်းငိုၼ်း
- ၸႆၢးဢၵ်ႇၶရဝတ်း ၶျႃတ်းတီႇၽတ်းဝရၢင်းၵုၼ်း ၽူႈၼမ်းၼႂ်း


text:
မူႇၸုမ်းၼိုင်ႈဢၼ် တေၶိုၼ်ႈယႂ်ႇ ႁိုဝ် တေယူပ်ႈယွမ်း ဢၼ်ဝႃႈၼၼ်ႉ ပိူင်လူင်မၼ်း ဢိင်ၼိူဝ် တီႈဢွၼ်ႁူဝ်လႄႈ ၽူႈဢွၼ်ႁူဝ် တင်းမူတ်းယဝ်ႉၼႆ
ၵေႃႉဢၼ်သပ်းလႅင်းၼႄ လွင်ႈၽူႈဢွၼ်ႁူဝ် မေႃလူင် ၵျွၼ်ႇမႅၵ်ႉဝၢႆးလ် ႁၼ်ဝႆႉၼင်ႇၼႆ။ ဢၼ်လမ်ႇလွင်ႈ တွၼ်ႈတႃႇမူႇၸုမ်းၼၼ်ႉ ပိူင်လူင်မၼ်း ပဵၼ်ၽူႈဢွၼ်ႁူဝ်၊ ပေႃးမီးၽူႈဢွၼ်ႁူဝ်လီၵေႃႈ လုၵ်ႈၼွင်ႈလီ ဢၼ်တေၸွမ်းတၢင်းလင်ၼၼ်ႉ တေဢွၵ်ႇမီးမႃးတင်းၼမ်၊ မူႇၸုမ်းဢၼ်မီး ၽူႈဢွၼ်ႁူဝ်လီလႄႈ လုၵ်ႈၼွင်ႈၸွမ်းလင်လီၼၼ်ႉ ၸၢင်ႊၸဵဝ်းႁုၼ်ႈမုၼ်း ၶိုၼ်ႈယႂ်ႇၽႂ်းၽၢႆ ဢမ်ႇႁၢင်ႉယဝ်ႉ။
ၵူႊမူႇၵူႊၸုမ်းၼၼ်ႉ ၸၢင်ႊမီးၽူႈဢွၼ်ႁူဝ် လီ ဢၼ်ဢွၼ်ႁူဝ်မူႇၸုမ်းဝႆႉ၊ မၢင်ၸုမ်းသမ်ႉ ႁပ်ႉဝႃႈ ၸဝ်ႈၵဝ်ႇဢွၼ်ႁူဝ် မူႇၸုမ်းဝႆႉသေတႃႉ ဢမ်ႇၸႂ်ႈၽူႈဢွၼ်ႁူဝ်ၼႆၵေႃႈ တေလႆႈႁၼ်ယူႇ။ ၸၼ်ႉၼႃႈၵၢၼ်မၼ်း ယႂ်ႇၵႃႊႁိုဝ်ၵေႃႈလီ မီးလုၵ်ႈ ၼွင်ႈၵူၼ်းၸွမ်းလင်သေ ၸီႉသင်ႇၸႂ်ႉသွႆလႆႈၵေႃႈ ယႃႇ ပႆႇမၵ်းမၼ်ႈဝႃႈလႆႈ ပဵၼ်ၽူႈဢွၼ်ႁူဝ် (ဢွၼ် ႁူဝ်မူႇၸုမ်းသေ လၢတ်ႈလႆႈႁဵတ်းလႆႈ ၼႄၼမ်ႉ ၼႄတူဝ်လႆႈ မီးလမ်ႉၵတ်ႉတဵမ်ထူၼ်ႈယဝ်ႉ။ ဢဝ် မူႇၸုမ်းထိုင်တီႈယိူင်းဢၢၼ်း ၸွမ်းသဵၼ်ႈတၢင်း ၼႃႈၵၢၼ် မီးဝႆႉၼၼ်ႉၵွၼ်ႇ ၸင်ႇပဵၼ်လႆႈ ၽူႈ ဢွၼ်ႁူဝ်တေႉယဝ်ႉ)။
မီးဝႆႉ ႁႅင်းပွင် လႄႈ ၽုင်းငဝ်းၼၼ်ႉၵွၺ်း တႄႉ မၼ်းဢမ်ႇၵဵဝ်ႇၵပ်းလိူင်ႈဢွၼ်ႁူဝ်၊ တီႈတေႉ မၼ်းမီးဢူၽုင်းလႄႈ ၽုင်းငဝ်း ဢၼ်ႁူမ်ႇငမ်း လႆႈၼၼ်ႉယဝ်ႉ ၸင်ႇၵဵဝ်ႇၵပ်း လိူင်ႈဢွၼ်ႁူဝ်၊ ပေႃးဢမ်ႇမီးဝႆႉၼႆႉၸိုင် ဢမ်ႇပဵၼ်ၽူႈဢွၼ်ႁူဝ် ၸႅတ်ႈၸၢင်ႇလႆႈ၊ ၸၢင်ႊပဵၼ်ၵႂႃႇ ၽူႈယႂ်ႇတီႈႁွင်ႈ ၵၢၼ်သေဢၼ်ဢၼ်ၼၼ်ႉၵွၺ်းယဝ်ႉ။ ပေႃးလႆႈ မႃးၸၼ်ႉ လႄႈ ဢႃႇၼႃႇႁႅင်းပွင်ၼႆ ၽူႈလႂ်ၽႂ် သေဢမ်ႇဝႃႈ ပဵၼ်လႆႈၽူႈယႂ်ႇၵူၼ်းလူင်ယူႇ၊ တႃႇ တေပဵၼ်လႆႈမႃး ၽူႈဢွၼ်ႁူဝ်ၼၼ်ႉ မၼ်းၶၢမ်ႇ ပိုၼ်ႉဢိင်ၼိူဝ်ၼမ်ႉၵတ်ႉ လွင်ႈဢွၼ်ႁူဝ်လႄႈ ၼမ်ႉတူၼ်ႈၸႂ်သုင် မီးဝႆႉၼၼ်ႉယဝ်ႉ။
ပေႃးပဵၼ် ၽူႈဢွၼ်ႁူဝ်ၵေႃႉၸႅတ်ႈၸၢင်ႇၼႆ ၸိုင် တေလႆႈဢဝ်ပုၼ်ႈၽွၼ်း တဵမ်တဵမ်ထူၼ်ႈ ထူၼ်ႈၼၼ်ႉယဝ်ႉ။ ၽူႈဢွၼ်ႁူဝ်မၢင်ၵေႃႉၼႆႉ ယူႇ ဝႆႉႁဵတ်းဝႆႉ ၽူႈဢွၼ်ႁူဝ်သေတႃႉ တီႈဢဝ်ၽွၼ်း လီ သုၼ်ႇတူဝ်ၸဝ်ႈၵဝ်ႇၼၼ်ႉ တိူဝ်းတွၼ်းလိူဝ် သေ တီႈဢဝ်ပုၼ်ႈၽွၼ်းၼႃႈၵၢၼ်မူႇၸုမ်းၼၼ်ႉ ယဝ်ႉ။ လၢႆးႁဵတ်းလၢႆးသၢင်ႈ လွင်ႈဢွၼ်ႁူဝ်ၸိူင်ႉၼႆ ၼႆႉ ဢမ်ႇၸႂ်ႈၽူႈဢွၼ်ႁူဝ်။ မေႃဢဝ်သုၼ်ႇလႆႈ ၵွၺ်းသေ ဢမ်ႇမေႃႁူႉဢဝ်ပုၼ်ႈၽွၼ်း ၼႃႈၵၢၼ် ၼႆႉ တေလႆႈႁွင်ႉၶဝ်ဝႃႈ ၽူႈဝႄႈႁူဝ်ၵွၺ်းၼၼ်ႉ ယဝ်ႉ တီႈၼႆႉ ၽူႈဢွၼ်ႁူဝ်လႄႈ ၽူႈဝႄႈႁူဝ်ၼၼ်ႉ ပႅၵ်ႇပိူင်ႈၵၼ်ၸိူင်ႉႁိုဝ်ၼႆ ထုၵ်ႇလီႁူႉႁၼ်ဝႆႉယူႇ။
လၢႆးႁဵတ်းသၢင်ႈလႄႈ လၢႆးဝႆႉၸႂ် ၽူႈဝႄႈႁူဝ် ၼႆႉ ပေႃးမူႇၸုမ်းၶိုၼ်ႈယႂ်ႇမၢၵ်ႈမီးလီပဵၼ် မႃးၼႆ ၸိုင် ၶဝ်ပဵၼ်ၵူၼ်းၵႆႉတူၺ်းမၢၼ်ႇၸမ်ႊ၊ ပေႃး တူၺ်း မၢၼ်ႇၸမ်ႊၼႆ ၶိုၼ်းႁၼ်ၶိုၼ်း ၼႃႈ ၸဝ်ႈ ၵဝ်ႇၵေႃႉလဵဝ်။ မူႇၸုမ်းၶိုၼ်ႈယႂ်ႇမႃးၼႆႉ ယွၼ်ႉၵဝ် ဢွၼ်ႁူဝ်ဝႆႉလႄႈ ၸင်ႇၶိုၼ်ႈယႂ်ႇမႃးၼႆ မေႃဢဝ်မၢႆ တွၼ်း ၼမ်ႉတွၼ်းဝႆႉ ၼႂ်းၶၢဝ်းတၢင်းလီၼၼ်ႉ ၵွၺ်း။ သင်မူႇၸုမ်းႁူပ်ႉထူပ်းၺႃး လွင်ႈယၢပ်ႇ ၽိုတ်ႇသေ ယူပ်ႈယွမ်းမီးမႃးပၼ်ႁႃၼႆၸိုင် မၼ်း ဢမ်ႇၶႂ်ႈဢဝ် ပုၼ်ႈၽွၼ်းယဝ်ႉ။ ၵမ်းၼႆႉ မၢၼ်ႇ ၸမ်ႊဢၼ်တူၺ်းယူႇတႃႇသေႇၼၼ်ႉ မၼ်းတေ ၶွမ်ႈဝႆႉသေ ၶိုၼ်းပိုတ်ႇႁူးလႅင်းမုင်ႈတူၺ်း ႁၼ် ၽႂ်ၵေႃႈ တေၸီႉၼေး ႁႃတၢင်းၽိတ်း ပူပ်းသႂ်ႇ ပိူၼ်ႈ၊ ငိူင်ႉဝႄႈပုၼ်ႈၽွၼ်း မိူၼ်တင်းဢမ်ႇၵဵဝ်ႇ မၼ်းၼၼ်ႉယဝ်ႉ။
ၽူႈဢွၼ်ႁူဝ်ၸႅတ်ႈၼႆႉ လၢႆးႁဵတ်းလၢႆးဝူၼ်ႉ ၶဝ် ပႅၵ်ႇပိူင်ႈၵၼ် တင်းၽူႈဝႄႈႁူဝ်ၼၼ်ႉတေႉ တေႉ။ ပေႃးမူႇၸုမ်းၶိုၼ်ႈယႂ်ႇမႂ်ႇသုင်မႃးၼႆၸိုင် ၽူႈဢွၼ်ႁူဝ်ၼႆႉ မၼ်းပိုတ်ႇႁူးလႅင်းသေ ႁပ်ႉ တွၼ်ႈပၼ်ႁႅင်း ဢဝ်ၵုင်ႇမုၼ်ဝႃႈ လွင်ႈၶိုၼ်ႈယႂ်ႇ ၸိူဝ်းၼႆႉ ၶွပ်ႈၸႂ်ယႂ်ႇထိုင်သူၸဝ်ႈ ႁူမ်ႈၵၼ်ဢဝ် ပုၼ်ႈၽွၼ်း ၵေႃႇသၢင်ႈပဵၼ်မႃး။
မိူဝ်ႈမူႇၸုမ်းမီးပၼ်ႁႃ သုၵ်ႉယုင်ႈတူၵ်းၵိၼ်း ယူႇၼၼ်ႉ ၽူႈဢွၼ်ႁူဝ်လီၼႆႉ မၼ်းတူၺ်းမၢၼ်ႇ ၸမ်ႊဢိူဝ်ႈ၊ လွင်ႈယူပ်ႈယွမ်းမႃးၸိူဝ်းၼႆႉ ပဵၼ် ပုၼ်ႈၽွၼ်းၸဝ်ႈၵဝ်ႇ ထိုင်တႃလႂ်ၵေႃႈ ၵဝ်တေ လႆႈဢဝ်ပုၼ်ႈၽွၼ်းတဵမ်ထူၼ်ႈ၊ သိုပ်ႇပွင်သၢင်ႈ ႁႂ်ႈၶိုၼ်းၶႅမ်ႉလႅပ်ႈလီမႃး၊ မီးဝႆႉၼမ်ႉၸႂ်ၼင်ႇ ၼႆ တိုၼ်းဝႃႈဢမ်ႇဝႄႈႁူဝ် ဢမ်ႇဝႄႈပုၼ်ႈၽွၼ်း ဢမ်ႇႁၵ်းလင်မူႇၸုမ်းမၼ်း။
တီႈဢွၼ်ႁူဝ်မူႇၸုမ်းၼၼ်ႉ ၾၢင်ႁၢင်ႊလၢႆး ဢွၼ်ႁူဝ် (Leadership Style) မီးဝႆႉယူႇ လၢႆ တၢင်းလၢႆပိူင်။ ယွၼ်ႉၼႆ ၽူႈဢွၼ်ႁူဝ်လီၶဝ် တေ ႁဵတ်းႁိုဝ် တေဢဝ်ၾၢင်ႁၢင်ႊ (Style) လၢႆးၸိူင်ႉ ႁိုဝ် ဢွၼ်ႁူဝ်မူႇၸုမ်းၸဝ်ႈၵဝ်ႇၼႆ ထုၵ်ႇလီႁူႉႁၼ် သေ လိူၵ်ႈႁႃ လၢႆးဢွၼ်ႁူဝ်မၼ်းဝႆႉယူႇ။ ယူႇတၢင်း ၼႃႈမူႇၸုမ်းသေ ဢွၼ်ႁူဝ်ဝႆႉ၊ ယူႇဝူင်ႈၵၢင်သေ ဢွၼ်ႁူဝ် (ဢမ်ႇၼၼ်) ယူႇတၢင်းလင်သေ ဢွၼ် ႁူဝ်ပၼ်ဝႆႉၼႆ လၢႆးတၢင်းဢွၼ်ႁူဝ် (3) တွၼ်ႈၼႆႉ ထုၵ်ႇလီႁူႉႁၼ်တွင်းၵိုမ်းဝႆႉယူႇ။
ၸိူဝ်းႁဵတ်းၽူႈဢွၼ်ႁူဝ်ၼႆႉ မိူဝ်ႈၶၢဝ်းယၢမ်း မူႇၸုမ်းႁဝ်းတိုၵ်ႉတိုင်ႈၶိုၼ်ႈမီးႁႅင်း တဵမ်ၶၢပ်ႈ တဵမ်တူဝ် ပဵၼ်ယႂ်ႇလႆႈလီဝႆႉယူႇၼၼ်ႉ ယူႇတၢင်း လင်သေ ဢွၼ်ႁူဝ်ဢွၼ်ၵၼ်းပၼ်ဝႆႉယူႇ။ ၽွင်း ယၢမ်းမူႇၸုမ်းမီးပၼ်ႁႃ မီးလွင်ႈယၢပ်ႇတူၵ်းၵိၼ်း ယူႇၼၼ်ႉ ဢွၵ်ႇမႃးတၢင်းၼႃႈသေ ၸုၵ်းမၼ်ႈ ယူႇ ၼႃႈ ဢွၼ်ႁူဝ်ပၼ်ႁတ်းႁတ်းႁၢၼ်ႁၢၼ်ၵႂႃႇၼႆႉ ပွင်ႇဝႃႈ လၢႆးဢွၼ်ႁူဝ် ၸႅတ်ႈၸၢင်ႇ၊ ပဵၼ်ၽူႈဢွၼ် ႁူဝ်လီၼၼ်ႉယဝ်ႉ။
ၽူႈဝႄႈႁူဝ်ၼၼ်ႉတႄႉ မိူဝ်ႈမူႇၸုမ်းလႆႈလီ လႆႈပဵၼ်ဝႆႉယူႇၼၼ်ႉ မေႃဢဝ်မူႇၸုမ်းႁဵတ်းၶွၼ်ႉ တဝ်ႉ ႁဵတ်းတႃႇၽွၼ်းလီမၼ်းသေ ၼႄႁၢင်ႊၼႄ တူဝ် ယုၵ်ႉႁူဝ်မႄႈမိုဝ်းဝႆႉယူႇ။ ပေႃးမူႇၸုမ်းတူၵ်း လွင်ႈယၢပ်ႇၽိုတ်ႇမႃးၼႆၸိုင် ႁႃတၢင်းလႅၼ်ႈပၢႆႊ၊ ၵႂႃႇယူႇတၢင်းလင်ယဝ်ႉ မူၵ်းမႅပ်းႁၢႆတူဝ်ပႅတ်ႈ ပိူင် လူင်မၼ်းၼႆႉပွင်ႇဝႃႈ ဢမ်ႇႁတ်းဢဝ်ပုၼ်ႈၽွၼ်း ၵေႈၶႆပၼ်ႁႃ၊ ဢမ်ႇႁတ်းႁၢၼ် ဢမ်ႇပွႆႇၽႃႈၽွၼ်း လီသုၼ်ႇတူဝ် ၶၢမ်ႇတၢႆတၢင်မူႇၸုမ်းလႆႈၼႆ ႁၼ် ၸႅင်ႈဝႆႉယဝ်ႉ။
ၽူႈဢွၼ်ႁူဝ်လီၼႆႉတႄႉ တွၼ်ႈတႃႇမူႇၸုမ်း တေၶိုၼ်ႈယႂ်ႇလႆႈလီလႆႈပဵၼ်ၼၼ်ႉ မၼ်းပွႆႇပႅတ်ႈ ၽွၼ်းလီသုၼ်ႇတူဝ်မၼ်းသေ ၶတ်းၸႂ်ၵေႃႇသၢင်ႈ ပၼ်မူႇၸုမ်း ၶိူဝ်းၶိူဝ်းယႂ်းယႂ်း ဢမ်ႇထၢတ်ႇဢမ်ႇ ဝၢႆး၊ ၽူႈဝႄႈႁူဝ်သမ်ႉ မၼ်းၶီႇဝႆႉၼိူဝ်ၵွင်းလင် မူႇ ၸုမ်းသေ ၶတ်းၸႂ်တူၺ်းၽွၼ်းလီသုၼ်ႇတူဝ် ၸဝ်ႈၵဝ်ႇယဝ်ႉ ႁဵတ်းႁႂ်ႈမူႇၸုမ်း ဢူၼ်ႈဢွၼ်ႇ ႁႅင်း ယူပ်ႈၸပ်းတၢင်းပဵၼ်ၵႂႃႇ၊ ယွၼ်ႉၼႆ ၵူၼ်းလူင် ဢၼ်မေႃတူၺ်းသုၼ်ႇတူဝ်လီသေ ဝႄႈႁူဝ်ဝႄႈ ပုၼ်ႈၽွၼ်းၼၼ်ႉ တိုၼ်းတေဢမ်ႇလႆႈယုၵ်ႉယွင်ႈ တၢင်ႇပဵၼ်ၽူႈဢွၼ်ႁူဝ်၊ ၵူၼ်းၵေႃႉဢမ်ႇၵိုင်ႇဢွၼ် ႁူဝ်သေ မေႃဝႄႈႁူဝ်ၼၼ်ႉ မိူၼ်ၶိူဝ်းၵူၼ်းတဝ်ႇ ယဝ်ႉ။ မဵဝ်းတဝ်ႇၼႆႉ ၵွၺ်းမေႃၵႂၢတ်ႇသႂ်ႇၶဝ်ႈတူဝ် မၼ်းလၢႆလၢႆ ပေႃးထူပ်းၽေးမႃးၼႆၵေႃႈ ႁူတ်းႁူဝ် ၶဝ်ႈၵွၵ်းပႅတ်ႈၵမ်းလဵဝ်၊ လၢႆးဢွၼ်ႁူဝ်မဵဝ်းၼႆႉ ငဝ်းလၢႆးယၢမ်းလဵဝ် မၼ်းလႆႈယူႇဝႆႉၸၼ်ႉသေတီႈ တီႈၵေႃႈ ဢမ်ႇႁိုင်ဢမ်ႇၼၢၼ်း ၸၢင်ႊတူၵ်းသုမ်း ၵၢၼ်ၽူႈဢွၼ်ႁူဝ်ၵႂႃႇယူႇ။
ၽူႈဢွၼ်ႁူဝ်ၼႆႉ ပေႃးဝႃႈတူဝ်ၸဝ်ႈၵဝ်ႇ တင်းတိုၵ်ႉဢွၼ်ဝႄႈႁူဝ်၊ ဝႄႈပုၼ်ႈၽွၼ်း၊ ဝႄႈ လွင်ႈၵေႈလိတ်ႈပၼ်ႁႃ တိၵ်းတိၵ်းယူႇၼႆၸိုင် ဢၼ်မၼ်းဢွၼ်ႁူဝ်ဝႆႉယူႇ ၵူၼ်းၼႂ်းၸုမ်း ၵူၼ်း ၸွမ်းလင်ၸိူဝ်းၼၼ်ႉၵေႃႈ ၸၢင်ႊပဵၼ်ၵႂႃႇ ၽူႈဝႄႈ ႁူဝ် ၸွမ်းမၼ်းယဝ်ႉ။ ယွၼ်ႉၼၼ် မူႇၸုမ်း ဢၼ် ၼႆႉ ပေႃးၽူႈဝႄႈႁူဝ် မီးမႃးတင်းၼမ်တင်းလၢႆၼႆ “ၸိုင်ႈမိူင်း” ဢမ်ႇဝႃႈ “မူႇၸုမ်း” လႂ်ဢမ်ႇဝႃႈ တွၼ်ႈ တႃႇတေၶိုၼ်ႈယႂ်ႇၼၼ်ႉ မၼ်းတိုၼ်း ဢမ်ႇမီး ဢမ်ႇပဵၼ်လႆႈယဝ်ႉ။
ၵွပ်ႈၼႆ ႁပ်ႉဢဝ်ဝႆႉ ၸိုဝ်ႈသဵင်ၽူႈဢွၼ်ႁူဝ် ယဝ်ႉ ၼင်ႇႁိုဝ်တေဢမ်ႇပဵၼ်ၽူႈဝႄႈႁူဝ် လႄႈ ဝႄႈပုၼ်ႈၽွၼ်းသေ ႁႂ်ႈပဵၼ်မႃး ၽူႈဢွၼ်ႁူဝ်လီ ဢၼ်ၵူၼ်းတင်းၼမ်တေလႆႈၸႂ်ယႂ်ႇပိုင်ႈဢိင်တေႉတေႉဝႃႈဝႃႈ၊ ပဵၼ်ၽူႈဢွၼ်ႁူဝ် မီးၼမ်ႉၸႂ်သုင် မီး သႅတ်ႈၸႃႇ ႁဵတ်းၸွမ်းသဵၼ်ႈတၢင်းမၢၼ်ႇမႅၼ်ႈ ၸိုဝ်ႈၸႂ်ႈၼၼ်ႉ ၶႂ်ႈယွၼ်းၽေမႅင်ႇ ၶေႃႈမုၼ်း မိူၼ် ၼင်ႇၶပ်ႉမၢႆ ၸႅၼ်ႇတီႈတႂ်ႈၼႆႉယူႇ။
(1) ပုၼ်ႈၽွၼ်းဢၼ်ထုၵ်ႇမႅၼ်ႈၼၼ်ႉ ႁတ်းႁတ်းႁၢၼ်ႁၢၼ် ႁပ်ႉဢဝ်ႁႂ်ႈၵိုင်ႇပဵၼ် ၽူႈ ဢွၼ်ႁူဝ်လီ။
ယႃႇပေဝူၼ်ႉၵၢၼ် ၼႄလွင်ႈၼႄတၢင်းသေ ဝႄႈႁူဝ် လွင်ႈလီ ဢိၵ်ႇလွင်ႈၸႃႉတင်းလုမ်ႈ ၵၢၼ်မူႇ ၸုမ်းၼႆႉ ပဵၼ်ပုၼ်ႈၽွၼ်း ၽူႈဢွၼ်ႁူဝ်ယဝ်ႉၼႆ တေလႆႈႁပ်ႉႁူႉႁၼ်ထိုင်ဝႆႉ ၵူႊၶၢဝ်းယၢမ်း။
(2) တေလႆႈၶတ်းၸႂ် ပဵၼ်ၵေႃႉဢၼ်ဢွၼ် ႁူဝ်မူႇၸုမ်း ထိုင်တီႈဢဵၼ်းဢၢၼ်းယိူင်းမၢႆယဝ်ႉ ၵေႈလိတ်ႈၵေႈၶႆပၼ်လႆႈလွင်ႈယၢပ်ႇၽိုတ်ႇ ၵူၼ်း တၢင်းတႂ်ႈ ၵူၼ်းၼႂ်းၸုမ်း(ပေႃးႁဵတ်းလႆႈ ပွင်လႆႈ ၼႄလႆႈမႃးၸိူင်ႉၼႆၸိုင် လုၵ်ႈၼွင်ႈၵူၼ်းၸွမ်း လင်ၵေႃႈ တေယုမ်ႇယမ် ၸႂ်ယႂ်ႇပိုင်ႈဢိင်မႃးယဝ်ႉ မၵ်းမၼ်ႈပဵၼ် ၽူႈဢွၼ်ႁူဝ်လီၶဝ်)။
(3) ပေႃးမေႃဝႄႈႁူဝ် ဝႄႈပုၼ်ႈၽွၼ်းၼႆ ပဵၼ်လွင်ႈငဝ်ႈပိုၼ်ႉ သဵၼ်ႈတၢင်း ၵၢၼ်ဢွၼ်ႁူဝ် ၸဝ်ႈၵဝ်ႇ တေၸၢင်ႊတူၵ်းလုၵ်းယဝ်ႉၼႆ လူဝ်ႇ ၾၢင်ႉၵႅမ်းႁူႉတူဝ်ဝႆႉ ၵူႊၶၢဝ်းယၢမ်း။
(4) ၸုၵ်းမၼ်ႈတၢင်းၼႃႈမူႇၸုမ်း ၵႅၼ်ႇၵႅၼ်ႇ ၶႅင်ၶႅင်ယဝ်ႉ တူင်ႉၼိုင်ႁဵတ်းသၢင်ႈ ယူႇသဝ်း ႁႂ်ႈ ပဵၼ်ၵေႃႉတႅၵ်ႈၼႄ ၾၢင်ႁၢင်ႊၶႅမ်ႉလႅပ်ႈတႅတ်ႈၼႅတ်ႈ။
(5) ၽူႈဢွၼ်ႁူဝ်ၸႅတ်ႈၼႆႉ ၶဝ်တိုၼ်းမီးဝႆႉ လမ်ႉၵတ်ႉဢွၼ်ႁူဝ်ယူႇယဝ်ႉလႄႈ ပေႃးတင်းဝႃႈ ဢမ်ႇမီးလမ်ႉၵတ်ႉၼႆ တိုၼ်းဢမ်ႇပဵၼ်လႆႈ ၽူႈ ဢွၼ်ႁူဝ်လီ၊ ယိပ်းဝႆႉၵၢၼ်မၼ်းယူႇသေတႃႉၵေႃႈ ယွၼ်ႉပိူဝ်ႈတၢင်းႁူႉႁႅင်းဢေႇလႄႈ သင်ဢမ်ႇပေႉ ၵၢၼ်မၼ်းလႄႈသင် တီႈဢွၼ်ႁူဝ်ၼၼ်ႉ ၸၢင်ႊ ပဵၼ်လွင်ႈဝႄႈႁူဝ်ၵႂႃႇ။ ၼင်ႇႁိုဝ် တေဢမ်ႇပဵၼ် ၽူႈ ဝႄႈႁူဝ်သေ ပဵၼ်မႃး ၽူႈဢွၼ်ႁူဝ်ၵတ်ႉၶႅၼ်ႇၼၼ်ႉ ထုၵ်ႇလီမီးလမ်ႉၵတ်ႉ ဢၼ်ပိူင်ယႂ်ႇၸပ်းတူဝ်ၸဝ်ႈ ၵဝ်ႇဝႆႉ ၼင်ႇၼႆ-
1) တၢင်းႁူႉမေႃ ၵဵဝ်ႇၵပ်းၼႃႈၵၢၼ်တႃငၢၼ်း
2) ႁတ်းႁတ်းႁၢၼ်ႁၢၼ်
3) လွင်ႈၶတ်းၸႂ်ၸၼ်ၸႂ်
4) လၢႆးၾၢင်ႁၢင်ႊလီ
5) ယႃႇဢဝ်သုၼ်ႇတူဝ်ပဵၼ်ယႂ်ႇ
6) ၵူၼ်းတင်းၼမ်ယုမ်ႇယမ်
7) မီးသႅတ်ႈၸႃႇ
8) တူင်ႉတူင်ႉတိုၼ်ႇတိုၼ်ႇ
9) မီးႁႅင်းၸႂ်ယႂ်ႇ ၸႂ်ၶိုၼ်ႈ
10) မေႃမီးၸႂ်ဢီးလူ
11) မေႃယိူၼ်ႉၵၼ်ႈလႆႈ
12) လွင်ႈၾၢင်ႉၵႅမ် တဵမ်ထူၼ်ႈ
13) လၢႆးၵပ်းသိုပ်ႇ တႅတ်ႈတေႃး
14) ႁူႉႁဝ်း ႁူႉပိူၼ်ႈ
15) မီးသိၼ်လီၵုမ်ႇထူၼ်ႈ
16) မေႃတႅပ်းတတ်း ပုတ်းၶၢတ်ႇ
17) ၼမ်ႉၸႂ်မေႃဢူၼ်ႈဢွၼ်ႇယွၼ်ႇယၢၼ်း
18) မေႃပွင်ႇလႅင်း မုင်ႈႁၼ်တီႈၵႆ
19) မီးၸႂ်ၽႃႇၵၢင်ဝၢင်းၶိုင်ႈ ၽဵင်ႇပဵင်း
20) တၢင်းႁူႉလႄႈ ၵၢၼ်ထူပ်းမိုဝ်း မေႃၵိုၵ်း ၽၢၵ်ႈၵၼ်
21) မေႃႁဵတ်းႁႂ်ႈ ၵူၼ်းတင်းၼမ် မူၼ်ႊသိူဝ်း ၸႂ်
ပေႃးဢဝ် ၶေႃႈမုၼ်းဢၼ်ၼႄဝႆႉတီႈၼိူဝ်ၼႆႉ ၵႅမ်ၽၢၵ်ႈ ႁဵတ်းၸွမ်းယူႇၼႆၸိုင် ၸၢင်ႊပဵၼ်မႃး ၽူႈဢွၼ်ႁူဝ်လီယဝ်ႉ ၽူႈဝႄႈႁူဝ်ဢၼ်ဝႃႈၼၼ်ႉ ၵေႃႈ ၸၢင်ႊလွတ်ႈၵၢင်းၵႂႃႇ ၼႃႈၵၢၼ်ဢၼ်လႂ်သေ ဢမ်ႇဝႃႈ ထိုင်တီႈယွတ်ႈႁွတ်ႈတီႈယိူင်းဢၢၼ်း ၶႂ်ႈပဵၼ်ဢမ်ႇႁၢင်ႉယဝ်ႉ။
ၶေႃႈမုၼ်း / သႅၼ်ပၢႆး


text:
ၸွမ်းၼင်ႇ ၾိင်ႈမိူင်းၾၢႆႇၼႃႈၵၢၼ်တႃငၢၼ်းႁုၼ်ႈမုၼ်းၶိုၼ်ႈယႂ်ႇ တွၼ်ႈ(5)၊ တွၼ်ႈၽႄ(ၵ) သေ ႁႅင်းၵၢၼ် ၶမ်ႇပၼီႇသုၼ်ႇႁူမ်ႈ "ၵရဵတ်ႉႁေႃၶမ်း" ၵူႊၵေႃႉၼႆႉ တိုၼ်းတေလႆႈ လူင်းလၢႆးမိုဝ်း ၶေႃႈတူၵ်းလူင်း ၵဵဝ်ႇၵပ်းၾၢႆႇတႅင်ႇတင်ႈၼႃႈၵၢၼ် ၼႂ်းၵႄႈ ၶမ်ႇပၼီႇလႄႈႁႅင်းၵၢၼ် ၼင်ႇဢၼ်ၵိုၵ်းပႃးပႃႈတႂ်ႈၼႆႉၼႆယဝ်ႉ။
___________________ ၼႆႉ ပဵၼ်ၶမ်ႇပၼီႇ/ ႁွင်ႈၵၢၼ်/ ႁူင်းငၢၼ်း/ ႁူင်းၸၢၵ်ႈ ဢၼ်ႁဵတ်းသၢင်ႈၵၢၼ်ငၢၼ်း ___________________ မီးတီႈ မၢႆ ___________________၊ သဵၼ်ႈတၢင်း ___________________၊ ပွၵ်ႉ/ဝၢၼ်ႈ/ဢွင်ႈတီႈၽၢႆႇၵၢၼ်ၸၢၵ်ႈ ___________________၊ ဝဵင်း ___________________၊ ၸေႊဝဵင်း ___________________၊ ၸေႊမိူင်း / တိူင်း ___________________ သေ ၵပ်းသိုပ်ႇလႆႈတီႈ မၢႆၾူၼ်း ___________________၊ ၾႅတ်ႉ ___________________၊ ဢီးမေး ___________________ၸိူဝ်းၼႆႉ။
တွၼ်ႊတႃႇႁႅင်းၵၢၼ်ၼိူင်ႈၵေႃႉၼႆႉ ၶၢဝ်းယၢမ်းႁဵတ်းၵၢၼ်ၽဵၼ်ႈၽဵၼ်ႈ ဢၼ်မၵ်းမၼ်ႈဝႆႉတႄႉ ၼိူင်ႈဝၼ်းလႂ် 8 ၸူဝ်ႊမူင်း လႄႈ ၼိူင်ႈဝူင်ႈလႂ် တေဢမ်ႇလႆႈလိူဝ် 44 ၸူဝ်ႊမူင်း။ ၸွမ်းၼင်ႇၾိင်ႈၵၢၼ်သေ တွၼ်ႊတႃႇၼႃႈၵၢၼ်ဢၼ်လႆႈႁဵတ်း ဢမ်ႇၵိုတ်းဢမ်ႇလိုဝ်ႈၼၼ်ႉ မၵ်းမၼ်ႈဝႆႉ ၼိူင်ႈဝူင်ႈလႂ် 48 ၸူဝ်ႊမူင်း။ ၶၢဝ်းယၢမ်းႁဵတ်းၵၢၼ် ၽဵၼ်ႈၽဵၼ်ႈၼႆႉ မၵ်းမၼ်ႈဝႆႉ ၼင်ႇပႃႈတႂ်ႈၼႆႉ -


text:
ၽူႈၵွၼ်းဢိူင်ႇသႅၼ်မွင်း ၸႄႈဝဵင်းမိူင်းပဵင်း ထုၵ်ႇၵူၼ်းသွင်ၵေႃႉ ဢမ်ႇႁူႉၸၵ်း ၶီႇလူတ်ႉၶိူင်ႈမႃးသေ ဢဝ်ၵွင်ႈ ယိုဝ်းသႂ်ႇ တၢႆၼိုင်ႈ/ မၢတ်ႇၼိုင်ႈ ဝႃႈၼႆ။
ဝၼ်းတီႈ 05/11/2017 ယၢမ်းၵၢင်ၶမ်ႈ 7 မူင်းၼၼ်ႉ ၽူႈၵွၼ်းဢိူင်ႇသႅၼ်မွင်း ဢူးတၢၼ်းသူဝ်း ဢႃယု မွၵ်ႈ 50 ပီ ၽွင်းတိုၵ်ႉၼင်ႈၵိၼ်ၶဝ်ႈၶမ်ႈယူႇၼၼ်ႉ မီးၵူၼ်းသွင်ၵေႃႉ ၶီႇလူတ်ႉၶိူင်ႈမႃးသေ ဢဝ်ၵွင်ႈပွတ်းယိုဝ်းသႂ်ႇ တၢင်းၼႃႈ ႁိူၼ်း မၼ်းၸၢႆး တီႈဝၢၼ်ႈမွၼ်း ဢိူင်ႇသႅၼ်မွင်း ၸႄႈဝဵင်းမိူင်းပဵင်း ၸႄႈတွၼ်ႈၵဵင်းတုင် ၸိုင်ႈတႆး ပွတ်းဢွၵ်ႇၶူင်း ဝႃႈၼႆ။
ၵူၼ်းယူႇၼႂ်းဝၢၼ်ႈသႅၼ်မွင်း ဢမ်ႇၶႂ်ႈဢွၵ်ႇၸိုဝ်ႈၵေႃႉၼိုင်ႈလၢတ်ႈဝႃႈ“ ႁၢၼ်ႉတေႃႇမိူဝ်ႈလဵဝ် တူဝ်တၢႆယင်းပႆႇပူၼ်ႉ၊ မၼ်းပဵၼ်မၢၼ်ႈလႄႈ ပႂ်ႉပီႈၼွင်ႉတၢင်းမိူင်းမၢၼ်ႈမႃးၶႃႈ” ဝႃႈၼႆ။
ၶၢဝ်ႇၼႂ်းပိုၼ်ႉတီႈတႄႉ လၢတ်ႈဝႃႈ “ မီးၵူၼ်း 2 ၵေႃႉ ဢမ်ႇႁူႉၸၵ်းၸိုဝ်ႈ ၶီႇလူတ်ႉ ၶိူင်ႈမႃး ၵေႃႉၼိုင်ႈပႂ်ႉတီႈလူတ်ႉၶိူင်ႈ ထႅင်ႈၵေႃႉၼိုင်ႈသမ်ႉ လူင်းလူတ်ႉမႃး တီႈၽူႈၵွၼ်းဢိူင်ႇ ၽွင်းတိုၵ်ႉ ၼင်ႈၵိၼ်ၶဝ်ႈၶမ်ႈယူႇၼၼ်ႉ ဢဝ်ၵွင်ႈပွတ်းယိုဝ်း သႂ်ႇၵမ်းလဵဝ် တိူဝ်ႉၺႃးတီႈႁူဝ်ဢူၵ်းၾၢႆႇသၢႆႉ လႆႈမၢတ်ႇၸဵပ်းသေ လႆႈလူႉ တၢႆၵႂႃႇ” ဝႃႈၼႆ။
ၸၢႆးၶမ်းၸိင်ႇ ဢႃယု 41 ပီ ၵေႃႉပဵၼ်ပီႈၼွင်ႉ တင်းၽူႈၵွၼ်းဢိူင်ႇၼၼ်ႉ တေဢၢင်ႈမႃးၸွႆႈၼႆသေ ထုၵ်ႇၵူၼ်းႁၢႆႉ ဢၼ်ပႂ်ႉတီႈလူတ်ႉၶိူင်ႈၼၼ်ႉ ဢဝ်ၵွင်ႈယိုဝ်းသႂ်ႇမၼ်းၸၢႆး 2 ၵမ်း လႆႈမၢတ်ႇၸဵပ်းၵႂႃႇ ဢမ်ႇထိုင်တၢႆ ဝႃႈၼႆ။
ၵဵဝ်ႇၵပ်းလွင်ႈၼႆႉ ၵူၼ်းႁၢႆႉသွင်ၵေႃႉ ဢၼ်မႃးယိုဝ်းၼၼ်ႉ ပဵၼ်ၽႂ် ဢၼ်ဝႃႈၼၼ်ႉဢမ်ႇလႆႈႁူႉ တၼ်းပၢႆႈလွတ်ႈ ဢွၵ်ႇၵႂႃႇသေ ယူႇတီႈပလိၵ်ႈၶဝ် တိုၵ်ႉၵူတ်ႇထတ်းသွၵ်ႈတူဝ်ၵူၼ်းႁၢႆႉၼၼ်ႉ မႃးပၼ်တူတ်ႈတၢမ်ႇၸွမ်းၼင်ႇ မၢႆမီႈ ဝၢၼ်ႈမိူင်းမီးၼၼ်ႉ ဝႃႈၼႆ။
ၶေႃႈမုၼ်း / ပၢင်လူင်


text:
ၶၢဝ်ႇပၢႆးပၺ်ႇၺႃႇ
ၸုမ်းပွင်ၵၢၼ်ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး ဢွၼ်ႁူဝ်ၸတ်းႁဵတ်း ပွႆးဝၼ်းလုၵ်ႈဢွၼ်ႇ ၼႂ်းၼႃႈတီႈ
- Details
- Created on 11 January 2018
- Written by တႆးလွတ်ႈလႅဝ်း
ယူႇတီႈ ၸုမ်းပွင်ၵၢၼ်ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး (RCSS) ဢွၼ်ႁူဝ်ၼမ်းၼႃႈ ပေႃႈမႄႈၵူၼ်းမိူင်း၊ ၶူးသွၼ် လႄႈ လုၵ်ႈႁဵၼ်း ၼႂ်းၼႃႈတီႈၽႂ်မၼ်းသေ လႆႈၸတ်းႁဵတ်းပဵၼ် ပၢင်ၵႅဝ်ႈပွႆး ဝၼ်းလုၵ်ႈဢွၼ်ႇ ၵႂႃႇၼႂ်းၼႃႈတီႈ ဝဵင်းပၢင်လူင် လႄႈ ဝဵင်းၶူဝ်လမ်။
ၼႂ်းဝၼ်းထီႉ 09 January 2018 ၼၼ်ႉ လႆႈၽိတ်ႈမွၵ်ႇဢဝ် ၸဝ်ႈၵၼ်းၸဵတ်း ပဵၼ်ၽူႈၼင်ႈၸိုင်ႈ ပၢင်ၵႅဝ်ႈပွႆး ဝၼ်းလုၵ်ႈဢွၼ်ႇ ၼႂ်းၼႃႈတီႈ ဝဵင်းပၢင်လူင်သေ မွၵ်ႇလၢတ်ႈၶေႃႈၵႂၢမ်း ပိုတ်ႇပၢင်ၵႅဝ်ႈပၢင်ပွႆးၵႂႃႇ လႄႈ ပေႃႈမႄႈၵူၼ်းမိူင်း ၸုမ်းၶူးသွၼ် လုၵ်ႈႁဵၼ်း တင်းမူတ်းၸိူဝ်းၶဝ်ႈႁူမ်ႈ လႆႈႁူမ်ႈၵၼ်ၸပ်းၾႆးတဵၼ်း 1,000-လႅမ်ႈသေ ယွင်ႈၵုင်ႇယေႃးမုၼ် တိူင်ႇၵဝ်ႇ သူင်ႇမႅတ်ႈတႃႇယွၼ်းသူးလၢပ်ႈထိုင် ႁူဝ်ပဝ်ႈလူင် ၶွင်ႇသီႇဢဝ်ၶိုၼ်းၸိုင်ႈတႆး (RCSS) ၸဝ်ႈယွတ်ႈသိုၵ်း ၵေႃႉဢွၼ်ႁူဝ်ၼမ်းၼႃႈ ပူၵ်းပွင်ပၼ်ပၢႆးပၺ်ႇၺႃႇ လႄႈ တီႈၶူးသွၼ် လုၵ်ႈႁဵၼ်းတင်းသဵင်ႈ ၼပ်ႉယမ်ဝႆႉၵႃႈၶၼ်ၼမ်ႉၼၵ်း မိူၼ်ပေႃႈမႄႈသြႃႇသမ်းမႃး ၵေႃႉၼိုင်ႈၼၼ်ႉယူႇယဝ်ႉ။
မိူၼ်ၼင်ႇ ၼႃႈတီႈၵုမ်းၵမ် ၶွင်ႇသီႇဢဝ်ၶိုၼ်းၸိုင်ႈတႆး (RCSS) ၼႂ်းၸႄႈဝဵင်းၶူဝ်လမ်ၵေႃႈ လႆႈၸတ်းႁဵတ်း ပၢင်ၵႅဝ်ႈပွႆး ဝၼ်းလုၵ်ႈဢွၼ်ႇ ၵႂႃႇမိူဝ်ႈၼႂ်းဝၼ်းထီႉ 10 January 2018 မိူၼ်ၵၼ်။
ၼွၵ်ႈသေၼၼ်ႉ ၼႂ်းဝၼ်းထီႉ 12-14 January 2018 ၼႆႉၵေႃႈ ယူႇတီႈ ႁွင်ႈၵၢၼ်ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး (RCSS) သေ တေဢွၼ်ႁူဝ်ၼမ်းၼႃႈ ၸတ်းႁဵတ်း ပၢင်ၵႅဝ်ႈ ဝၼ်းဝၼ်းလုၵ်ႈဢွၼ်ႇ ၵႂႃႇတီႈ ႁူင်းႁဵၼ်းၸိူဝ်ႉၸၢတ်ႈ ငဝ်ႈၸိုင်ႈလွႆတႆးလႅင်း၊ လွႆၵေႃႇဝၼ်း၊ ၵွင်းမုင်ႈမိူင်း၊ လွႆသၢမ်သိပ်း၊ ၸဵမ်ၵႂႃႇတင်းမူတ်း 17-ဢွင်ႈတီႈၼႆယဝ်ႉ။
ၸွမ်းၼင်ႇ ၸဝ်ႈယွတ်ႈသိုၵ်း ဢွၼ်ႁူဝ်ၼမ်းၼႃႈသေ မီးပေႃႇလသီႇ တႃႇပူၵ်းပွင်လုၵ်ႈဢွၼ်ႇ ႁႂ်ႈပေႃးႁူႉၾိင်ႈငႄႈ ၾိင်ႈထုင်း လိၵ်ႈလၢႆးတူဝ်ၵဝ်ႇ လႄႈ ၵူၼ်းတၢင်ႇၶိူဝ်းၼၼ်ႉ လႆႈၶွတ်ႇၽွတ်ႈ ၸုမ်းပွင်ၵၢၼ် ပၢႆးပၺ်ႇၺႃႇ ၸွမ်းၼင်ႇယိူင်းဢၢၼ်းမုၵ်ႉၸုမ်းမီး၊ မိူၼ်ၼင်ႇ ပၢင်ၵႅဝ်ႈပွႆး ဝၼ်းလုၵ်ႈဢွၼ်ႇၼႆႉ ယူႇတီႈ ၸုမ်းပွင်ၵၢၼ် ပၢႆးပၺ်ႇၺႃႇ ၶွင်ႇသီႇဢဝ်ၶိုၼ်းၸိုင်ႈတႆး (RCSS) ဢွၼ်ႁူဝ်ၼမ်းၼႃႈသေ ၶွပ်ႈၶူပ်ႇၼိုင်ႈပီႊလႂ် ၸတ်းႁဵတ်းၼိုင်ႈပွၵ်ႈ၊ မီးယိူင်းဢၢၼ်း တႃႇႁႂ်ႈလုၵ်ႈဢွၼ်ႇမူၼ်ႈသိူဝ်း ၸွမ်းလူၺ်ႈသုၼ်ႇလႆႈသုၼ်ႇပဵၼ်လုၵ်ႈဢွၼ်ႇ ႁႂ်ႈမေႃပွင်ႇၸႂ်ၼိူဝ်ၵၼ် လႄႈ မေႃပိၼ်ႇပၢႆႇလႅၵ်ႈလၢႆတင်းႁူႉၵၼ် ၼႂ်းၵႄႈၵၢင်လုၵ်ႈဢွၼ်ႇ ၼႆယူႇယဝ်ႉ။
တႆးလွတ်ႈလႅဝ်း


text:
မႂ်ႇသုင်ၶႃႈ။ ၼႂ်းဝူင်ႈဝၢင်ႈ 2-3 ဝၼ်းၼႆႉ ႁဝ်းၶႃႈတေလႆႈႁၼ်ယူႇ တီႈၼႂ်းမိူင်းတႆး ဢိၵ်ႇလူၺ်ႈပႃးၸဵမ်မိူင်းမၢၼ်ႈ၊ မိူင်းဢၼ်ဝဵင်းယႂ်ႇဝဵင်းလူင်ၸိူဝ်းၼႆႉ တင်းမူတ်း တင်းသဵင်ႈ လႆႈႁၼ်မီးၵူၼ်းပဵၼ်ၾုင်ပဵၼ်ၵေ ၶွၼ်ႈတုမ်ၵၼ်သေလုၵ်ႉႁိုၼ်ႇဝႃႈ ႁဝ်းၸုၵ်းမၼ်ႈယူႇၾၢႆႇႁူဝ်ၼႃႈၸိုင်ႈမိူင်း ဢၼ်ပဵၼ်တေႃႇဢွင်ႇသၢၼ်းၸူႉၵျီႇ၊ ႁဝ်းၵမ်ႉထႅမ်မၼ်းၼၢင်း ဢၼ်ႁဵတ်းသၢင်ႈႁၢင်ႈပွင်ယူႇၸိူဝ်းၼၼ်ႉ-ၼႆ လႆႈႁၼ်သူင်ၵၼ်ယိူင်ႈၵၼ်သေႁဵတ်းယူႇ တင်းၼမ်တင်းလၢႆ။
ၵူၺ်းၵႃႈ ပဵၵ်ႉသမ်ႉဝႃႈလႆႈႁၼ်ပေႃႈမႄႈပီႈၼွင်ႉၵူၼ်းမိူင်း ၸိူဝ်းဢၼ်ၸုၵ်းမၼ်ႈၾၢႆႇမၼ်းၼၢင်း မီးယူႇတင်းၼမ်တင်းလၢႆသေတႃႉၵေႃႈ ၼႆႉပဵၼ်ငဝ်းလၢႆးၾၢႆႇၼႂ်းမိူင်းၵူၺ်း၊ မၼ်းမိူၼ်တင်းဢဝ်ၼမ်ႉလၢႆး တႃးယႃမူၼ်ႇ ၶႂ်ႈပဵၼ်ၼၼ်ၵူၺ်း။ ၵွပ်ႈသင်လႄႈၼႆ ပေႃးမႃးတူၺ်းတီႈၼႂ်းၵူႈမိူင်းမိူင်း ၼႂ်းၵမ်ႇၽႃႇၼႆႉၼႆၸိုင် တႄႇဢဝ်မိူင်းဢိင်းၵလဵတ်ႈတေႃႇထိုင် မိူင်းမူႇသလိမ်ႇလၢႆလၢႆမိူင်းၸိူဝ်းၼႆႉ တင်းမူတ်းတင်းသဵင်ႈ ပႃးၸဵမ်မိူင်းဢၼ်ပႃးၼႂ်းၸိုင်ႈၽွမ်ႉႁူမ်ႈ EU တင်းမူတ်းတင်းသဵင်ႈၼႆႉ ႁၼ်ၽိတ်းၼိူဝ်လူင်ပွင်ၸိုင်ႈမိူင်းမၢၼ်ႈယူႇ ဢၼ်ဝႃႈၼၼ်ႉ ႁဝ်းၶႃႈတေလႆႈႁူႉငိၼ်းၸွမ်းၵၼ်ယူႇၶႃႈ။
လွင်ႈဢၼ်ႁၼ်ၽိတ်းၸိူဝ်းၼႆႉ ပိူင်ယႂ်ႇသုတ်းမၼ်းတႄႉ မိူင်းဢိင်းၵလဵတ်ႈဢိၵ်ႇတင်းမိူင်း ယူႊရႃးပႃႉ (EU) တင်းၼမ်တင်းလၢႆႁၼ်ထိုင်ဝႃႈ-ၼႆႉပဵၼ်လွင်ႈၵႂၢတ်ႇလၢင်ႉၽဵဝ်ႈမူၺ်ႉၸၢဝ်းၶိူဝ်းၵၼ်ဢိူဝ်ႈ- ႁၼ်ထိုင်ၸိူင်ႉၼင်ႇၼႆ။ ယူႇတီႈလူင်ပွင်ၸိုင်ႈမိူင်းမၢၼ်ႈၼႆႉ ဢမ်ႇဢဝ်ပုၼ်ႈၽွၼ်းလႆႈ ဢမ်ႇၵႄႈလိတ်ႈလႆႈပၼ်ႁႃဢၼ်ၼႆႉလႄႈ ၸင်ႇဝႃႈထိုင်တီႈပေႃးလႆႈတုမ်ႉတိူဝ်ႉသရေႇၼႃႈတႃၸိုင်ႈမိူင်း ဢမ်ႇၵႃး ပႃးၸဵမ်ႁူဝ်ၼႃႈၸိုင်ႈမိူင်းၵေႃႈ လႆႈၼႃႈလူႉဢူၵ်းဢၢႆတေႃႇၵမ်ႇၽႃႇယူႇဝၼ်းမိူဝ်ႈၼႆႉ။
ပေႃးမႃးတူၺ်းပိုၼ်းမၼ်း လွင်ႈ Genocide ၼႆႉ တႄႇမႃးမိူဝ်ႈပီ 1948 ႁဵတ်းၸွမ်းပၢင်ၵုမ်လူင် UN Convention ဢၼ်ဝႃႈၶေႃႈႁႅၼ်းတမ်းၶွင်မိူင်း UN သေယဝ်ႉ မီးၵူၼ်းၸိုင်ႈမိူင်း 140 ပၢႆႁူမ်ႈၵၼ် လူင်းလၢႆးမိုဝ်းဝႆႉ။ ၵွပ်ႈပိူဝ်ႈၸိူင်ႉႁိုဝ်ၼႆ ယွၼ်ႉသိုၵ်းၵမ်ႇၽႃႇပွၵ်ႈၵမ်း 2 ၼႆႉ ၵူၼ်းလႆႈလူႉတၢႆၵႂႃႇ 6 လၢၼ်ႉပၢႆ၊ လႆႈထုၵ်ႇၽဵဝ်ႈမူၺ်ႉႁႅမ်တၢႆပႅတ်ႈ။ ပေႃးဝႃႈၵူၼ်းၼႆႉ တေသိုပ်ႇပဵၼ်ၸိူင်ႉၼၼ်ထႅင်ႈ မိူဝ်းၼႃႈၼႆၸိုင် ၼင်ႇႁိုဝ်တေႁႄႉၵင်ႈလႆႈ ဢမ်ႇဝႃႈၸိုင်ႈမိူင်းလႂ် ဢမ်ႇဝႃႈမုၵ်ႉၸုမ်းလႂ်၊ ႁႂ်ႈပေႃးၸၢင်ႈႁႄႉၵင်ႈၵၼ်ၵႂႃႇ လႆႈၼၼ်ႉၼႆလႄႈ ၸင်ႇဝႃႈမႃးတႅပ်းတတ်း Convention ဢၼ်ၼႆႉ၊ ၶေႃႈႁႅၼ်းတမ်းဢၼ်ၼႆႉ။
ပေႃးႁႅၼ်းတမ်းဢၼ်ၼႆႉမႃးယဝ်ႉ၊ ပဵၼ်ၸိူင်ႉၼင်ႇႁိုဝ်လႄႈ တေလႆႈမၵ်းမၼ်ႈဝႃႈ ပဵၼ်လွင်ႈၵႂၢတ်ႇလၢင်ႉၽဵဝ်ႈမူၺ်ႉ ၸၢဝ်းၶိူဝ်း Genocide ၼႆၸိုင်- 1.ပဵၼ်လွင်ႈႁဵတ်းႁၢႆႉတီႈၵၼ်ၼႆႉ ဢဵၼ်းဢၢၼ်းပေႉသေယဝ်ႉ တင်ႈၸႂ်ပူၼ်ႉပႅၼ်။ 2.ႁဵတ်းလွင်ႈယႃႉလူႉၵဝ်းလႅဝ် တီႈၵူၼ်းမူႇၼိုင်ႈၸုမ်းၼိုင်ႈ ၸၢဝ်းၼိုင်ႈ၊ သင်ဝႃႈၵူၼ်းမူႇၼိုင်ႈၸုမ်းၼိုင်ႈ ၸၢဝ်းၼိုင်ႈဢၼ်ဝႃႈၼၼ်ႉ တၢမ်တူဝ်ၸဝ်ႈၵဝ်ႇၶဝ်မၵ်းမၼ်ႈဝႃႈ ႁဝ်းၼႆႉပဵၼ်ၵူၼ်းၸုမ်းၼိုင်ႈဢိူဝ်ႈ၊ ႁဝ်းၼႆႉပဵၼ်ၵူၼ်းၶိူဝ်းၼိုင်ႈဢိူဝ်ႈၼႆ တၢမ်တူဝ်ၶဝ်မၵ်းမၼ်ႈၵူၺ်းၵေႃႈလႆႈ၊ ၵူၼ်းႁိမ်းႁွမ်း ဢမ်ႇၼၼ်တၢင်ႇၵေႃႉ တၢင်ႇၸုမ်းမၵ်းမၼ်ႈၵေႃႈ တေလႆႈဝႃႈပဵၼ်ၵူၼ်းၸုမ်းၼိုင်ႈမူႇၼိုင်ႈ ၸၢဝ်းၼိုင်ႈ။
လိူဝ်သေၼၼ်ႉသမ်ႉ 3.ဢိင်ၼိူဝ်ၸိူဝ်ႉၶိူဝ်းၵူၼ်းၼိုင်ႈဢၼ် ဢမ်ႇၼၼ် ၸုမ်းၵူၼ်းၼိုင်ႈၾုင်၊ ဢမ်ႇၼၼ်ၵေႃႈ ပႃႇတီႇၸၢဝ်းၶိူဝ်းၼိုင်ႈဢၼ်၊ ဢမ်ႇၼၼ်ၵေႃႈ ၸုမ်းၸၢဝ်းၶိူဝ်းသေဢၼ်ဢၼ်ၼၼ်ႉၵေႃႈ တေလႆႈမၵ်းမၼ်ႈပႃးၼႂ်း ၸုမ်းၼိုင်ႈ ၸၢဝ်းၼိုင်ႈၶိူဝ်းၼိုင်ႈၼၼ်ႉယူႇ။
ၶေႃႈတီႈ 4.ၶၢတ်ႈၶွပ်ႇဝႆႉၼႂ်းငဝ်းလၢႆးပိူင်ပဵၼ်ဢၼ်ၼိုင်ႈသေယဝ်ႉ ႁဵတ်းႁႂ်ႈၵူၼ်းၸုမ်းၼိုင်ႈ ၸၢဝ်းၼိုင်ႈၶိူဝ်းၼိုင်ႈၼၼ်ႉ တုၵ်ႉယၢၵ်ႈ တွၼ်ႈတူဝ်တွၼ်ႈၸႂ်၊ ယဝ်ႉၵေႃႈငႅၼ်းၶေႃးၶႃႈႁႅမ် ႁႂ်ႈပေႃးလူႉပေႃးတၢႆ ပေႃးၸဵပ်းပေႃးသႅပ်ႇ။ ၶေႃႈတီႈ 5.သူၼ်းသေႃႇယူင်းပၼ် ႁႂ်ႈယုင်ႈယၢင်ႈဢူၼ်ဢၢၼ်။ ပေႃးဝႃႈႁဵတ်း 5 လွင်ႈၸိူဝ်းၼႆႉမႅၼ်ႈယဝ်ႉၼႆၸိုင် တေလႆႈမၵ်းမၼ်ႈဝႃႈပဵၼ်လွင်ႈ Genocide ၽဵဝ်ႈမူၺ်ႉၸၢဝ်းၶိူဝ်းယဝ်ႉ။
ပေႃးမႃးတူၺ်း တေမီး 2 တွၼ်ႈ။ ပေႃးဝႃႈႁဵတ်းႁႂ်ႈလႆႈလူႉလႆႈတၢႆလႆႈႁၢႆၵႂႃႇၼႆ တေဝႃႈပဵၼ် Genocide ။ ၵူၺ်းၵႃႈ ႁႂ်ႈပေႃးလူႉတၢႆဢမ်ႇမီးသေတႃႉၵေႃႈ ႁဵတ်းႁႂ်ႈမၼ်းႁၢႆလၢႆၵႂႃႇတီႈဢၼ်ၶဝ်ယူႇဝႆႉၵဝ်ႇၵဝ်ႇၸိူဝ်းၼၼ်ႉ ဢထမ်ႇမသေၶၢႆႉပၢႆႈၵႂႃႇၸိူဝ်းၼၼ်ႉၵေႃႈ သမ်ႉတေဝႃႈပဵၼ် Ethnic cleansing ဢၼ်ဝႃႈႁဵတ်းႁႂ်ႈႁၢႆလၢႆတီႈယူႇ တၼ်းသဝ်းၵႂႃႇ။ ၼၼ်ႉၵေႃႈသမ်ႉပႃးဝႆႉၼႂ်းသဵၼ်ႈမၢႆဢၼ်ဝႃႈ Genocide ၵူၺ်းၼင်ႇၵဝ်ႇ။
ၵမ်းၼႆႉ ယူႇတီႈၸိုင်ႈမိူင်းၼိုင်ႈဢၼ်၊ ယူႇတီႈလူင်ပွင်ၸိုင်ႈၼိုင်ႈၸုမ်းၼႆႉ မၼ်းမီးပုၼ်ႈၽွၼ်းဝႆႉၸိူင်ႉႁိုဝ်၊ ပေႃးဝႃႈၵႂႃႇလူင်းလၢႆးမိုဝ်းၸွမ်းဝႆႉၼႂ်း UN Convention ၼၼ်ႉယဝ်ႉၼႆၸိုင်- 1.တေဢမ်ႇလႆႈႁဵတ်းၸွမ်းၼင်ႇ ဝႃႈမႃး 5 ၶေႃႈၼၼ်ႉ။ ယဝ်ႉၵေႃႈတေဢမ်ႇလႆႈပၼ်ႁႅင်း။ လိူဝ်ၼၼ်ႉ တေလႆႈႁႄႉၵင်ႈ ၼင်ႇႁိုဝ်တေဢမ်ႇၵိူတ်ႇပဵၼ် ပၼ်ႁႃၸိူင်ႉၼင်ႇၼၼ်။ ပေႃးဝႃႈမၼ်းပဵၼ်မႃးတႄႉယဝ်ႉ မီးၵူၼ်းၼိုင်ႈၸုမ်းၼိုင်ႈၸၢဝ်း ၵိူတ်ႇႁႂ်ႈပဵၼ်ပၼ်ႁႃမႃး ႁဵတ်းႁႂ်ႈပဵၼ်ပၼ်ႁႃမႃးယဝ်ႉၼႆ ယူႇတီႈလူင်ပွင်ၸိုင်ႈၼႆႉသမ်ႉ တေလႆႈပၼ်တူတ်ႈတၢမ်ႇတီႈၵူၼ်း ဢၼ်ပူၼ်ႉပႅၼ်ႁဵတ်းၽိတ်းၼၼ်ႉ။
ၵမ်းၼႆႉ ယူႇတီႈလူင်ပွင်ၸိုင်ႈၼႆႉသမ်ႉ ႁဵတ်းၵႅင်ႈဢမ်ႇႁူႉဢမ်ႇႁၼ်သေယဝ်ႉ တင်ႈၸႂ်ပွႆႇႁႂ်ႈပဵၼ်ဝႆႉၸိူင်ႉၼၼ်ၵေႃႈ ဢမ်ႇလႆႈ။ ပေႃးဝႃႈႁဵတ်းၸိူင်ႉၼၼ်ၵေႃႈ ယူႇတီႈလူင်ပွင်ၸိုင်ႈၼႆႉၵေႃႈ တိုၼ်းဝႃႈလႆႈထုၵ်ႇမၢပ်ႇပႃးဝႃႈ မၼ်းၵေႃႈပဵၼ်ၵေႃႉႁဵတ်းၸွမ်းယဝ်ႉ။
ၵွပ်ႈပိူဝ်ႈၸိူင်ႉၼႆလႄႈ ပေႃးမႃးထတ်းသၢင်ၸွမ်းတူၺ်း ၼႂ်းငဝ်းလၢႆးဢၼ်ပဵၼ်ယူႇၼႂ်းမိူင်းမၢၼ်ႈဝၼ်းမိူဝ်ႈလဵဝ် တီႈတၢင်းမိူင်းရၶႅင်ႇၼၼ်ႉၼႆၸိုင် တႄႇဢဝ်လိူၼ်ဢေႃႊၵတ်ႊသ် 25 ဝၼ်းၵူၺ်း ၼပ်ႉသွၼ်ႇၵႂႃႇထႅင်ႈ တၢင်းၼႃႈမွၵ်ႈ 15 ဝၼ်း ၼႂ်းၶၢဝ်းတၢင်း 2 ဝူင်ႈၼႆႉ ၵူၼ်း 5 သႅၼ်လိူဝ်လိူဝ် လႆႈပၢႆႈဢွၵ်ႇမိူင်းမၢၼ်ႈ မိူင်းရၶႅင်ႇသေယဝ်ႉ ၵႂႃႇမီးယူႇတီႈတၢင်းမိူင်းၿင်းၵလႃးၻဵတ်ႉသျ်။ ယဝ်ႉၵေႃႈ ပေႃးမႃးၼပ်ႉတူၺ်းဝၢၼ်ႈမၼ်း ၼႂ်းၸႄႈဝဵင်းမွင်းတေႃးဢၼ်လဵဝ်ၵူၺ်း ဝၢၼ်ႈမၼ်းမွၵ်ႈ 290 လိူဝ်လိူဝ် လႆႈထုၵ်ႇတင်းၾႆးၸုတ်ႇၽဝ်ပႅတ်ႈ ဢမ်ႇၵိုတ်းတေႃမၼ်းႁၢၵ်ႈမၼ်းသေဢိတ်း၊ ၵူၼ်းၵေႃႈဢမ်ႇၵိုတ်းသေၵေႃႉသေၵူၼ်းသေယဝ်ႉ လႆႈပၢႆႈၼီၵႂႃႇဢၼ်ဝႃႈၼၼ်ႉ ႁဵတ်းႁႂ်ႈၵမ်ႇၽႃႇႁၼ်ထိုင်ဝႃႈ ၼႆႉပဵၼ် Genocide ယဝ်ႉ။ ပဵၼ်လွင်ႈၵႂၢတ်ႇလၢင်ႉ ၸၢဝ်းၶိူဝ်း ႁႂ်ႈပေႃးမူၺ်ႉပေႃးႁၢႆယဝ်ႉၼႆ ၵမ်ႇၽႃႇတႄႉမုင်ႈႁၼ်ၸိူင်ႉၼၼ်။
ၵူၺ်းၵႃႈတီႈၼႆႈ ယူႇတီႈလူင်ပွင်ၸိုင်ႈသမ်ႉ ႁဵတ်းႁိုဝ်ၵႄႈလိတ်ႈၶႃႈလႃႇၼႆ ပေႃးဝႃႈ UN ပွႆႇမႃးၵူၼ်း ဢၼ်တေမႃးထဵတ်ႈမႃးထၢမ်သမ်ႉဝႃႈ ဢမ်ႇပၼ်ၶဝ်ႈမႃး၊ တေႃႉတႄႉႁွင်ႉဢဝ်ၽွင်းတၢင်ၼႂ်းမိူင်းၼႆႉသေၵႂႃႇၼႄ။ ၵူၺ်းၵႃႈ တီႈဢၼ်ၸုမ်းၽွင်းတၢင်ၶဝ် လႆႈၵႂႃႇလဵပ်ႈႁဵၼ်းတူၺ်းၼၼ်ႉၵေႃႈသမ်ႉ မီးတၢင်းယၢပ်ႇၽိုတ်ႇဢၼ်ဝႃႈ တၢမ်တူဝ်တီႈၶိူဝ်းၵူၼ်းဢၼ်ပၢႆႈၵႂႃႇၼၼ်ႉ ဢမ်ႇလႆႈႁူႉလႆႈထၢမ် ဢမ်ႇလႆႈႁၼ်ၶဝ်သေယဝ်ႉ ၵူၺ်းလႆႈၵႂႃႇႁၼ် ၵူၼ်းပိုၼ်ႉတီႈ ၸိူဝ်းပဵၼ်ၸၢဝ်းၶိူဝ်းယူႇဝႆႉတီႈၼၼ်ႈ ဢၼ်ၶဝ်ပၢၵ်ႇလၢတ်ႈဝႃႈ ၶဝ်လႆႈထုၵ်ႇတင်းဢႃႊသႃႊ (ARSA) ၸုမ်းယိပ်းၵွင်ႈၵၢင်ႇၿင်ႇၵလီႇၶဝ် မႃးပေႉၵိၼ်ၶဝ်ၼႆ ပိူင်ပဵၼ်လႄႈၵူၼ်းၵၢင်မၼ်းၵႂႃႇႁၼ်ၼၼ်ႉ ပိူင်ႈၵၼ်ဝႆႉ။ ယဝ်ႉၵေႃႈ ယူႇတီႈလူင်ပွင်ၸိုင်ႈသမ်ႉ ဢမ်ႇမီးၶေႃႈယိုၼ်ယၼ်ဢၼ်ဝႃႈ လွင်ႈဝႃႈႁဝ်းဢမ်ႇႁဵတ်း ပူၼ်ႉပႅၼ်လူလၢႆ၊ ၵူၼ်းပူၼ်ႉပႅၼ်လူလၢႆ ၵူၼ်းႁဵတ်းၽိတ်းၸိူဝ်းၼၼ်ႉၵေႃႈ ႁဝ်းဢမ်ႇဢဝ်ၶၢပ်ႈ၊ ႁဝ်းတိုၼ်းႁႄႉၵင်ႈပၼ်ၵူၼ်းမိူင်းပိုၼ်ႉတီႈတင်းမူတ်းတင်းသဵင်ႈယူႇ၊ ဢမ်ႇလိူၵ်ႈၽႃႇသႃႇၸၢဝ်းၶိူဝ်းလႂ်၊ ဢမ်ႇလိူၵ်ႈၵူၼ်းလဵၵ်ႉၵူၼ်းယႂ်ႇ၊ ဢမ်ႇလိူၵ်ႈၵူၼ်းယိင်းၸၢႆး ႁဝ်းတိုၼ်းၵႅတ်ႇၶႄႁႄႉၵင်ႈပၼ်ယူႇ ဢၼ်ဝႃႈၼၼ်ႉ ၵွပ်ႈပိူဝ်ႈဢမ်ႇၼႄလႆႈလၵ်းထၢၼ်မၼ်းၸႅင်ႈလႅင်း ႁႂ်ႈပေႃးပိုတ်ႇပၢင်ႇလူင်ႉလႅင်းၵၼ်လႄႈ ထိုင်ဝၼ်းမိူဝ်ႈၼႆႉ ၸင်ႇဝႃႈၵမ်ႇၽႃႇမၢပ်ႇၼႄးၸီႉၸမ်ႈဝႃႈ ပဵၼ်လူင်ပွင်ၸိုင်ႈ ဢၼ်ဢမ်ႇဢဝ်ပုၼ်ႈၽွၼ်းလႆႈ ၼႆၼၼ်ႉယဝ်ႉ။
ၵဵဝ်ႇလူၺ်ႈၸိူင်ႉၼႆမႃး ႁဝ်းၶႃႈယူႇတီႈပေႃႈမႄႈၵူၼ်းမိူင်းတႆး သမ်ႉၸၢင်ႈဢဝ်တွၼ်ႈသွၼ်သင် ပေႃးၼႆ မိူဝ်ႈပီ 1996-97 ၸိူဝ်းၼၼ်ႉ ထိုင်တီႈပေႃးလႆႈတၢင်ႇၸိုဝ်ႈဝႃႈ ပီငရၢႆးလူင်-ၼႆၼၼ်ႉ ပဵၼ်ဢီႈသင်မႃး။ ယွၼ်ႉပိူဝ်ႈလူင်ပွင်ၸိုင်ႈသိုၵ်း ၸဝ်ႈဢႃႇၼႃႇၶဝ် ၸႂ်ႉလၢႆးတႅပ်းသီႇတႅပ်းသေယဝ်ႉ ၽဵဝ်ႈမူၺ်ႉၵူၼ်းမိူင်းတႆးမႃး၊ ဝၢၼ်ႈမၼ်းတေမီး 2 ႁဵင်ၸမ်၊ ႁူဝ်ၵူၼ်းၼပ်ႉဢၢၼ်ႇသႅၼ်မၼ်း လႆႈပၢႆႈဢွၵ်ႇမိူင်းၵႂႃႇ။ လုၵ်ႉတီႈမႄႈမိူင်းတႆးသေ ပၢႆႈၵႂႃႇတၢင်ႇတီႈသီႇလႅၼ်ၸိူဝ်းၼၼ်ႉ ယၢမ်ႈပဵၼ်မႃးယဝ်ႉ။ ၵူၺ်းၵႃႈမိူဝ်ႈၼၼ်ႉပဵၼ် Genocide ဢိူဝ်ႈ၊ ပဵၼ် Ethnic cleansing ဢိူဝ်ႈၼႆ ၵမ်ႇၽႃႇဢမ်ႇတူင်ႉဢမ်ႇတိုၼ်ႇမႃး၊ ဢမ်ႇၸီႉဢမ်ႇၼႄးမႃး။ ၵမ်းၼႆႉ မိူဝ်းၼႃႈထႃႇပၢႆ ပိူင်ပဵၼ်ၸိူင်ႉၼၼ် ယႃႇႁႂ်ႈလႆႈပဵၼ်ၼႆ ႁဝ်းၶႃႈတႄႉတေဢွၼ်လႆႈသူးတွင်း ယွၼ်းသူးယူႇ၊ တေလႆႈႁႄႉၵင်ႈယူႇ။
ၵူၺ်းၵႃႈ သင်ၸိူဝ်ႉဝႃႈဢမ်ႇသၢင်ႇထုၵ်ႇသေ မၼ်းပဵၼ်မႃးၼႆၸိုင် တေႃႉတႄႉဝႃႈငႃတေပဵၼ်ၵူၺ်းၵေႃႈ ႁဝ်းၶႃႈလူဝ်ႇႁူႉၸၵ်းဝႆႉဝႃႈ လူင်ပွင်ၸိုင်ႈမီးပုၼ်ႈၽွၼ်းၸိူင်ႉႁိုဝ်၊ ယူႇတီႈၵမ်ႇၽႃႇႁႂ်ႈပေႃးႁူႉၸၵ်းၵမ်းသိုဝ်ႈသေ ၸၢင်ႈမႃးၶဝ်ႈၵႄႈလိတ်ႈလႆႈၵမ်းသိုဝ်ႈၼၼ်ႉ ပိူင်ပဵၼ်ၸိူင်ႉႁိုဝ်ၸင်ႇပဵၼ် Genocide ၊ ႁဵတ်းလွင်ႈလႂ် ပူၼ်ႉပႅၼ်ၸိူင်ႉႁိုဝ် ၸင်ႇတေထိုင်တီႈလႆႈတၢင်ႇၸိုဝ်ႈဝႃႈပဵၼ် Genocide ဢၼ်ဝႃႈၼၼ်ႉတႄႉ ႁဝ်းၶႃႈတၵ်းလႆႈလဵပ်ႈႁဵၼ်းႁူႉႁၼ်ၵၼ်သေ ႁၢင်ႈႁႅၼ်းပိူဝ်ႈတႃႇၵႅတ်ႇၶႄႁႄႉၵင်ႈလႆႈလီငၢမ်းယဝ်ႉ ၸင်ႇႁဝ်းၶႃႈတေပူၼ်ႉလွတ်ႈလႆႈ ၽေးၶဵၼ်ၸိူင်ႉၼင်ႇၼႆယဝ်ႉ-ၼႆ ၶႂ်ႈယွၼ်းမွၵ်ႇလၢတ်ႈမွၵ်ႈၼႆႉသေ တႃႇဝူင်ႈၼႆႉ တူင်ႉတၵ်ႉမႂ်ႇသုင်ၵၼ်တီႈၼႆႈသေ ၶွတ်ႇယွတ်ႈပၢႆၵႂၢမ်းတီႈၼႆႈ၊ မႂ်ႇသုင်ၶႃႈ။
(တၢင်းႁၼ်ထိုင် ၽူႈတႅမ်ႈလိၵ်ႈ ၽူႈထတ်းလိၵ်ႈ ႁိုၼ်း ၵႃယၢင်း)
ၶေႃႈမုၼ်း / ပၢင်လူင်


text:
လုင်းၸၢႆးဢူင်းၵျေႃႇ ႁူဝ်ပဝ်ႈပႃႇတီႇႁူဝ်သိူဝ် SNLD ဝဵင်းမိူင်းပၼ်ႇ လူႉသဵင်ႈသုတ်းမုၼ်လူၺ်ႈ တၢင်းပဵၼ်ၶႅၼ်ႊသိူဝ်ႊပွတ်ႇ။
ဝၼ်းတီႈ 10/12/2017 ၶၢဝ်းယၢမ်းၵၢင်ၼႂ် 05:00 မူင်းလုင်းၸၢႆးဢူင်းၵျေႃႇ ဢႃယု 68 ပီ ၵေႃႉပဵၼ် ႁူဝ်ပဝ်ႈပႃႇတီႇ ႁူဝ်သိူဝ် SNLD ဝဵင်းမိူင်းပၼ်ႇ လူႉသဵင်ႈသုတ်းမုၼ် လူၺ်ႈတၢင်းပဵၼ်ၶႅၼ်ႊသိူဝ်ႊ ပွတ်ႇ တီႈႁိူၼ်းမၼ်းၸၢႆး ဝၢၼ်ႈမႂ်ႇ (ပွၵ်ႉဢွၵ်ႇ) ဝဵင်းမိူင်းပၼ်ႇ ၸႄႈတွၼ်ႈလၢင်းၶိူဝ်း ၸိုင်ႈတႆးပွတ်း ၸၢၼ်း။
လုင်းဢူင်းၵျေႃႇၼႆႉ ယၢမ်ႈပဵၼ်ၽူႈၼမ်းၼႂ်းၾၢႆႇၵွၼ်းၸႄႈဝဵင်းပွၵ်ႉမႂ်ႇ မႃးမိူဝ်ႈပီ 1974 ထိုင် 1978။ ပီ 1988 ၸဵမ်မိူဝ်ႈတႄႇၶွတ်ႇၽွတ်ႈပႃႇတီႇ ႁူဝ်သိူဝ်ၼၼ်ႉ လႆႈႁၢပ်ႇၵၢၼ်ပဵၼ် ၽူႈၼမ်းၼႂ်း ၶွမ်ႊမ တီႊၸႄႈဝဵင်း မိူင်းပၼ်ႇမႃး။ ထိုင်မႃးပၢၼ်လူင်ပွင်ၸိုင်ႈသိုၵ်း (ၼဝတ) ၼၼ်ႉ မီးလွင်ႈလွၵ်ႇငိုတ်ႈ တဵၵ်းတဵင်ႁၢဝ်ႈႁႅင်းလႄႈ လႆႈထွၼ်တူဝ်ဢွၵ်ႇ ပႃႇတီႇ။
ထိုင်မႃးပီ 2014 ပႃႇတီႇႁူဝ်သိူဝ်ပတ်းပူလူမႄးၶွတ်ႇၽွတ်ႈ ၶွမ်ႊမတီႊၸၢႆးဢူင်းၵျေႃႇ ၸင်ႇၶိုၼ်း ၶဝ်ႈႁပ်ႉပုၼ်ႈၽွၼ်းပဵၼ် ႁူဝ်ပဝ်ႈပႃႇတီႇႁူဝ်သိူဝ်ဝဵင်းမိူင်းပၼ်ႇ တေႃႇပေႃးသဵင်ႈမုၼ် လူၺ်ႈတၢင်း ပဵၼ်ၶႅၼ်ႊသိူဝ်ႊပွတ်ႇ။ တေပူၼ်ႉ ၶၢပ်ႈတူဝ်ႁွပ်ႇႁူဝ်ၶဝ်ႈႁဵဝ်ႈ ၼႂ်းဝၼ်းတီႈ 13/12/2017 ။
ၸၢႆးသိူဝ်တႆး ၵူၼ်းမိူင်းပၼ်ႇ လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ – “ ဢၼ်လုင်းၸၢႆးဢူင်းၵျေႃႇ လူႉ ၵႂႃႇၼႆႉ ပဵၼ်ဢၼ်ယိၼ်းမွင်ၸႂ်တႄႉၶႃႈ မၼ်းၸၢႆးၼႆႉပဵၼ်ၵူၼ်းလူင် တူဝ်ယၢင်ႇလီ မီးလွင်ႈသိုဝ်ႈ ယူဝ်း မီးတၢင်းၶတ်းၸႂ် တွၼ်ႈတႃႇၵၢၼ်ပႃႇတီႇလႄႈ ၵၢၼ်ၵူၼ်းၼမ်တႄႉတႄႉ ” ဝႃႈၼႆ။
လုင်းၸၢႆးဢူင်းၵျေႃႇၼႆႉ ၵိူတ်ႇမိူဝ်ႈလိူၼ်ၸဵင်လွင်ႈ 11ၶမ်ႈ ပီၵေႃးၸႃႇ 1311 ပဵၼ်လုၵ်ႈ ၸၢႆးလုင်း ၼၼ်ႇတႃႇ ပႃႈၼၢင်းလႃႉမိၼ်ႉ ဝဵင်းမိူင်းပၼ်ႇ မီးပီႈၼွင်ႉႁူမ်ႈၵၼ် 5 ၵေႃႉ ၊ မၼ်းၸၢႆးပဵၼ်ၵေႃႉယႂ်ႇ သုတ်း၊ တႄႇၼႃႈ ႁိူၼ်းတင်းၼၢင်းၼုမ်ႇ မီးလုၵ်ႈႁူမ်ႈၵၼ် 5 ၵေႃႉ၊ မီးလၢၼ် 5 ၵေႃႉ။


text:
ၶွမ်ႊမတီႊ ၾၢႆႇၵူတ်ႇထတ်းတီႈလိၼ် ၵူၼ်းမိူင်း ဢၼ်ၺႃးယိုတ်း ၼႂ်းၸႄႈတွၼ်ႈဝဵင်းလႃႈသဵဝ်ႈ ၸတ်းႁဵတ်း ပၢင်ၵုမ် ဢုပ်ႇဢူဝ်းၵၼ် ၵမ်းထူၼ်ႈ 5 ႁၢင်ႈႁႅၼ်းတႃႇ တုၵ်းယွၼ်းၶိုၼ်းတီႈလိၼ်ၵူၼ်းမိူင်းဢၼ်ၺႃးယိုတ်းဝႆႉ။
ဝၼ်းတီႈ 16/10/2017 ၶွမ်ႊမတီႊ ၾၢႆႇၵူတ်ႇထတ်းတီႈလိၼ် ၵူၼ်းမိူင်း ၺႃးယိုတ်း ၼႂ်းၸႄႈတွၼ်ႈလႃႈသဵဝ်ႈ ၸတ်းႁဵတ်းပၢင်ၵုမ် ထတ်းသၢင် ၶေႃႈမုလ်းတီႈလိၼ် ဢၼ်ၶွမ်ႊမတီႊၸၼ်ႉၸႄႈဝဵင်း တၢင်ႇယိုၼ်ႈမႃး။ ၸၼ်ႉ ၸႄႈတွၼ်ႈ ထတ်းတူၺ်းလိၼ် ဢၼ်ၺႃးယိုတ်းမီး 5 သႅၼ်း။
ၸၢႆးဝၼ်းလႅင်းၶမ်း ၽူႈတႅၼ်းသၽႃးၸိူဝ်ႉၸၢတ်ႈ ၸႄႈတွၼ်ႈလႃႈသဵဝ်ႈ လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ “ မိူဝ်ႈဝႃးတႄႉၵေႃႈ တေမီးလွင်ႈတီႈလိၼ် 5 သႅၼ်း လုၵ်ႉတီႈၸႄႈဝဵင်းဢုပ်ႇဢူဝ်းၵၼ်သေ တႅပ်းတတ်းယဝ်ႉ ၶိုၼ်း တၢင်ႇၶိုၼ်ႈမႃး ၸၼ်ႉၸႄႈတွၼ်ႈ။ တေလႆႈဝႃႈ ၵူတ်ႇထတ်းၵမ်းၸၼ်ႉၸၼ်ႉ။ ပေႃးလႆႈၶေႃႈတႅပ်းတတ်း ၸၼ်ႉၸႄႈ တွၼ်ႈယဝ်ႉ သိုပ်ႇၶိုၼ်ႈတၢင်ႇထိုင် ၸၼ်ႉၸႄႈမိူင်း ” ဝႃႈၼႆ။
ၶွမ်ႊမတီႊ ၾၢႆႇၵူတ်ႇထတ်းၶိုၼ်းတီႈလိၼ် ၵူၼ်းမိူင်းဢၼ်ၺႃးယိုတ်းၼၼ်ႉ ယူႇတီႈၵႅမ်ၸွမ်ၸိုင်ႈ ဢူးႁိၼ်ၼႃရီႇ ပၼ်ႊထီႊယူႇ ပဵၼ်ႁူဝ်ပဝ်ႈသေ ၶွတ်ႇၽွတ်ႈမႃး။ ၸၼ်ႉၸႄႈမိူင်း၊ ၸၼ်ႉၸႄႈတွၼ်ႈ၊ ၸႄႈဝဵင်း၊ တင်း ၸၼ်ႉဢိူင်ႇ ဝၢၼ်ႈ ဝႃႈၼႆ။
မိူၼ်ၼင်ႇ တီႈလိၼ်ၵူၼ်းဝၢၼ်ႈသူၼ်ဢွႆႈ ဢိူင်ႇၵွင်းၵေး ၸႄႈဝဵင်းလႃႈသဵဝ်ႈ ထုၵ်ႇ သိုၵ်းမၢၼ်ႈႁုပ်ႇသိမ်းဢဝ်ဝႆႉသေ ပၼ်ၶွမ်ႊပၼီႊႁဵတ်း။ ၵူၺ်းၵႃႈ ၶွမ်ႊပၼီႊဢမ်ႇႁဵတ်းသင် ပွႆႇဝႆႉႁဵတ်းၼၼ်။ ၽိူဝ်ႇၶွတ်ႇၽွတ်ႈၶွမ်ႊပတီႊ တီႈလိၼ် ၼႆႉၶိုၼ်ႈမႃး ယူႇတီႈၶွမ်ႊပၼီႊၼႆႉသေ တႄႇႁဵတ်းၵူဝ်ႇတွင်ႇ( တီႈၵဵပ်းၶွင်) ။ ယွၼ်ႉၼၼ်လႄႈ ႁႂ်ႈပွႆႇပၼ်ၵူၼ်း ဝၢၼ်ႈၶိုၼ်း သင်ဢမ်ႇပွႆႇပၼ်ၼႆ ႁႂ်ႈသၢႆႈတႅၼ်းၶိုၼ်းၵႃႈၶၼ်တီႈလိၼ်ၼၼ်ႉ။ ထႅင်ႈဢၼ်ၼိုင်ႈသမ်ႉ သိုၵ်းမၢၼ်ႈႁုပ်ႈ ယိုတ်းဢဝ်တီႈလိၼ်ၵူၼ်းမိူင်းသေ ႁဵတ်းတပ်ႉ။ ဝၢႆးၼၼ်ႉ တပ်ႉသမ်ႉပၼ်ၶိုၼ်းၵူၼ်းမိူင်း။ ၵူၺ်းၵႃႈ ယူႇတီႈၵူၼ်းမိူင်း 3-4 ၵေႃႉသမ်ႉ ႁိမ်ၵၼ် ၽႂ်လႂ်ၵေႃႈဝႃႈ ပဵၼ်လိၼ်ၽႂ် မီးပၼ်ႁႃ ၸဵမ်ၸိူဝ်းၼႆႉ ဝႃႈၼႆ။
ပၼ်ႁႃတီႈလိၼ်ၼႂ်းဝဵင်းလႃႈသဵဝ်ႈ 5 သႅၼ်းၼၼ်ႉ မိူၼ်ၼင်ႇ သိုၵ်းယိုတ်းဢဝ်ႁဵတ်းလိၼ်တပ်ႉဝႆႉ။ သိုၵ်းယိုတ်း ပၼ်ၶွမ်ႊပၼီႊၽုၵ်ႇသွမ်ႈၶုတ်းႁႄႈ။ သိုၵ်းယိုတ်းပၼ်ၶွမ်ႊပၼီႊဢဝ်ဝႆႉၼၼ်ႉ မွပ်ႈပၼ်ၵူၼ်းဝၢၼ်ႈၶိုၼ်း ၵူၼ်း ဝၢၼ်ႈႁပ်ႉဢဝ်သေတႃႉ ႁိမ်ၵၼ်၊ ထဵင်မေႃးၵၼ် ၽႂ်ၵေႃႈဝႃႈ ပဵၼ်ၶွင်ၽႂ် ……. လိူဝ်ၼၼ်ႉ တီႈလိၼ်ဢၼ်ၽူႈမီး ဢႃႇၼႃႇယိုတ်းဢဝ်ထႅၵ်ႇႁဵတ်းလွၵ်းၶၢႆၵိၼ် ၸဵမ်ၸိူဝ်းၼႆႉ။
ၶၢဝ်ႇ - ပၢင်လူင်


text:
ၸဝ်ႈသိလ်ထမ်းဝုၼ်းၸုမ်း ယေႃးတူဝ်ၵႂႃႇၶဝ်ႈႁူမ်ႈပၢင်ပွႆးဝၼ်းၵိူတ်ႇ ၸဝ်ႈတူၼ်ၶူးလူင် ၻွၵ်ႊတိူဝ်ႊၶမ်းမၢႆ ထမ်မ သႃမိ ၶွပ်ႈတဵမ် 53 ပီ တီႈတႃႈၵုင်ႈ မီးပီႈၼွင်ႉ
တၵ်ႉၵႃႇသတ်ႉထႃး မႃးဝႆႈသႃ ထွမ်ႇထမ်း(တြႃး) တင်းၼမ်လၢႆ။
ဝၼ်းတီႈ 22-23/11/2017 တၵ်ႉၵႃႇသတ်ႉထႃး တီႈၸမ်/ၵႆ ႁူမ်ႈၵၼ်သေ ၸတ်းႁဵတ်းပၢင် ပွႆးယွင်ႈ ယေႃး ဝၼ်းၵိူတ်ႇၸဝ်ႈတူၼ်ၶူးလူင် ၻွၵ်ႊတိူဝ်ႊၶမ်းမၢႆ ထမ်မသႃမိ ၶွပ်ႈတဵမ် 53 ပီ၊ ၸတ်းပႃးပၢင်တၢၼ်း ပပ်ႉလိၵ်ႈ ၽိုၼ်လၢႆးလႄႈ တမ်းၶၢႆပပ်ႉလိၵ်ႈ ဝိႁၢရ်ဢွင်ႇမျေႇၽုင်ႇသႃႇ (ဝတ်ႉတႆး 9 လၵ်း) ဝဵင်းတႃႈၵုင်ႈ။ ၼႂ်းပၢင်ပွႆး ယွင်ႈယေႃး ၸဝ်ႈတူၼ်ၶူးလူင်ၻွၵ်ႊတိူဝ်ႊၶမ်းမၢႆ ထမ်မသႃမိၼၼ်ႉ ၸဝ်ႈသိလ်ထမ်းဝုၼ်းၸုမ်ႉ ယေႃးတူဝ် ၶဝ်ႈႁူမ်ႈ သေဢမ်ႇၵႃး ပွၼ်ႈထမ်း(တြႃး) ပၼ်တၵ်ႉၵႃႇသတ်ႉထႃးၵႂႃႇ ဝႃႈၼႆ။
ၸၢႆးလႅင်းႁၢၼ် ၽူႈၼမ်းၼႂ်း ၵေႃလိၵ်ႈလၢႆးလႄႈၾိင်ႈငႄႈတႆး ဝဵင်းတႃႈၵုင်ႈ လၢတ်ႈတီႈၸုမ်းၶၢဝ်ႇၽူႈတွႆႇႁွၵ်ႈဝႃႈ “ ၸဝ်ႈပေႃႈသိလ်ထမ်းဝုၼ်းၸုမ်ႉ မဵတ်ႉတႃႇတြႃး ပၼ်တၵ်ႉၵႃႇသတ်ႉထႃးတီႈဝတ်ႉမိူင်းၽူင်း တႃႈၵုင်ႈၶိုၼ်ႈၼိုင်ႈ။ ထိုင်မႃး ဝၼ်းတီႈ 22 ယၢမ်းၵၢင်ၼႂ်သမ်ႉ ၸဝ်ႈတူၼ်ၶူးလူင် တင်းၸဝ်ႈပေႃႈသိလ်ထမ်း ဢိၵ်ႇထႅင်ႈလၢႆလၢႆၸဝ်ႈ ႁူမ်ႈၵၼ် ၵႂႃႇဝႆႈၾရထၢတ်ႈ(ၵွင်းမူးၶမ်း) တႃႈၵုင်ႈ။ ယဝ်ႉၵေႃႈ ထိုင်မႃးယၢမ်းႁူဝ်ၶမ်ႈ ၸင်ႇမႃးတီႈ ဝတ်ႉတႆး 9 လၵ်း သေ မဵတ်ႉတႃႇထမ်း(တြႃး) ပၼ်တၵ်ႉၵႃႇသတ်ႉထႃး” ဝႃႈၼႆ။
သိုပ်ႇလၢတ်ႈထႅင်ႈဝႃႈ မီးတၵ်ႉၵႃႇသတ်ႉထႃး ပီႈၼွင်ႉတႆး၊ မၢၼ်ႈ မႃးၶဝ်ႈႁူမ်ႈဝႆႈသႃ ထွမ်ႇထမ်း(တြႃး) တင်းၼမ်လၢႆ ၼႂ်းဝိႁၢရ်လူင် ဝတ်ႉ 9 လၵ်း ၵူၼ်းပေႃးတဵမ်ၵႂႃႇသဵင်ႈ။ လိူဝ်ၼၼ်ႉ ၸွမ်းၼႂ်းဝၢင်းဝတ်ႉ ၵေႃႈလူတ်ႉၵႃးပေႃး ဢမ်ႇမီး တီႈၵိုတ်း/ တီႈဝႆႉ။ ၼွၵ်ႈၼၼ်ႉ ၸွမ်းသဵၼ်ႈတႃႈသၢႆတၢင်းလူင်ၵေႃႈ လူတ်ႉတိတ်းတင်းၼမ်။ တေလႆႈဝႃႈ ပၢင်ပွႆး ယွင်ႈ ယေႃး ၸဝ်ႈတူၼ်ၶူးလူင် ၻွၵ်ႊတိူဝ်ႊၶမ်းမၢႆ ထမ်မသႃမိၼႆႉ မီးတၵ်ႉၵႃႇသတ်ႉထႃး မႃးၶဝ်ႈႁူမ်ႈ ၵိုၼ်းၶွၼ်ႈၼမ် တႄႉ ဝႃႈၼႆ။
လိူဝ်ၼၼ် ၸွမ်ၽွင်းလူင်တိူင်းတႃႈၵုင်ႈ ဢူးၽဵဝ်းမိၼ်းတဵင်းၵေႃႈ မႃးဝႆႈသႃ ၸဝ်ႈသိလ်ထမ်းဝုၼ်းၸုမ်ႉတင်း ၸဝ်ႈတူၼ် ၶူးလူင် ၻွၵ်ႊတိူဝ်ႊ ၶမ်းမၢႆ ထမ်မသႃမိ ဝႃႈၼႆ။
ၼႂ်းဝၼ်းတီႈ 23/11/2017 ယၢမ်းၵၢင်ၼႂ်ၼႆႉ ၸဝ်ႈတူၼ်ၶူးလူင် တင်း ၸဝ်ႈသိလ်ထမ်းဝုၼ်းၸုမ်ႉ ဢိၵ်ႇထႅင်ႈ တၵ်ႉ ၵႃႇသတ်ႉထႃး ဢွၼ်ၵၼ်ၵႂႃႇဝႆႈထၢတ်ႈၵျၢႆႉထီးယူဝ်း။ ယဝ်ႉၵေႃႈ သိုပ်ႇၶၢဝ်းတၢင်းၵႂႃႇ ၼေႇပျီႇတေႃႇ၊ ဝဵင်းလိူဝ်ႇ၊ ပၢင် ဢူး(မေႇမျူဝ်ႉ)လႄႈ ဝဵင်းတူၼ်ႈတီးထႅင်ႈ ၸဵမ်ၸိူဝ်းၼႆႉ ဝႃႈၼႆ။
ၼႂ်းဝၼ်းၵိူတ်ႇၸဝ်ႈတူၼ်ၶူးလူင် ၻွၵ်ႊတိူဝ်ႊၶမ်းမၢႆ ထမ်မသႃမိ ၶွပ်ႈတဵမ် 53 ပီ တီႈတႃႈၵုင်ႈၼၼ်ႉ ၸတ်းႁဵတ်းပႃး ပၢင်တၢၼ်းပပ်ႉ လိၵ်ႈၽိုၼ်လၢႆးလႄႈ တမ်းၶၢႆပပ်ႉ။ ယဝ်ႉၵေႃႈ ၸတ်းႁဵတ်းပႃး ပၢင်တၢၼ်ႈၶႆႈ လွင်ႈလိၵ်ႈလၢႆးႁူင်းလၢႆး ၸိူဝ်းၼႆႉ။
ၶေႃႈမုၼ်း / ပၢင်လူင်


text:
တပ်ႉသိုၵ်းၸိုင်ႈတႆး SSPP တင်းတပ်ႉသိုၵ်းလူင်ပွင်ၸိုင်ႈမၢၼ်ႈ ပဵၼ်ပၢင်တိုၵ်းၵၼ်
တပ်ႉသိုၵ်းလူင်ပွင်ၸိုင်ႈမၢၼ်ႈ ႁႅၼ်းသိုၵ်းလေႃႇတိုၵ်း တပ်ႉပၢင်သဝ်း ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP ၊ ပဵၼ်ပၢင်တိုၵ်းၵၼ် တီႈႁိမ်းလွႆ သွင်ထဝ်ႈ ဢၼ်မီးၾၢႆႇၸၢၼ်း ဝဵင်းမိူင်းသူႈ ၸိုင်ႈတႆးပွတ်းၸၢၼ်း ။ ဝၼ်းတီႈ...
သိုၵ်းမၢၼ်ႈတူင်ႉၼိုင်ဢွၵ်ႇငႃးသိုၵ်း ၼႂ်းဢိူင်ႇၼမ်ႉပွင်ႈ ၵူၼ်းမိူင်းမႆႈၸႂ်ၵူဝ်ပဵၼ်ပၢင်တိုၵ်း
ဢိင်ၼိူဝ်သိုၵ်းတဢၢင်း ၶဝ်ႈတူင်ႉၼိုင်ၼႂ်း ဢိူင်ႇၼမ်ႉပွင်ႈ ဢိူင်ႇၼႃးၼၢင်း ၸႄႈဝဵင်းလႃႈသဵဝ်ႈသေ ၸုမ်းသိုၵ်းမၢၼ်ႈ တင်းၸုမ်းပျီႇတူႉၸိတ်ႉ ႁူမ်ႈၵၼ်ဢွၵ်ႇတူင်ႉၼိုင်ပွတ်းတွၼ်ႈၼၼ်ႉ ႁဵတ်းႁႂ်ႈၵူၼ်းဝၢၼ်ႈ ၵူၼ်းမိူင်းမႆႈၸႂ် ၵူဝ်ပဵၼ်ပၢင်တိုၵ်း။ ၵဵဝ်ႇၵပ်းလွင်ႈၼႆႉ ၸၢႆးဢွမ်ၶိူဝ်း ၵူၼ်းၼႂ်းပိုၼ်ႉတီႈလၢတ်ႈဝႃႈ- "ပူၼ်ႉမႃး...
TNLA ပူၼ်ႉပႅၼ်ၶဝ်ႈ ၼႂ်းၼႃႈလိၼ် SSPP/SSA သေ လႆႈပဵၼ်ပၢင်တိုၵ်းၵၼ် ၼႂ်းၸႄႈဝဵင်းၼမ်ႉတူႈ
တပ်ႉသိုၵ်းတဢၢင်း TNLA တင်း SSPP/SSA ပဵၼ်ပၢင်တိုၵ်းၵၼ် ၼႂ်းဢိူင်ႇမိူင်းယဵၼ် ၸႄႈဝဵင်းၼမ်ႉတူႈ 2 ပွၵ်ႈ ၾၢႆႇတပ်ႉသိုၵ်းတဢၢင်း လူႉတၢႆ 2 ၵေႃႉ ဝႃႈၼႆ။ ဝၼ်းတီႈ...
တပ်ႉသိုၵ်းလူင်ပွင်ၸိုင်ႈမၢၼ်ႈ ယိုဝ်းမၢၵ်ႇလူင် သႂ်ႇၼႂ်းဝၢၼ်ႈ တိူဝ်ႉၺႃးႁိူၼ်းၵူၼ်းမိူင်း
လူင်ပွင်ၸိုင်ႈသိုၵ်းမၢၼ်ႈ ပွႆႇမၢၵ်ႇလူင်သႂ်ႇၼႂ်းဝၢၼ်ႈၵူၼ်း တိူဝ်ႉၺႃးႁိူၼ်းၵူၼ်းမိူင်းလင်ၼိုင်ႈ လႄႈလူတ်ႉၵႃး တူင်းၾိူင်းလမ်းၼိုင်ႈလူႉၵွႆ တီႈဝၢၼ်ႈၵဵင်းတွင်း ဢိူင်ႇမိူင်းဢွတ်ႇ ၸႄႈဝဵင်းမိူင်းသူႈ ၸိုင်ႈတႆးပွတ်းၸၢၼ်း။ ပူၼ်ႉမႃးမိူဝ်ႈဝၼ်းတီႈ 30/11/2017 ၶၢဝ်းယၢမ်းၵၢင်ၶိုၼ်း 11:30 မူင်း၊ ၽွင်းၵူၼ်းၼွၼ်းယဵၼ်ၼၼ်ႉ...
SSPP/SSA ၸတ်းႁဵတ်းပၢင်ၵႅဝ်ႈ တၵ်ႉယမ်ၶႂၼ်ငဝ်း ၽူႈႁတ်းႁၢၼ်လုၵ်ႉၽိုၼ်ႉ
ပႃႇတီႇမႂ်ႇသုင်ၸိုင်ႈတႆး တပ်ႉသိုၵ်းၸိုင်ႈတႆး SSPP/SSA ၸတ်းႁဵတ်းပၢင်ၵႅဝ်ႈ တၵ်ႉယမ် ၶႂၼ်ငဝ်းၸဝ်ႈၽူႈၸိူဝ်းတၢၼ်းၼိူဝ်ႉလိူတ်ႈသၢႆၸႂ်ၵႂႃႇ ၽွင်းသိုၵ်းတိုၵ်းဢဝ်လွင်ႈထၢင်ႇႁၢင်ႈ ၼႂ်းတိုဝ်ႉတၢင်းဝၼ်းၽူႈႁတ်းႁၢၼ်လုၵ်ႉၽိုၼ်ႉ ၶွပ်ႈတဵမ် 39 ပီ တီႈငဝ်ႈငုၼ်း ဝဵင်းမႂ်ႇဝၢၼ်ႈႁႆး။ လိူၼ်တီႊသိမ်ႊပိူဝ်ႊ 5...
ႁူင်းႁဵၼ်းၸိူဝ်ႉၸၢတ်ႈထုင်ႉယိူင်း ၸတ်းပွႆးပီမႂ်ႇ လၢႆၾၢႆႇၶဝ်ႈႁူမ်ႈၵမ်ႉၸွႆႈ တႃႇပူၵ်းပွင်ႁူင်းႁဵၼ်း
ၵေႃလိၵ်ႈလၢႆးလႄႈၾိင်ႈငႄႈတႆး ထုင်ႉယိူင်း ႁူမ်ႈၵၼ်ၸတ်းႁဵတ်းပၢင်ပွႆးႁူမ်ၸူမ်း ပီမႂ်ႇတႆး 2112 ၽူႈယႂ်ႇၵူၼ်းလူင်၊ ၸုမ်းၵူၼ်းၼုမ်ႇဢိၵ်ႇလၢႆမူႇၸုမ်းၶဝ်ႈႁူမ်ႈ ၵမ်ႉၸွႆႈတႃႇပူၵ်းပွင်ႁူင်းႁဵၼ်း။ ဝၼ်းတီႈ 30/11/2017 ၵေႃလိၵ်ႈလၢႆးလႄႈၾိင်ႈငႄႈတႆးထုင်ႉယိူင်း ဢိၵ်ႇၵူၼ်းဝၢၼ်ႈႁူမ်ႈၵၼ် ၸတ်းႁဵတ်းပၢင်ပွႆးႁူမ်ၸူမ်း ႁပ်ႉတွၼ်ႈပီမႂ်ႇတႆး 2112...
သိုၵ်းလူင်ပွင်ၸိုင်ႈမၢၼ်ႈ ႁႅၼ်းသိုၵ်းၵႂၢတ်ႇလၢင်ႉ ၼႂ်းပိုၼ်ႉတီႈလႄႈ ပဵၼ်ပၢင်တိုၵ်းတင်း SSPP/SSA ၼႂ်းၸႄႈဝဵင်းသီႇပေႃႉ
ဝၼ်းတီႈ 29/11/2017 ၵၢင်ၼႂ်ယၢမ်း 8 မူင်းပၢႆၶိုင်ႈၼၼ်ႉ သိုၵ်းမၢၼ်ႈတပ်ႉၶလယ 147 ဢၼ်ပၵ်းတီႈၼွင်ၵေႃႈလူင် ႁႅင်း 70 ပၢႆလုၵ်ႉၼွင်ၵေႃႈလူင်ၵႂႃႇတၢင်းသႅင်ၵႅဝ်ႉ၊ ပူၼ်ႉၵႂႃႇတၢင်းပၢင်ၵၢင်းသေ ၵႂႃႇလေႃႇတိုၵ်းတပ်ႉသိုၵ်းၸိုင်ႈတႆး (SSPP/SSA)...
မၢၵ်ႇတႅၵ်ႇသႂ်ႇတပ်ႉၵွင်ႈလူင် သိုၵ်းလူင်ပွင်ၸိုင်ႈမၢၼ်ႈ ဝဵင်းၵျွၵ်ႉမႄး ၵူၼ်းမိူင်းတူၵ်းၸႂ်
မၢၵ်ႇတႅၵ်ႇတပ်ႉၵွင်ႈလူင် ၼႂ်းဝဵင်းၵျွၵ်ႉမႄး ၸိုင်ႈတႆးပွတ်းႁွင်ႇ ႁူဝ်ႉတပ်ႉ ၵူၼ်ႇပင်းလူႉလႅဝ်ၵႂႃႇဢမ်ႇယွမ်း 10 ထတ်း ဝႃႈၼႆ။ ဝၼ်းတီႈ 27/11/2017 ယၢမ်းၵၢင်ၶမ်ႈ 8:45 မူင်းၼၼ်ႉ မၢၵ်ႇတႅၵ်ႇတီႈတပ်ႉၵွင်ႈလူင် မၢႆ...
RCSS/SSA တင်းသိုၵ်းလူင်ပွင်ၸိုင်ႈမၢၼ်ႈ ပဵၼ်ပၢင်တိုၵ်းၵၼ် ၼႂ်းၸႄႈဝဵင်းၵုၼ်ႁဵင်
ၼႂ်းၸိုင်ႈတႆးပွတ်းၸၢၼ်း ၸႄႈတွၼ်ႈလွႆလႅမ် ၸႄႈဝဵင်းၵုၼ်ႁဵင်ၼၼ်ႉ ၾၢႆႇၸၢၼ်းတၢင်းၵႃး ၵဵင်းတုင်-တူၼ်ႈတီး၊ ဢိင်ၼိူဝ်သိုၵ်းမၢၼ်ႈၵႂႃႇႁွၼ်ႈထဝ်ႇတူင်ႉၼိုင် တၢင်းပွတ်းတွၼ်ႈၼၼ်ႉသေ လႆႈပဵၼ်ပၢင်တိုၵ်းၵၼ်တင်း တပ်ႉသိုၵ်းၸိုင်ႈတႆး (RCSS/SSA) ။ ၵဵဝ်ႇၵပ်းလွင်ႈၼႆႉ ၽူႈယႂ်ႇၵူၼ်းလူင် ၵူၼ်းဝၢၼ်ႈၵူၼ်းသူၼ်ၼႂ်းပိုၼ်ႉတီႈ လၢတ်ႈဝႃႈ-...
ၶၢဝ်းတၢင်း 5 လိူၼ် တႄႇဢဝ် ပၢင်ၵုမ် ႁူဝ်ပၢၵ်ႇပီ 21 ၵမ်း 2 မႃး သိုၵ်းမၢၼ်ႈ တင်းၸုမ်းၵိုတ်းသိုၵ်း/ ဢမ်ႇၵိုတ်းသိုၵ်း ပဵၼ်ပၢင်တိုၵ်း...
တႄႇဢဝ် ၵၢင်လိူၼ်ၵျုၼ်ႊထိုင် ႁၢင်လိူၼ်ဢွၵ်ႊထိူဝ်ႊၿိူဝ်ႊ ပီ 2017 ၼႂ်းၶၢဝ်းတၢင်း 5 လိူၼ် ဝၢႆးပၢင်ၵုမ်လူင် ပၢင် လူင် ႁူဝ်ပၢၵ်ႇပီ 21 ပွၵ်ႈၵမ်းသွင်ၼႆႉမႃး...


text:
ၶၢဝ်ႇၵၢၼ်မိူင်း
ဢမ်ႇမီးလွင်ႈယုမ်ႇယမ်ၼိူဝ် သၽႃးယဝ်ႉၼႆသေ ၽူႈၶဝ်ႈၶွမ်ႇမတီႇ ထွၼ်တူဝ်ဢွၵ်ႇထပ်းၵၼ် 4-ၵေႃႉ
- Details
- Created on 11 January 2018
- Written by တႆးလွတ်ႈလႅဝ်း
ၵဵဝ်ႇၵၢၼ်သိုၵ်းမၢၼ်ႈ ၶႃႈႁႅမ်တၢႆ ၵူၼ်းသိုၵ်း KNPP 4-ၵေႃႉသေ ၽၢႆႇသၽႃးၸႄႈမိူင်းယၢင်းလႅင် သမ်ႉဢမ်ႇထတ်းသၢင်ႈ တီႈၽူႈလူင်းမိုဝ်းႁဵတ်းၽိတ်း လႆႈထိုင်တီႈ ၵူၺ်းဢမ်ႇၵႃး ၵဵဝ်ႇၵၢၼ် တီႉၺွပ်းဢဝ်တၢင်းၽိတ်း ပိုတ်ႇၶတီးၸူး ၵူၼ်းၼုမ်ႇယၢင်းလႅင် 4-ၵေႃႉ ဢၼ်ၼႄၵၢင်ၸႂ် ၼၼ်ႉၵေႃႈ သမ်ႉဢမ်သဵင်ဝႆႉလႄႈ ႁဵတ်းႁႂ်ႈၽူႈၶဝ်ႈၶွမ်ႇမတီႇ ၽၢႆႇလဵပ်ႈႁဵၼ်းထတ်းထွင် လိၵ်ႈတိူင်ႇ လိၵ်ႈယိုၼ်ႈၸူး လူၺ်ႈဢမ်ႇႁူႉၵေႃႉ (တိုင်စာ၊ ပစ်စာ) ၼႂ်းသၽႃးၸႄႈမိူင်းယၢင်းလႅင် ဢမ်ႇမီးလွင်ႈယုမ်ႇယမ်ၼိူဝ် သၽႃးယဝ်ႉဝႃႈၼႆသေ ၸင်ႇလႆႈႁူမ်ႈၵၼ် တႅပ်းတတ်း ယွၼ်းထွၼ်တူဝ်ဢွၵ်ႇ ၼႂ်းၶွမ်ႇမတီႇ ထပ်းၵၼ်ၵႂႃႇ 4-ၵေႃႉ ၼႆယူႇယဝ်ႉ။
ယွၼ်ႉသၽႃးၸႄႈမိူင်းယၢင်းလႅင် ဢမ်ႇမီးလွင်ႈၸီႉၸမ်ႈထတ်းသၢင်ႈၼိူဝ် လွင်ႈႁဵတ်းလၢႆးသၢင်ႈ တပ်ႉသိုၵ်းမၢၼ်ႈ လႄႈ ၸင်ႇႁဵတ်းႁႂ်ႈဢမ်ႇမီးလွင်ႈယုမ်ႇယမ် ၼိူဝ်သၽႃး၊ ယွၼ်ႉႁၼ်ဝႃႈ တီႈဢဝ်တၢင်းၽိတ်းၼိူဝ် ၵူၼ်းၼုမ်ႇဢၼ်ၼႄၵၢင်ၸႂ် ယွၼ်းလွင်ႈထုၵ်ႇမႅၼ်ႈၸိုဝ်ႈၸႂ်ႈ ၼၼ်ႉ ဢမ်ႇမီးလွင်ႈၽဵင်ႇပဵင်းတြႃး လႄႈ သမ်ႉဢမ်သဵင်ဝႆႉသေ ဢမ်ႇယွမ်းလၢတ်ႈသင်သေၸိူဝ်ႉသေပိူင်လႄႈ ႁဵတ်းႁႂ်ႈဢမ်ႇလႆႈၸႂ် လွင်ႈႁဵတ်းလၢႆးသၢင်ႈ ၽၢႆႇၼိုင်ႈၵေႃႈ ၶႂ်ႈႁႂ်ႈသၽႃးၸႄႈမိူင်းယၢင်းလႅင် ႁူႉၸွမ်းလွင်ႈဝႃႈ ၵူၼ်းမိူင်းၼႆႉႁၢမ်းလွင်ႈႁူမ်ႇလူမ်ႈဝႆႉသေယဝ်ႉ သမ်ႉလႆႈထုၵ်ႇတဵၵ်းတဵင် ဝႆႉယူႇၼႆလႄႈ ယူႇတီႈၶဝ်သီႇၵေႃႉ ၸင်ႇလႆႈယွၼ်းထွၼ်တူဝ်ဢွၵ်ႇ ၼႂ်းၶွမ်ႇမတီႇ ၼႆယူႇယဝ်ႉ။
ၼႂ်းၶွမ်ႇမတီႇ ႁဵတ်းႁႂ်ႈၽူႈၶဝ်ႈၶွမ်ႇမတီႇ ၽၢႆႇလဵပ်ႈႁဵၼ်းထတ်းထွင် လိၵ်ႈတိူင်ႇ လိၵ်ႈယိုၼ်ႈလူၺ်ႈဢမ်ႇႁူႉၵေႃႉ သၽႃးၸႄႈမိူင်းယၢင်းလႅင်ၼႆႉ ၽွင်းတႅၼ်းသၽႃး ပဵၼ်ၽၢႆႇဢွၼ်ႁူဝ်ဝႆႉသေ ပႃးၸုမ်းႁဵတ်းၵၢၼ်ပၢႆးမၢၵ်ႈမီး လႄႈ ၸုမ်းတူင်ႇဝူင်းၵူၼ်း (CSO) ၶဝ်ႈပႃးဝႆႉ တင်းမူတ်း 24-ၵေႃႉ၊ ဢၼ်ယွၼ်းတူဝ်ဢွၵ်ႇ ၼႂ်းၶွမ်ႇမတီႇ 4-ၵေႃႉၼၼ်ႉသမ်ႉ ပဵၼ်ၸုမ်းတူင်ႇဝူင်းၵူၼ်းသေ လႆႈတၢင်ႇလိၵ်ႈယွၼ်းဢွၵ်ႇၵႂႃႇတီႈ ႁူဝ်ပဝ်ႈသၽႃးၸႄႈမိူင်းယၢင်းလႅင် မိူဝ်ႈဝႃး ၼႂ်းဝၼ်းထီႉ 10 January 2018 ဝၼ်းပုတ်ႉ ၵူၺ်းၵႃႈတေႃႇထိုင်ယၢမ်းလဵဝ် ပႆႇလႆႈၶေႃႈတွပ်ႇသင်ၶိုၼ်း ဝႃႈၼႆ။
ၵူၼ်းသိုၵ်း ပႃႇတီႇမႂ်ႇသုင် ၸိူဝ်ႉၸၢတ်ႈယၢင်းလႅင် (KNPP) 4-ၵေႃႉၼၼ်ႉ လႆႈထုၵ်ႇသိုၵ်းမၢၼ်ႈ ၶႃႈႁႅမ်တၢႆ မိူဝ်ႈဝၼ်းထီႉ 19 December 2017 ပူၼ်ႉမႃးသေ ဝၢႆးၼၼ်ႉၼႂ်းဝၼ်းထီႉ-22 ၵူၼ်းၼုမ်ႇယၢင်းလႅင် ႁႅင်းၵူၼ်းမွၵ်ႈ 20-ၵေႃႉ လႆႈယုၵ်ႉပၢႆႉဢွၵ်ႇၼႄၵၢင်ၸႂ်သၢၼ်ၶတ်း တပ်ႉသိုၵ်းမၢၼ်ႈ လႄႈ တုၵ်းယွၼ်းလွင်ႈထုၵ်ႇမႅၼ်ႈၸိုဝ်ႈၸႂ်ႈ ၼႂ်းဝဵင်းလွႆၵေႃႇ၊ ဝၢႆးၼၼ်ႉယူႇတီႈ ၽူႈၵွၼ်းပလိၵ်ႈမၢၼ်ႈ ဝဵင်းလွႆၵေႃႇ လႆႈပိုတ်ႇၶတီး ဢဝ်တၢင်းၽိတ်း ၵူၼ်းၼုမ်ႇဢၼ်ဢွၼ်ႁူဝ်ၼႄၵၢင်ၸႂ် 5-ၵေႃႉ လူၺ်ႈမၢႆမီႈတၢင်းၽိတ်း ၵၢၼ်ႁူမ်ႈၵၼ်ႁဵတ်းထႅဝ် လဵပ်ႈပၼ်ႇလူၺ်ႈလၢႆးၵတ်းယဵၼ် ဢၼ်ပဵၼ်မတ်ႉတႃ-19 ယူႇယဝ်ႉ။
ၼွၵ်ႈသေၼၼ်ႉ ၼႂ်းလိူၼ်-January 2018 ၼႆႉၵူၺ်းၼင်ႇၵဝ်ႇ ၸွမ်ၽွင်းလူင် တိူင်းဢီႇရႃႇဝတီႇ ဢူးမၢၼ်းၵျေႃႇၼီႇ လႄႈ ၽွင်းလူင်တိူင်းဢီႇရႃႇဝတီႇ ၽၢႆႇၽုၵ်ႇသွမ်ႈ လဵင်ႉလူ သၽႃႇဝ ၾိင်ႈတိုၼ်းပဵၼ် ဢူးပႁဵင်း ၵေႃႈ လႆႈမီးလွင်ႈယွၼ်းထွၼ်တူဝ်ဢွၵ်ႇ ၸၼ်ႉထၢၼ်ႈပုၼ်ႈၽွၼ်းၵႂႃႇမိူၼ်ၵၼ်သေ ယူႇတီႈၸွမ်ၸိုင်ႈ ဢူးထိၼ်ႇၵျေႃႇ ၵေႃႈလႆႈလူင်းလၢႆးမိုဝ်း ဢွၵ်ႇလိၵ်ႈပၼ်ၶႂၢင်ႉၵႂႃႇ ၼႂ်းဝၼ်းထီႉ-09 ဝၼ်းဢင်းၵၢၼ်း၊ မိူၼ်ၼင်ႇ ၸွမ်ၽွင်းလူင် လႄႈ ၽွင်းလူင် တၢင်ႇတိူင်း တၢင်ႇၸႄႈမိူင်းၵေႃႈ တေမီးလွင်ႈလႅၵ်ႈလၢႆႈထႅင်ႈ မိူၼ်ၵၼ်ဝႃႈၼႆ။
လွင်ႈလႆႈမီး ၵၢၼ်လႅၵ်ႈလၢႆႈ ၼႃႈတီႈၸၼ်ႉထၢၼ်ႈပုၼ်ႈၽွၼ်း ၸွမ်ၽွင်းလူင် လႄႈ ၽွင်းလူင် ၸိူဝ်းၼႆႉ ယွၼ်ႉဝႃႈပေႃႈမႄႈၵူၼ်းမိူင်း ပဵၼ်ဢၼ်မီးလွင်ႈ ဢမ်ႇလႆႈၸႂ်/ႁၢၼ်ႉၸႂ် ဢမ်ႇပဵင်းပေႃးၸႂ် ၼိူဝ်လၢႆးႁဵတ်းသၢင်ႈ ၼမ်ႉၵတ်ႉတၢင်းၶႅၼ်ႇ ၸုမ်းလူင်ပွင်ၸိုင်ႈ NLD သေ ၶႂ်ႈႁႂ်ႈမီးၼမ်ႉၵတ်ႉတၢင်းၶႅၼ်ႇ ၸၢင်ႈတိူဝ်းပွင်သၢင်ႈ လႆႈထိုင်တီႈလႄႈၼႆ ၽူႈၶဝ်ႈၶွမ်ႇမတီႇပွင်ၵၢၼ်လူင်ငဝ်ႈငုၼ်း (CEC) ပႃႇတီႇၼူၵ်ႉယုင်း (NLD) ဢူးမဵဝ်းၺုၼ်ႉ လၢတ်ႈတီႈသိုဝ်ႇၶၢဝ်ႇ။
တႆးလွတ်ႈလႅဝ်း